തിരുവനന്തപുരം മെഡിക്കല് കോളേജില് ഡോക്ടര്‍മാരും നഴ്സുമാരുമായി ആരോഗ്യമന്ത്രി നടത്തിയ ചര്‍ച്ച പരാജയം. രോഗിയെ പുഴുവരിച്ച സംഭവത്തില് നടപടി പിന്‍വലിക്കില്ലെന്ന് മന്ത്രി ചര്‍ച്ചയില് വ്യക്തമാക്കി. ചര്‍ച്ച പരാജയപ്പെട്ട സാഹചര്യത്തില് ഡോക്ടര്‍മാരും നഴ്സുമാരും പ്രഖ്യാപിച്ച സമരം തുടരും. തിരുവനന്തപുരം മെഡിക്കല് കോളേജിലെ ഡോക്ടര്‍മാര് ഇന്ന് ഒ.പി ബഹിഷ്കരിക്കും.\nകോവിഡ് രോഗിയെ പുഴുവരിച്ച സംഭവത്തില് ജീവനക്കാര്‍ക്ക് എതിരെ നടപടി എടുത്തത് പിന്‍വലിക്കണമെന്നായിരുന്നു കെജിഎംസിടിഎയും നഴ്സുമാരുടെ സംഘടനകളും ആവശ്യപ്പെട്ടത്. ഡോക്ടര്‍മാരും നഴ്സുമാരും പ്രതിഷേധവുമായി റോഡിലിറങ്ങിയതോടെ സര്‍ക്കാര് ചര്‍ച്ചക്ക് വിളിയ്ക്കുകയായിരുന്നു. രാത്രി സംഘടനാ പ്രതിനിധികളുമായി ആരോഗ്യമന്ത്രി ചര്‍ച്ച നടത്തി. ഡോക്ടര്‍ക്കും രണ്ട് നഴ്സുമാര്‍ക്കുമെതിരായ സന്‍പെന്‍ഷന് പിന്‍വലിക്കില്ലെന്ന് മന്ത്രി വ്യക്തമാക്കി.\nചര്‍ച്ച പരാജയപ്പെട്ടതിനാല് സമരം തുടരാനാണ് സംഘടനകളുടെ തീരുമാനം. കെജിഎംസിടിഎ തിരുവനന്തപുരം ജില്ലാ യൂണിറ്റിന്‍റെ നേതൃത്വത്തില് രാവിലെ റിലേ സത്യാഗ്രഹം തുടങ്ങും. 48 മണിക്കൂറിനുള്ളില് സസ്പെന്‍ഷന് പിന്‍വലിച്ചില്ലെങ്കില് നോണ് കോവിഡ് ചികിത്സ അവസാനിപ്പിക്കുമെന്നും കെജിഎംസിടിഎ അറിയിച്ചിട്ടുണ്ട്. നഴ്സുമാരുടെ നേതൃത്വത്തില് ഇന്ന് ജില്ലയില് കരിദിനമാചരിക്കും. ആരോഗ്യപ്രവര്‍ത്തകരെ തളര്‍ത്തുന്ന നടപടികളില് നിന്ന് സര്‍ക്കാര് പിന്തിരിയണമെന്ന് കെജിഎംഒഎയും ആവശ്യപ്പെട്ടിട്ടുണ്ട്. കെജിഎംസിടിഎയുടെ പ്രതിഷേധങ്ങള്‍ക്ക് കെജിഎംഒഎ പിന്തുണയും പ്രഖ്യാപിച്ചു.\nപീഡനത്തിന് ഇരയായി കൊല്ലപ്പെട്ട ഹാഥ് രസിലെ പെണ്‍കുട്ടിയുടെ കുടുംബാംഗങ്ങളെ അടക്കം നുണ പരിശോധനയ്ക്ക് വിധേയരാക്കാന് ഉത്തര്‍പ്രദേശ് സര്‍ക്കാരിന്റെ ഉത്തരവ്. പ്രത്യേക അന്വേഷണ സമിതിയുടെ പ്രാഥമിക അന്വേഷണ റിപ്പോര്‍ട്ട് പ്രകാരമാണ് നുണപരിശോധനയ്ക്ക് വിധേയരാക്കാനുള്ള ഉത്തരവിറക്കിയത്. പെണ്‍കുട്ടിയുടെ വീട്ടുകാരെ തടങ്കലിലാക്കിയിരിക്കുകയാണെന്ന ആരോപണത്തിനിടെയാണ് നുണപരിശോധന നീക്കവും വിവാദത്തിലാവുന്നത്. പെണ്‍കുട്ടിയുടെ കുടുംബത്തെ മാധ്യമങ്ങളോടും അഭിഭാഷകരോടും സംസാരിക്കാന് അനുവദിക്കാത്ത രീതിയില് പൊലീസ് വലയത്തിലാണ്. ഇത് വിവാദമായതിന് പിന്നാലെയാണ് അടുത്ത നടപടി.


ജനനേന്ദ്രിയം മുറിച്ച് മാറ്റിയ സംഭവം; പെണ്‍കുട്ടിക്ക് പോക്‌സോ കോടതിയുടെ വിമര്‍ശനം – Chandrika Daily\nBy chandrika Monday July 3, 2017 12:49 pm\nജനനേന്ദ്രിയം മുറിച്ച് മാറ്റിയ സംഭവം; പെണ്‍കുട്ടിക്ക് പോക്‌സോ കോടതിയുടെ വിമര്‍ശനം\nതിരുവനന്തപുരം: സ്വാമി ഗംഗേശാനന്ദയുടെ ജനനേന്ദ്രിയം വെട്ടിമാറ്റിയ കേസില് വാദിയായ പെണ്‍കുട്ടിക്ക് തിരുവനന്തപുരം പോക്‌സോ കോടതിയുടെ വിമര്‍ശനം. നുണപരിശോധന വേണമെന്ന പൊലീസിന്റെ ആവശ്യത്തില് കോടതിയില് ഹാജരായി നിലപാട് അറിയിക്കാന്…\nതിരുവനന്തപുരം: സ്വാമി ഗംഗേശാനന്ദയുടെ ജനനേന്ദ്രിയം വെട്ടിമാറ്റിയ കേസില് വാദിയായ പെണ്‍കുട്ടിക്ക് തിരുവനന്തപുരം പോക്‌സോ കോടതിയുടെ വിമര്‍ശനം. നുണപരിശോധന വേണമെന്ന പൊലീസിന്റെ ആവശ്യത്തില് കോടതിയില് ഹാജരായി നിലപാട് അറിയിക്കാന് രണ്ട് പ്രാവശ്യം കോടതി പെണ്‍കുട്ടിക്ക് അവസരം നല്‍കിയിരുന്നു.\nഇന്നും പെണ്‍കുട്ടി ഹാജരാവാതിരുന്നതിനെ തുടര്‍ന്നാണ് കോടതി വിമര്‍ശിച്ചത്. പൊലീസ് ഹര്‍ജയില് തുടര്‍നടപടികള് കോടതി റദ്ദാക്കി. നുണ പരിശോധന സംബന്ധിച്ച് നിലപാട് അറിയിക്കണമെന്ന് കോടതി അറിയിച്ചിരുന്നു. എന്നാല് യുവതി ഹാജരാവാത്തതിനെത്തുടര്‍ന്ന് ഈ ആവശ്യം പരിഗണിച്ചില്ല. ഇനിയും ഹാജരാകാതിരുന്നാല് കേസ് തള്ളുമെന്നാണ് കോടതിയുടെ നിലപാട്.\nCategories: Culture, More, Views Tags: pokso, swami gangeshananda


IPL 2020- He isatype of player We will see in Indian team for many years, Vaughan praises Devdutt padikkal - Malayalam MyKhel\n» IPL 2020: ദേവ്ദത്ത് ചില്ലറക്കാരനല്ല, ഒരുപാട് വര്‍ഷം അവന് ഇന്ത്യക്കായി കളിക്കുമെന്ന് വോന്\nIPL 2020: ദേവ്ദത്ത് ചില്ലറക്കാരനല്ല, ഒരുപാട് വര്‍ഷം അവന് ഇന്ത്യക്കായി കളിക്കുമെന്ന് വോന്\nPublished: Wednesday, October 28, 2020, 22:46 [IST]\nഐപിഎല്ലിന്റെ ഈ സീസണിലെ കണ്ടെത്തലുകളിലൊന്നായി മാറിയ റോയല് ചാലഞ്ചേഴ്‌സ് ബാംഗ്ലൂരിന്റെ മലയാളി ഓപ്പണര് ദേവ്ദത്ത് പടിക്കലിനെ പുകഴ്ത്തി ഇംഗ്ലണ്ടിന്റെ മുന് ക്യാപ്റ്റന് മൈക്കല് വോന്. ഈ സീസണിലെ എമേര്‍ജിങ് താരത്തിനുള്ള പുരസ്‌കാരം ദേവ്ദത്ത് സ്വന്തമാക്കുമെന്ന് ഏറക്കുറെ ഉറപ്പായിക്കഴിഞ്ഞു. മുംബൈ ഇന്ത്യന്‍സിനെതിരായ കളിയില് തകര്‍പ്പന് ഫിഫ്റ്റിയുമായി ദേവ്ദത്ത് കസറിയിരുന്നു. 45 പന്തില് 12 ബൗണ്ടറികളും ഒരു സിക്‌സറുമടക്കം 74 റണ്‍സാണ് താരം അടിച്ചെടുത്തത്.\nട്വിറ്ററിലൂടെയായിരുന്നു ദേവ്ദത്തിനെ നവോന് പ്രശംസ കൊണ്ടു മൂടിയത്. ഇന്ത്യയെ ഒരുപാട് വര്‍ഷങ്ങള് പ്രതിനിധീകരിക്കാന് സാധിക്കുന്ന തരത്തിലുള്ള താരമാണ് ദേവ്ത്ത് പടിക്കല്. അവിശ്വസനീയ യുവ ഓള്‍റൗണ്ട് താരമാണ് അദ്ദേഹമെന്നായിരുന്നു വോനിന്റെ ട്വീറ്റ്.\nഐപിഎല്ലില് ദേവ്ദത്തിന്റെ കന്നി സീസണ് കൂടിയാണിത്. കഴിഞ്ഞ സീസണിലും അദ്ദേഹം ആര്‍സിബിയുടെ ഭാഗമായിരുന്നെങ്കിലും ഒരു കളിയില്‍പ്പോലും അവസരം ലഭിച്ചില്ല. എന്നാല് ഈ സീസണില് ആര്‍സിബിയുടെ ഇതുവരെ നടന്ന മല്‍സരങ്ങളിലും ദേവ്ദത്ത് പ്ലെയിങ് ഇലവനിലുണ്ടായിരുന്നു. നാലു ഫിഫ്റ്റികളടക്കം 417 റണ്‍സ് ഈ സീസണില് താരം നേടിയിട്ടുണ്ട്.\nIPL 2020: ബൗളിംഗില് ബൗണ്‍സറില്ല, ബാറ്റിംഗിലോ അവര് ചീട്ടുകൊട്ടാരം പോലെ തകര്‍ന്നെന്ന് ചോപ്ര\nആഭ്യന്തര ക്രിക്കറ്റില് കര്‍ണാടക ടീമിനു വേണ്ടി നടത്തിയ തകര്‍പ്പന് പ്രകടനങ്ങളിലൂടെയാണ് ദേവ്ദത്ത് ശ്രദ്ധിക്കപ്പെടുന്നത്. കഴിഞ്ഞ സീസണിലെ വിജയ് ഹസാരെ ട്രോഫിയിലും സയ്ദ് മുഷ്താഖ് അലി ട്രോഫിയിലും ടോപ്‌സ്‌കോററായിരുന്നു താരം. മുഷ്താഖ് അലി ടി20 ടൂര്‍ണമെന്റില് 175.75 സ്‌ട്രൈക്ക് റേറ്റോടെ ദേവ്ദത്ത് 580 റണ്‍സ് നേടിയിരുന്നു.\n25 min ago IND vs AUS: ഇന്ത്യന് ടീമില് രണ്ടു മാറ്റങ്ങള് വേണം- അത് ബൗളിങിലെന്നു ആകാഷ് ചോപ്ര\nRead more about: ipl 2020 devdutt padikkal royal challengers bangalore rcb malayalee ipl cricket ഐപിഎല് 2020 ദേവ്ദത്ത് പടിക്കല് റോയല് ചാലഞ്ചേഴ്‌സ് ബാംഗ്ലൂര്


പേര് മാറ്റിയില്ലെങ്കില് ബോംബ് വച്ച് തകര്‍ക്കും: കറാച്ചി ബേക്കറിക്ക് ഭീഷണി\n28 Feb 2019 7:34 AM GMT\nഇന്ത്യയും പാകിസ്താനും തമ്മില് പുല്‍വാമ ഭീകരാക്രമണത്തിന് പിന്നാലെ ഉടലെടുത്തിരിക്കുന്ന സംഘര്‍ഷത്തിന്റെ പശ്ചാത്തലത്തില് ബംഗളൂരുവിലെ പ്രശസ്തമായ കറാച്ചി ബേക്കറിക്ക് ആക്രമണ ഭീഷണി. പേരിലുള്ള കറാച്ചി മാറ്റിയില്ലെങ്കില് ബേക്കറി ബോംബിട്ട് തകര്‍ക്കുമെന്നാണ് ഭീഷണി കോള് പറഞ്ഞത്. വിക്കി ഷെട്ടി എന്ന് സ്വയം പരിചയപ്പെടുത്തിയ ആളാണ് ബേക്കറി ഉടമകളെ ഭീഷണിപ്പെടുത്തിയത് എന്ന് പൊലിസ് പറയുന്നു. താനൊരു അധോലോക നേതാവാണ് എന്നാണ് ഇയാള് പരിചയപ്പെടുത്തിയത്.\nനഗരത്തിലെ തന്നെ മറ്റൊരു കറാച്ചി ബേക്കറിക്ക് സൈന് ബോര്‍ഡില് കറാച്ചി മറച്ചുവയ്‌ക്കേണ്ടി വന്നിരുന്നു. 15ഓളം പേര് വരുന്ന സംഘം ബേക്കറിയിലേയ്ക്ക് ഇരച്ചുകയറി കറാച്ചി മാറ്റാന് ആവശ്യപ്പെട്ട് ഭീഷണി മുഴക്കിയിരുന്നു. ഈ അക്രമവുമായി ബന്ധപ്പെട്ട് ഒമ്പത് പേരെ പൊലീസ് കസ്റ്റഡിയിലെടുത്തിട്ടുണ്ട്.\nഇന്ത്യ വിഭജന കാലത്ത് പാകിസ്താനിലെ സ്വദേശം വിട്ട് ഇന്ത്യയിലേയ്ക്ക് വന്ന ഖന്‍ചന്ദ് രാംനാനിയാണ് 1953ല് ഹൈദരാബാദില് കറാച്ചി ബേക്കറി സ്ഥാപിച്ചത്. ഇത് വലിയ ബേക്കറി ശൃംഘലയായി മുംബൈയിലും ഡല്‍ഹിയിലും ബംഗളൂരുവിലുമടക്കം വളരുകയായിരുന്നു. ഹൈദരാബാദിലെ കറാച്ചി ബേക്കറിക്കെതിരെയും ഒരു വിഭാഗം പ്രതിഷേധമുയര്‍ത്തിയിരുന്നു. കറാച്ചി എന്ന പേരിനെതിരെ വിമര്‍ശനം ഉയര്‍ന്നതിനെ തുടര്‍ന്ന് തങ്ങള് പൂര്‍ണമായും ഇന്ത്യന് സ്വത്വമുള്ള ബേക്കറി ആണ് എന്ന് ഉടമകള് വിശദീകരിച്ചിരുന്നു. പാകിസ്താനില് നിന്ന് ഇന്ത്യയിലേയ്ക്ക് കുടിയേറിയ ഖന്‍ചന്ദ് രാംനാനിയാണ് ബേക്കറി സ്ഥാപിച്ചത് എന്നും അവര് പറഞ്ഞിരുന്നു. ഹൃദയം കൊണ്ട് തന്നെ ഞങ്ങള് ഇന്ത്യനാണ് എന്നും വിഭജന കാലത്ത് പാകി ബേക്കറി മാനേജ്‌മെന്റ് പറഞ്ഞത്.\nair strike blast threat Karachi Bakery pakistan pulwama terror attack


വസ്ത്രത്തിനു മുകളിലൂടെ മാറിടത്തിൽ പിടിച്ചാൽ കുറ്റമല്ലെന്ന വിവാദ വിധി സുപ്രീം കോടതി സ്റ്റേ ചെയ്തു. – NavaKerala News\nHome/Editor's Choice/വസ്ത്രത്തിനു മുകളിലൂടെ മാറിടത്തിൽ പിടിച്ചാൽ കുറ്റമല്ലെന്ന വിവാദ വിധി സുപ്രീം കോടതി സ്റ്റേ ചെയ്തു.\nEditor's ChoiceLatest NewsLaw,NationalNews\nന്യൂഡൽഹി / വസ്ത്രത്തിനു മുകളിലൂടെ പ്രായപൂർത്തിയാകാത്ത പെൺകുട്ടിയുടെ മാറിടത്തിൽ സ്പർശിച്ചാൽ പോക്സോ നിയമപ്രകാരം കുറ്റകരമല്ലെന്ന ബോംബെ ഹൈക്കോടതിയുടെ വിവാദ പോക്സോ വിധി സുപ്രീം കോടതി സ്റ്റേ ചെയ്തു. ഫെബ്രുവരി മാസം 19 ന് ആണ് വിവാദമായ കോടതി ഉത്തരവ് ഉണ്ടായത്. ബോംബെ ഹൈക്കോടതി നാഗ്പൂർ ബ‌ഞ്ചിലെ ജസ്റ്റീസ് പുഷ്പ ഗൺദിവാലയാണ് വിവാദ ഉത്തരവ് പുറപ്പെടുവിച്ചത്.\nവിധി മോശം മാതൃകയാണ് സൃഷ്ടിക്കുകയെന്ന് സുപ്രീം കോടതിയിൽ അറ്റോർണി ജനറൽ കെ.കെ വേണുഗോപാൽ പറഞ്ഞു. ലൈംഗീക ഉദ്ദേശവുമായി ചർമ്മത്തിൽ ചർമ്മകൊണ്ടുള്ള സമ്പർക്കം ഉണ്ടായാൽ മാത്രമേ ഒരു പ്രവൃത്തിയെ ലൈംഗീകാതിക്രമമായി കണക്കാക്കാനാവൂ എന്നായിരുന്നു വിധി. ഉടുപ്പിനു മുകളിൽ കൂടിയുള്ള സ്പർശനമോ താഡനമോ കുറ്റകൃത്യമല്ലെന്നാണ് വിധിയിൽ പറഞ്ഞിരുന്നത്. ലൈംഗീകാതിക്രമ കേസിൽ കീഴ്ക്കോടതി മൂന്നു വർഷം തടവിനു ശിക്ഷിച്ച 39 വയസുകാരൻ നൽകിയ അപ്പീലിലായിരുന്നു കോടതിയുടെ ഉത്തരവ് ഉണ്ടായത്. ഇയാൾ 12 വയസുള്ള കുട്ടിയുടെ ഷാൾ മാറ്റി മാറിടത്തിൽ പിടിച്ചെന്ന കേസിലായിരുന്നു ഈ വിധി.\nപേരയ്ക്ക നൽകാമെന്ന് പറഞ്ഞ് വീടിനകത്തേക്ക് വിളിച്ച് വരുത്തിയാണ് ഇയാൾ പെൺകുട്ടിയെ ഇത്തരത്തിൽ പീഡിപ്പിച്ചത്. പെൺകുട്ടി അമ്മയോട് വിവരങ്ങൾ പറഞ്ഞപ്പോൾ കുടുംബം പോലീസിൽ പരാതി നൽക്കുകയായിരുന്നു. പോക്സോ നിയമപ്രകാരം അറസ്റ്റിലായ ഇയാളെ ജില്ലാ കോടതി മൂന്നു വർഷത്തേക്ക് ശിക്ഷിച്ചു. എന്നാൽ അപ്പീൽ പരിഗണിച്ച ഹൈക്കോടതി, കേസിൽ പോക്സോ വകുപ്പ് നിലനിൽക്കില്ലെന്ന വിചിത്രമായ കണ്ടെത്തലാണ് നടത്തുന്നത്. പോക്സോ ചുമത്തണമെങ്കിൽ പ്രതി വസ്ത്രത്തിനുള്ളിലൂടെ സ്പപർശിക്കണമായിരുന്നു. പ്രതി മാറിടത്തിൽ പിടിച്ചെന്ന് പറയുന്നത് വസ്ത്രത്തിന് പുറത്ത് കൂടിയാണ്. ഇത് ലൈംഗീകാതിക്രമമല്ല. ശരീരത്തിൽ നേരിട്ട് സ്പർശിക്കാത്ത പക്ഷം സ്ത്രീത്വത്തെ അപമാനിച്ചെന്ന വകുപ്പ് മാത്രം ചുമത്താം എന്നായിരുന്നു കോടതിയുടെ ഉത്തരവിൽ പറഞ്ഞിരുന്നത്.


സൂപ്പര് ബ്ലോഗറിന്റെ തിരശ്ശീല ഉയരുമ്പോള് – Boolokam\nസൂപ്പര് ബ്ലോഗറിന്റെ തിരശ്ശീല ഉയരുമ്പോള്\nഇന്നെനിക്കു ജോലിയുള്ള ദിവസമായിരുന്നതിനാലാണ് ഇത്രയും താമസിച്ചത് . സത്യത്തില് ഇങ്ങിനെയൊരു പോസ്റ്റ് എഴുതുന്നത് അല്പം മനോ വിഷമത്തോടെയാണ് . എന്നാല് ബൂലോകം എന്ന ഈ സൈറ്റിന്റെ ഉദ്ദേശ ശുദ്ധിയെ ഇന്റര്‍നെറ്റില് പലരും ചോദ്യം ചെയ്യുന്ന തരത്തിലുള്ള വിവരങ്ങള് ആശുപത്രിയില് വച്ച് ഫോണിലൂടെയും മെയിലിലൂടെയും നിരന്തരം ലഭിച്ചുകൊണ്ടേയിരുന്നു. കൂടുതല് ചര്‍ച്ചകളും നടന്നത് ഫേസ്ബുക്കില് ആണെന്ന് പലരും അറിയിച്ചതിനാല് ഫേസ് ബുക്കിന്റെ ഒരു ആപ്ലിക്കേഷന് ആദ്യമായി ഫോണില് ഇന്‍സ്ടാള് ചെയ്തു നോക്കി. ചിലരുമായി ചാറ്റ് ചെയ്യാന് കഴിഞ്ഞു എന്നതല്ലാതെ ആ ത്രെഡുകള് ഒന്നും വായിക്കാന് കഴിഞ്ഞില്ല. ഇപ്പോഴാണ് പലതും കാണുന്നത്. അനവധി ആരോപണങ്ങള് ഉള്ളതിനാല് പ്രധാനമായവ താഴെ വിശദീകരിക്കട്ടെ.\nഈ അവാര്‍ഡ് കരുതിക്കൂട്ടിയുള്ള ഒരു നാടകം ആയിരുന്നോ?\nബൂലോകം ഇതുവരെ ബ്ലോഗില് അനവധി പരിപാടികള് നടത്തിയിട്ടുണ്ട്. ഒരു പരിപാടിയും ഇതുവരെ കരുതിക്കൂട്ടിയ ഒരു അജണ്ടയുടെ പേരില് ഇവിടെ ഉണ്ടായിട്ടില്ല. കഴിഞ്ഞ വര്‍ഷമാണ് ആദ്യമായി ഇങ്ങിനെ ഒരു മത്സരം ഇവിടെ ആരംഭിക്കുന്നത്. വോട്ടെടുപ്പിന്റെ അടിസ്ഥാനത്തില് വിജയിയെ കണ്ടെത്തുകയും ചെയ്തു. അന്ന് ഇങ്ങിനെ ഒരു പരാതി വന്നിരുന്നില്ല. ഈ വര്ഷം ഈ അവാര്‍ഡ് കൂടുതല് ആളുകളില് എത്തുകയും ബ്ലോഗറന്മാര് ഒരാഘോഷമായി ഇതിനെ കാണുകയും ചെയ്തു എന്നാണ് ഇതില് നിന്നും ഞങ്ങള് വിലയിരുത്തുന്നത്. രണ്ടായിരത്തി ഒന്‍പതില് ഒരു ബ്ലോഗവാര്‍ഡ് നടത്തിയിരുന്നു. പക്ഷെ അന്ന് വോട്ടിംഗില് പരാതി ഉണ്ടായതിനാല് പകുതി വച്ച് നിറുത്തേണ്ടി വന്നിരുന്നു. അന്ന് എന്നെ പലരും പരസ്യമായി ചീത്ത വിളിക്കുകയും ചെയ്തിരുന്നു.\nഎങ്ങിനെയാണ് ഈ അവാര്‍ഡിന് ബ്ലോഗറന്മാരെ തെരഞ്ഞെടുത്തത്?\nബൂലോകം സൂപ്പര് ബ്ലോഗര് അവാര്‍ഡിന് ഈ സൈറ്റില് എഴുതിയവരെയാണ് പരിഗണിച്ചിട്ടുള്ളത്. അങ്ങിനെ അല്ലാത്തവരെ ആരെയും പരിഗണിച്ചിട്ടില്ല . അരുണ് കൈമളും ഞാനും ചേര്‍ന്നാണ് ഈ ലിസ്റ്റ് ഉണ്ടാക്കിയത് . ബൂലോകത്തില് കുറെ നാളുകളായി എഴുതാതെയിരുന്ന പലരെയും ഞാന് ഫോണിലും മെയില് വഴിയും ബന്ധപ്പെടുകയും മത്സര വിവരം അറിയിക്കുകയും ചെയ്തിരുന്നു. ബൂലോകത്തില് എഴുതാത്ത ആരെയും ഇക്കാര്യം പറഞ്ഞു ബന്ധപ്പെട്ടിട്ടും ഇല്ല. രണ്ടായിരത്തി ഒന്‍പതു മുതല് ഈ സൈറ്റില് എഴുതുന്ന പലരുമായും ഞാന് ഫോണിലും മെയിലിലും ചാറ്റിലും എല്ലാം ബന്ധപ്പെടാറുണ്ട്. മലയാള ബ്ലോഗറന്മാരില് ഞാന് ആകെ നേരില് കണ്ടിട്ടുള്ളത് രണ്ടു ബ്ലോഗറന്മാരെ മാത്രമാണ്. അതിനാല് മറ്റുള്ളവരെ കോണ്ടാക്ട് ചെയ്യുന്നതിനും സൈറ്റിലെ വിവരങ്ങള് അറിയിക്കുന്നതിനും ഇങ്ങിനെയുള്ള മാര്‍ഗ്ഗങ്ങളെ സ്വീകരിക്കുവാന് നിവൃത്തിയുള്ളു. അതില് എന്തെങ്കിലും തെറ്റുണ്ടെങ്കില് ദയവായി എന്നോട് ക്ഷമിക്കുക.\nകഴിഞ്ഞ വര്‍ഷത്തെ വിജയികളെ ഈ വര്‍ഷത്തെ മത്സരത്തില് നിന്നും ഒഴിവാക്കിയിട്ടുണ്ട് എന്ന് പലതവണ ഈ മത്സരവുമായി ബന്ധപ്പെട്ട മുന്‍പ് പ്രസിദ്ധീകരിച്ചിട്ടുള്ള പോസ്റ്റുകളില് പറഞ്ഞിട്ടുണ്ടെന്ന് മാന്യ വായനക്കാര് ശ്രദ്ധിക്കുമല്ലോ.\nമത്സരം ഹാക്ക് ചെയ്യപ്പെട്ടിരുന്നോ?\nമത്സരം തീരുന്നത് വരെ അങ്ങിനെ ഉണ്ടായിട്ടില്ല . ഞങ്ങള് വോട്ടു നടത്താനുള്ള സോഫ്റ്റ് വയര് ഉപയോഗിച്ച കമ്പനിയുമായി ബന്ധപ്പെട്ടപ്പോള് അങ്ങിനെ ഒരു പരാതി ഉണ്ടെങ്കില് അതിനെപ്പറ്റി വിവരങ്ങള് തന്നാല് അന്വേഷിക്കാം എന്ന മറുപടി ലഭിച്ചിട്ടുണ്ട്. ദയവായി ആരെങ്കിലും വ്യക്തമായ വിവരങ്ങള് തന്നാല് നമുക്ക് അന്വേഷണവുമായി മുന്നോട്ട് പോകാം. മത്സരം തീര്‍ന്നയുടനെ ഫലം അവിടെ നിന്നും ശേഖരിച്ചിട്ടുമുണ്ട്.\nഎന്തുകൊണ്ട് ഫലം പ്രസിദ്ധീകരിക്കുന്നില്ല?\nപരസ്യമായി ഇതിന്റെ ഫലം പ്രസിദ്ധീകരിക്കാന് വിഷമമുണ്ട്. വ്യക്തി ഹത്യ ഉണ്ടാവാതിരിക്കുവാനായി മാത്രമാണ് ഇങ്ങിനെ ഒരു തീരുമാനം എടുക്കുന്നത്. മാത്രവുമല്ല അത് കൂടുതല് വിവാദങ്ങള്‍ക്ക് വഴിവയ്ക്കുവാനും സാധ്യതയുണ്ട്. എന്നാല് മത്സരിച്ചവര്‍ക്ക് അവാര്‍ഡുദാന ദിവസം ഇത് കാണാവുന്നതാണ്. എന്നാല് ഏതെങ്കിലും കോടതി ഉത്തരവിന്റെ മാത്രം അടിസ്ഥാനത്തില് വേണ്ടിവന്നാല് ഇത് പരസ്യമായി പ്രസിദ്ധീകരിക്കാം.\nസൂപ്പര് ബ്ലോഗര് അവാര്‍ഡിന് വ്യക്തമായ ഒരു നിയമാവലി വേണം. അതില്ലാത്ത കാലത്തോളം എങ്ങിനെ വിവാദങ്ങളെ ഒഴിവാക്കാം എന്ന് സത്യത്തില് ഒരു പിടിയും ഇല്ല. അറിവുള്ളവര് ഒന്ന് സഹായിക്കുവാന് അഭ്യര്‍ത്ഥിക്കുന്നു.


Lok Sabha Election results 2019: M Swaraj's facebook post about CPM defeat | തോറ്റമ്പിയ ശേഷം വരട്ട് തത്വവാദവുമായി സ്വരാജ്, കിളി പോയി സോഷ്യൽ മീഡിയ! ലളിതമായി പറയൂ സഖാവേ - Malayalam Oneindia\n25 min ago ഈ കൊവിഡ് അതി ഭീകരം; വായുവിലൂടേയും പകരം... രണ്ടാം തരംഗത്തില് കത്തിപ്പടര്‍ന്ന് രോഗം\n38 min ago കോട്ടയത്ത് കൊവിഡ് വാക്സിനേഷൻ പുനരാരംഭിക്കുന്നു: 26 കേന്ദ്രങ്ങളിൽ നാളെ വാക്സിനേഷൻ\n42 min ago 'കാര്‍ഗില് യുദ്ധത്തേക്കാള് മരണം കോവിഡില്: റാലികള്‍ക്കും കര്‍ഷക പ്രക്ഷേഭത്തിനും വിമര്‍ശനം'\nLok Sabha Election Results 2019 lok sabha elections 2019 election result election cpm cpi congress m swaraj എം സ്വരാജ് ലോക്സഭ തിരഞ്ഞെടുപ്പ് 2019 സിപിഎം സിപിഐ കേരളം\nPublished: May 23 2019, 19:07 [IST]\nകൊച്ചി: കേരളത്തിലും രാജ്യമെമ്പാടും ഉണ്ടായ കൂറ്റൻ തോൽവിയുടെ ക്ഷീണത്തിൽ നിന്നും പുറത്തേക്ക് വരാൻ സിപിഎമ്മിന് വലിയ കാലതാമസം വന്നേക്കും. കേരളത്തിലെ 19 സീറ്റിലും തോറ്റ ഇടത് പാർട്ടികൾക്ക് ഏക ആശ്വാസം ആലപ്പുഴയിലെ എഎം ആരിഫിന്റെ വിജയം മാത്രമാണ്. രാജ്യത്താകെ സിപിഎമ്മിന് ലഭിച്ചിരിക്കുന്നത് വെറും മൂന്ന് സീറ്റുകൾ മാത്രമാണ്.\nഈ തോൽവിയിൽ നിന്നും സിപിഎം മുന്നേറും എന്ന് പറയാൻ സ്പാർട്ടക്കസിന്റെ കഥ ഉദാഹരിച്ച് രംഗത്ത് എത്തിയിരിക്കുകയാണ് തൃപ്പൂണിത്തുറ എംഎൽഎ എം സ്വരാജ്. സ്വരാജിന്റ ന്യായീകരണത്തിൽ കിളി പോയ സോഷ്യൽ മീഡിയ എംഎൽഎയെ കാര്യമായിത്തന്നെ ട്രോളുന്നുണ്ട്.\nസ്വരാജിന്റെ പോസ്റ്റ് ഇങ്ങനെയാണ്: തിരഞ്ഞെടുപ്പിലും, യുദ്ധത്തിലും എല്ലായ്പോഴും ശരി വിജയിച്ചു കൊള്ളണമെന്നില്ല എന്ന തലക്കെട്ടിലാണ് എം സ്വരാജിന്റെ ഫേസ്ബുക്ക് കുറിപ്പ്. പൂർണരൂപം വായിക്കാം: ഹോവാർഡ് ഫാസ്റ്റിന്റെ 'സ്പാർട്ടക്കസിൽ ' കുരിശിലേറ്റപ്പെടുന്നതിന് മുമ്പ് അടിമയായ ഡേവിഡ് സ്പാർട്ടക്കസിനോട് ചോദിക്കുന്നു... "സ്പാർട്ടക്കസ്, നമ്മളായിരുന്നല്ലോ ശരി , എന്നിട്ടും നാം തോറ്റു പോയതെന്തുകൊണ്ടാണ് ? "\nശരി ചോരയിൽ മുങ്ങി മരിച്ചിട്ടുണ്ട്\nഉറപ്പായും ജയിക്കേണ്ട ശരി തോറ്റു പോകുന്നത് കാണുമ്പോൾ ചങ്കുപൊട്ടുന്നവരുടെ ചോരയുടെ നിറവും കണ്ണുനീരിന്റെ നനവുമുള്ള ഈ ചോദ്യം ചരിത്രത്തിൽ പലവട്ടം മുഴങ്ങിയിട്ടുണ്ട്. ചരിത്രത്തിലെ പല യുദ്ധമുഖങ്ങളിലും ശരി ചോരയിൽ മുങ്ങി മരിച്ചിട്ടുണ്ട്.. പല തിരഞ്ഞെടുപ്പുകളിലും ശരി ക്രൂരമായി തോറ്റു പോയിട്ടുമുണ്ട്.\nഎന്നിട്ടും നാം ശരിയുടെ പക്ഷത്ത് അടിയുറച്ചു നിൽക്കുന്നത് നൂറുതോൽവികൾക്കു ശേഷമെങ്കിലും ശരി വിജയിക്കണമെന്ന് വാശിയുള്ളതുകൊണ്ടാണ്. ഏതു വൻപരാജയമേറ്റു വാങ്ങേണ്ടി വന്നാലും ആത്യന്തികമായി ശരി ജയിക്കുമെന്ന് അത്രമേൽ ഉറപ്പുള്ളതുകൊണ്ടാണ്. വെള്ളിയാഴ്ച കുരിശിലേറ്റപ്പെടുന്ന സത്യങ്ങളൊക്കെയും ഞായറാഴ്ച ഉയർത്തെഴുന്നേൽക്കുമെന്ന് അറിയുന്നതു കൊണ്ടാണ്.\nലോകം സ്തംഭിച്ചു നിന്നില്ല\nഡേവിഡ് കുരിശിലേറ്റപ്പെട്ടു. സ്പാർട്ടക്കസ് കൊല്ലപ്പെട്ടു. അടിമകൾ പരാജയപ്പെട്ടു. പക്ഷേ തിന്മയുടെ നൈമിഷികമായ വിജയഭേരികൾക്ക് മുന്നിൽ ലോകം സ്തംഭിച്ചു നിന്നില്ല. ഇന്ന് അടിമത്തമില്ല. ചങ്ങലകൾ തകർത്തെറിഞ്ഞ് അവർ സ്വതന്ത്രരായിരിക്കുന്നു. സ്പാർട്ടക്കസ് മരണശേഷം വിജയിയാവുന്നു. അന്തിമമായി ശരി ജയിച്ചേ മതിയാവൂ. സത്യം ജയിച്ചേ തീരൂ.\nകൊടി മടക്കി വീട്ടിലിരിക്കുന്നവരല്ല\nഹിറ്റ്ലറും മുസോളിനിയും തിരഞ്ഞെടുപ്പിൽ ജയിച്ചവരാണ്. പക്ഷേ ചരിത്രമവരെ അന്തിമമായി പരാജയപ്പെടുത്തിയിട്ടുണ്ട്. സത്യവും ശരിയും ആത്യന്തികമായി അവിടെയൊക്കെ ജയിച്ചിട്ടുമുണ്ട്. ഒരു തിരഞ്ഞെടുപ്പിലെ തോൽവി കണ്ട് കൊടി മടക്കി വീട്ടിലിരിക്കുന്നവരല്ല കമ്യൂണിസ്റ്റുകാർ.\nവിജയമുണ്ടാകുമ്പോൾ മതിമറന്ന് കടമകൾ മറക്കുന്നവരുമല്ല. വിജയമെന്ന പോലെ പരാജയവും ഊർജ്ജം പകരുന്ന അനുഭവം തന്നെയാണ്. പാഠങ്ങളുൾക്കൊളളും. പിശകുണ്ടെങ്കിൽ തിരുത്തും. കൂടുതൽ കരുത്തോടെ ജനങ്ങൾക്കു വേണ്ടി , നാടിനു വേണ്ടി പ്രവർത്തിക്കും. മുന്നേറും , വിജയിക്കും.. തീർച്ച എന്നാണ് ഫേസ്ബുക്ക് കുറിപ്പ്.\nസിമ്പിളായി പറയൂ സ്വരാജേ\n* സ്വരാജിന്റെ ഫേസ്ബുക്ക് പോസ്റ്റിന് രൂക്ഷമായ പരിഹാസമാണ് ലഭിക്കുന്നത്. ചില കമന്റുകൾ നോക്കാം: ''എന്തുകൊണ്ട് നമ്മള് തോറ്റു എന്നുള്ളത് ലളിതമായിട്ടങ്ങു പറഞ്ഞാല് എന്താ? ഈ പ്രതിക്രിയാ വാതകവും കൊളോണിയലിസവും എന്നൊക്കെ പറഞ്ഞ് വെറുതെ കണ്‍ഫ്യൂഷനുണ്ടാക്കുന്നതെന്തിനാ?'' - ഉത്തമന്\n* വൃത്തിയായി തോറ്റു.. അയിനാണ് സ്പാർട്ടക്കസിലും ഹോവാർഡ് ഫാസ്റ്റിനുമൊക്കെ ! നമ്മളെന്ത് കൊണ്ട് തോറ്റു എന്ന് സിമ്പിളായി പറയൂ സ്വരാജേ\nദു:ഖത്തിൽ പങ്ക് ചേരുന്നു\n* തോറ്റത് നിങ്ങളല്ല, നിങ്ങളുടെ അക്രമ രാഷ്ട്രീയമാണ്, പിണറായി എന്ന ധാർഷ്യക്കാരന്റെ അഹങ്കാരമാണ്, ദു:ഖത്തിൽ പങ്ക് ചേരുന്നു.\n* കൊല്ലും കൊലയും നിർത്തി നന്നാവാൻ നോക്ക് സഖാവേ. ധാർഷ്ട്യം ഒക്കെ പോക്കറ്റിൽ വെക്കുന്നതാണ് ബുദ്ധി. തിരിച്ചു വരവ് ആശംസിക്കുന്നു.\n* സ്‌പോർട്ടക്കസിനെയൊക്കെ ഇനിയെങ്കിലും വെറുതെ വിട്ടൂടെ... മ്മടെ നാട്ടിലെ രാഘവനെയും, മുഹമ്മദിനെയും, അലക്സിനെയുമൊക്കെ അഭിസംബോധന ചെയ്യൂ... ഇല്ലേൽ ഉള്ള കേരളവും പോകും\nസഖാവ് ഞെട്ടിച്ചു കളഞ്ഞു\n* ത്രിപുരയിൽ തോറ്റപ്പോൾ ഒരു ഡയലോഗ് പറഞ്ഞില്ലേ തോറ്റത് ത്രിപുര എല്ലാ ത്രിപുരയിലെ ജനങ്ങൾ ആണ് എന്ന് അല്ലേ അതേപോലെ ഇവിടെ തോറ്റത് കമ്മ്യൂണിസ്റ്റ് പാർട്ടി അല്ല കേരളമാണ് പോരെ\n* ഇത് ഒരുമാതിരി സന്ദേശം സിനിമയിലെ വിലയിരുത്തൽ ആയിപോയല്ലോ... ഒന്നും അങ്ങോട്ട് മനസിലായില്ല... സത്യത്തിൽ എന്തുകൊണ്ട തോറ്റത്...\n* തോറ്റത് കേരളമാണ് എന്ന ഡയലോഗ് ആണ് പ്രതീക്ഷിച്ചത്...സഖാവ് ഞെട്ടിച്ചു കളഞ്ഞു... ഇതൊന്നും റാഡിക്കൽ ആയിട്ടുള്ള മാറ്റം അല്ല\nLok Sabha Election results 2019: M Swaraj's facebook post about CPM defeat\nStory first published: Thursday, May 23, 2019, 19:07 [IST]


സാമ്പത്തികരംഗം ആരോഗ്യകരമെന്ന് പ്രധാനമന്ത്രി, മെയ് 3നു ശേഷം ലോക്ക് ഡൗണ് ഭാഗികമായി നീക്കാന് സാധ്യത\nSat Feb 27 2021 02:23:29 GMT+0530 (India Standard Time)\nBRJ27 April 2020 8:54 AM GMT\nന്യൂഡല്‍ഹി: രാജ്യത്തിന്റെ സാമ്പത്തികരംഗം ആരോഗ്യകരമാണെന്ന് പ്രധാനമന്ത്രി നരേന്ദ്ര മോദി. മെയ് മൂന്നു വരെ തുടരുന്ന ലോക്ക് ഡൗണ് പിന്‍വലിക്കുന്നതിനുള്ള തന്ത്രങ്ങള് രൂപീകരിക്കാനും പ്രധാനമന്ത്രി സംസ്ഥാനങ്ങളുടെ സഹായം തേടി. ലോക്ക് ഡൗണ് ഭാഗികമായി പിന്‍വലിച്ച് ഏറ്റവും കൂടുതല് രോഗവ്യാപനമുള്ള പ്രദേശങ്ങള് അടച്ചിടണമെന്നാണ് കേന്ദ്രത്തിന്റെ ആലോചന. അതിന് രാജ്യത്തെ റെഡ്, ഓറഞ്ച്, ഗ്രീന് പ്രദേശങ്ങളായി തിരിച്ച് നിയന്ത്രണങ്ങള് ഏര്‍പ്പെടുത്തണമെന്നും ആലോചിക്കുന്നു. മുഖ്യമന്ത്രിമാരുമായി ഇതുസംബന്ധിച്ച് പ്രധാനമന്ത്രി നരേന്ദ്ര മോദി ചര്‍ച്ച നടത്തിയിരുന്നു.\n''സാമ്പത്തിക രംഗത്ത് രാജ്യത്തിന് ഭയപ്പെടാനില്ല. അത് നല്ല നിലയിലാണ്''- പ്രധാനമന്ത്രി മുഖ്യമന്ത്രിമാര്‍ക്ക് ഉറപ്പുനല്‍കി.\nലോക്ക് ഡൗണ് അവസാനിപ്പിക്കണമെന്ന് യോഗത്തില് അഞ്ച് മുഖ്യമന്ത്രിമാര് ആവശ്യപ്പെട്ടു. മറ്റുള്ളവര് ലോക്ക് ഡൗണ് നീട്ടണമെന്ന അഭിപ്രായക്കാരാണ്.\nഎല്ലാ സംസ്ഥാനങ്ങളോടും ലോക്ക് ഡൗണ് അവസാനിപ്പിക്കുന്നതിനുള്ള മാര്‍ഗങ്ങള് എഴുതി സമര്‍പ്പിക്കാനും കേന്ദ്രം ആവശ്യപ്പെട്ടു. പച്ച ഓറഞ്ച് സോണുകളില് സാമ്പത്തിക പ്രവര്‍ത്തനങ്ങള് ആരംഭിക്കണമെന്നാണ് കേന്ദ്രം കരുതുന്നത്.\nഇന്ന് ബീഹാര്, ഒഡീഷ, ഗുജറാത്ത്, ഹരിയാന, ഉത്തരാഖണ്ഡ്, ഹിമാചല്‍പ്രദേശ്, പോണ്ടിച്ചേരി എന്നിവടങ്ങളിലെ മുഖ്യമന്ത്രിമാര്‍ക്കായിരുന്നു സംസാരിക്കാനുള്ള അവസരം നല്‍കിയത്. മേഘാലയയും മിസോറാമും അവരുടെ അഭിപ്രായങ്ങള് പ്രകടിപ്പിച്ചു. മറ്റു സംസ്ഥാനങ്ങള് എഴുതി നല്‍കണം.\nമെയ് മൂന്നിനു ശേഷമായിരിക്കും അന്തിമ തീരുമാനം എടുക്കുക. പ്രശ്‌നബാധിതമല്ലാത്ത ജില്ലകള് മെയ് മൂന്നിനു ശേഷം തുറന്നേക്കും.\nസംസ്ഥാനങ്ങള് കേന്ദ്രത്തോട് സാമ്പത്തിക പാക്കേജ് പ്രഖ്യാപിക്കാന് ആവശ്യപ്പെട്ടിരുന്നുവെന്നാണ് അറിയാന് കഴിഞ്ഞത്. പൊതുഗതാഗതം, സ്‌കൂള് കോളജ് തുടങ്ങിയവ ഉടന് തുറക്കുകയില്ല. മതചടങ്ങുകളിലും നിരോധനം തുടര്‍ന്നേക്കും.


ശോഭ സുരേന്ദ്രന് ബിജെപി വിടുന്നു !..കോൺഗ്രസിൽ എത്തുമോ ? | Daily Indian Herald\nശോഭ സുരേന്ദ്രന് ബിജെപി വിടുന്നു !..കോൺഗ്രസിൽ എത്തുമോ ?\nNovember 7, 2017 5:11 am By : Indian Herald Staff\nകോട്ടയം: ബിജെപി ദേശീയ നിര്‍വ്വാഹക സമിതിയംഗവും സംസ്ഥാന ജനറല് സെക്രട്ടറിയുമായ ശോഭ സുരേന്ദ്രന് ബിജെപി വിടാനൊരുങ്ങുന്നതായി റിപ്പോര്‍ട്ടുകള് . സംസ്ഥാന നേതൃത്വവുമായി പൂര്‍ണമായും അകന്ന ശോഭ സുരേന്ദ്രന് ഏറ്റവും ഒടുവില് ആലപ്പുഴയില് വെച്ച് നടന്ന സംസ്ഥാന കമ്മിറ്റിയിലും കോര് കമ്മിറ്റിയിലും പങ്കെടുത്തില്ല. ദേശീയ നേതാക്കളെ വരെ പങ്കെടുപ്പിച്ച് നടത്തിയ ബിജെപിയുടെ ജനരക്ഷ യാത്രയില് നിന്നും പാതി വഴിയില് ശോഭ പിന്മാറുകയായിരുന്നു. സംസ്ഥാന നേതൃത്വവുമായി പൂര്‍ണമായും അകന്നു കഴിഞ്ഞ അവര് ഇപ്പോള് പാര്‍ട്ടിയില് തുടരുന്നത് തന്നെ ദേശീയ നേതൃത്വത്തിലുള്ള ചില നേതാക്കളുടെ സമ്മര്‍ദ്ദം മൂലമാണെന്നും നാരദ ന്യൂസ് റിപ്പോര്‍ട്ട് ചെയ്യുന്നു. നിലവിലെ രാഷ്ട്രീയ സാഹചര്യത്തില് ഒരു മുതിര്‍ന്ന നേതാവ് പാര്‍ട്ടി വിടുന്നത് കൂടുതല് ക്ഷീണമുണ്ടാക്കുമെന്ന നിഗമനത്തിലാണ് ഇവര്. മെഡിക്കല് കോഴ വിവാദത്തില് ഇടപാടുകാരായ പലരും ഇപ്പോള് ബിജെപിയുടെ ഉന്നത സ്ഥാനങ്ങളില് തുടരുന്നതായും നേതൃത്വത്തിന്റെ അനീതികള്‍ക്കെതിരെ ശബ്ദിച്ച തനിക്കെതിരെ ചില ഇല്ലാത്ത ചില വ്യാജരേഖകള് ചമച്ച് അത് മാധ്യമങ്ങള്‍ക്ക് എത്തിച്ച് പാര്‍ട്ടിക്കുള്ളില് നിന്ന് പുകച്ചു ചാടിക്കാന് ശ്രമിക്കുന്നതിന് എതിരേയും ഇവര് ദേശീയ നേതൃത്തോട് പരാതിപ്പെട്ടിട്ടുണ്ട്.\nശോഭയുടെ പരാതിയിന്മേല് സംസ്ഥാന നേതൃത്വത്തിനെതിരെ നടപടിയെടുക്കാന് ദേശീയ നേതാക്കള്‍ക്ക് താല്പര്യമില്ല. ശോഭയെ ഏതു വിധേനയും അനുനയിപ്പിച്ച് കൂടെ നിര്‍ത്താനാണ് ഇവരുടെ ശ്രമം. ബിജെപി നടത്തിയ ജനരക്ഷായാത്ര പാതി വഴിയില് ഉപേക്ഷിച്ചതോടെയാണ് ശോഭയും നേതൃത്വവും തമ്മിലുള്ള അകല്‍ച്ച പരസ്യപ്പെടുന്നത്. യാത്ര തുടങ്ങിയ പയ്യന്നൂര് മുതല് തശ്ശൂര് വരെയാണ് ജാഥയില് ശോഭ സുരേന്ദ്രന് ഉണ്ടായിരുന്നത്. സംസ്ഥാന ജനറല് സെക്രട്ടറി എന്ന നിലയില് യാത്ര തുടങ്ങി സമാപിക്കുന്നത് വരെ ഇവര് യാത്രയില് പങ്കെടുക്കേണ്ടതായിരുന്നു. പക്ഷെ കണക്ക് കൂട്ടലുകള് തെറ്റിച്ച് യാത്ര മലബാര് മേഖല വിട്ടപ്പോഴേക്കും ശോഭ ജാഥയില് നിന്ന് പുറത്തു പുറത്തുപോകുകയായിരുന്നു. കേരളത്തെ അപകീര്‍ത്തിപ്പെടുത്തി കൊണ്ട് ജാഥയില് ബിജെപി നേതാക്കള് ഉയര്‍ത്തിയ അഭിപ്രായങ്ങളെ പിന്തുണച്ച് സംസാരിക്കാനില്ലെന്ന നിലപാട് ഉയര്‍ത്തിയാണ് ശോഭ യാത്രയില് നിന്ന് വിട്ടുനിന്നതെന്നാണ് സൂചന. യാത്രക്കിടെ കണ്ണൂര് കീച്ചേരിയില് വെച്ച് ഒരു പൊലിസുകാരന്റെ ഷൂ കൊണ്ടുള്ള അറിയാതെയുള്ള ചവിട്ടേറ്റ് ശോഭ സുരേന്ദ്രന്റെ കാലിന് പരിക്കേറ്റിരുന്നു. കാലുകളിലെ രണ്ട് തള്ളവിരലുകള്‍ക്കും ഒരു ചെറുവിരലിനുമാണ് മുറിവേറ്റത്. യാത്ര പാലക്കാട് എത്തിയപ്പോഴേക്കും മുറിവ് പഴുക്കാന് തുടങ്ങിയിരുന്നു. തൃശ്ശൂരില് നിന്നു യാത്ര തുടങ്ങിയതും അവര് കാലിലെ പരിക്കിന് ചികിത്സ തേടി ആശുപത്രിയില് പ്രവേശിപ്പിക്കപ്പെട്ടു. യാത്രയില് പിന്നീട് പങ്കെടുക്കാതിരിക്കാന് ശോഭ ഇത് കാരണമായി പറയുകയായിരുന്നു. ജാഥയുടെ സമാപനച്ചടങ്ങ് നടക്കുമ്പോഴേക്കും ആരോഗ്യം വീണ്ടെടുത്തെങ്കിലും ശോഭ പങ്കെടുക്കാന് തയ്യാറായില്ല.\nഗ്രൂപ്പിസം ശക്തമായ ബി ജെ പിയില് സംസ്ഥാന അധ്യക്ഷന് വി മുരളിധരന്റെ പല നിലപാടുകളേയും ശക്തമായി എതിര്‍ക്കുന്ന നേതാവാണ് ശോഭ സുരേന്ദ്രന്. വി മുരളിധരന്റെ സന്തത സഹചാരിയായ കൃഷ്ണകുമാറും ശോഭ സുരേന്ദ്രനും തമ്മില് തീരെ സ്വരചേര്‍ച്ചയില്ലെന്ന് മാത്രമല്ല പല കാര്യങ്ങളിലും തുറന്ന ഏറ്റുമുട്ടലുകളും നടക്കുകയാണ്. പാലക്കാട് നഗരസഭ വൈസ് ചെയര്‍മാനും സംസ്ഥാന ജനറല് സെക്രട്ടറിയുമായ കൃഷ്ണ കുമാര് പാലക്കാട്ട് പാര്‍ട്ടിക്കകത്ത് സ്വന്തം സാമ്രാജ്യം കെട്ടിപ്പടുത്തുകൊണ്ടിരിക്കുകയാണ്. കഴിഞ്ഞ തവണ ലോക്‌സഭാ സ്ഥാനാര്‍ത്ഥിയായി പാലക്കാട് ദേശീയ നേതൃത്വം ശോഭ സുരേന്ദ്രന്റെ പേര് നിര്‍ദ്ദേശിച്ചപ്പോള് തന്നെ ജില്ലയില് നിന്ന് എതിര്‍പ്പ് ഉയര്‍ന്നിരുന്നു. പാലക്കാട് സ്‌റ്റേഡിയം സ്റ്റാന്‍ഡിന്റടുത്ത് സ്ഥാപിച്ച ശോഭ സുരേന്ദ്രന്റെ ഫള്കസ് ബോര്‍ഡില് ചെരിപ്പുമാല അണിയിച്ചാണ് കൃഷ്ണകുമാര് വിഭാഗം പ്രവര്‍ത്തകര് അന്ന് അവഹേളിച്ചത്. നിയമസഭാ തെരഞ്ഞെടുപ്പിലും ഇവര് തമ്മിലുള്ള ഗ്രൂപ്പിസം മറനീക്കി പുറത്തു വന്നിരുന്നു. പാലക്കാട് നിയമസഭ സ്ഥാനാര്‍ത്ഥിയായ ശോഭ സുരേന്ദ്രന്റെ തെരഞ്ഞെടുപ്പ് കമ്മിറ്റി ഓഫീസിന്റെ ഉത്ഘാടനത്തില് നിന്നുപോലും ശോഭയെ മാറ്റി നിര്‍ത്തി. തെരഞ്ഞെടുപ്പ് കമ്മിറ്റി ഓഫീസ് രാവിലെ പത്തരയോടെ ഉല്‍ഘാടനം ചെയ്യുമെന്നാണ് നേരത്തെ തീരുമാനിച്ചിരുന്നത്. ഉത്ഘാടനത്തിനു മുമ്പായി അമ്പലത്തില് പോയി തിരിച്ച് തെരഞ്ഞെടുപ്പ് കമ്മിറ്റി ഓഫീസില് എത്തിയ ശോഭ സുരേന്ദ്രന് കണ്ടത് സ്ഥാനാര്‍ത്ഥിയായ തന്നെ പോലും പോലെ പങ്കെടുപ്പിക്കാതെ ജില്ലാ നേതൃത്വം തെരഞ്ഞെടുപ്പ് കമ്മിറ്റി ഓഫീസ് ഉത്ഘാടനം ചെയ്തതാണ്.\nസ്ഥാനാര്‍ത്ഥിയെ പോലും പങ്കെടുപ്പിക്കാതെ ജില്ലാ നേതൃത്വം തെരഞ്ഞെടുപ്പ് കമ്മിറ്റി ഓഫീസ് ഉല്‍ഘാടനം ചെയ്തതിലെ വൈരുദ്ധ്യം പത്രക്കാരോട് പോലും വിശദീകരിക്കാന് ശോഭ സുരേന്ദ്രന് കഴിഞ്ഞിരുന്നില്ല. പാലക്കാട് നിയമസഭ സീറ്റില് മത്സരിക്കാന് കൃഷ്ണകുമാറിന് ആഗ്രഹം ഉണ്ടായിരുന്നെങ്കിലും ദേശീയ നേതൃത്വം പാലക്കാട്ടേക്ക് ശോഭയുടെ പേരാണ് പ്രഖ്യാപിച്ചത്. കൃഷ്ണകുമാറിന് ഇടത് കോട്ടയായ മലമ്പുഴയിലും മത്സരിക്കേണ്ടി വന്നു. ഇതിന്റെ വിദ്വേഷം തീര്‍ക്കാന് പാലക്കാട് ശോഭ സുരേന്ദ്രനെ തോല്‍പ്പിക്കാന് ബി ജെ പിയിലെ ഒരു വിഭാഗം തന്നെ ശ്രമിച്ചതായും ആരോപണങ്ങള് ഉണ്ട് ദേശീയ നിര്‍വ്വാഹക സമിതിയംഗവും സംസ്ഥാന ജനറല് സെക്രട്ടറിയുമായ ശോഭ സുരേന്ദ്രന് പാലക്കാട് നിന്ന് ലോകസഭയിലേക്ക് മത്സരിച്ച ശേഷം പാലക്കാട് വീടെടുത്ത് താമസിച്ച് വരികയാണ്. പാലക്കാട് നിന്നുള്ള മുതിര്‍ന്ന നേതാവാണ് ഇവരെങ്കിലും ജില്ലാ കമ്മിറ്റി നടത്തുന്ന ഒരു പരിപാടിയിലേക്കും ക്ഷണിക്കാറില്ല. പ്രത്യേക ക്ഷണിതാവായിട്ടു പോലും ഒരു പരിപാടിയിലും പങ്കെടുപ്പിപ്പിക്കാറില്ല. പാലക്കാട് നിന്നുള്ള ബിജെപി അംഗമായ ശോഭ സംസ്ഥാന ജനറല് സെക്രട്ടറിയായിട്ടും പാലക്കാട് ജില്ലാ കമ്മിറ്റിയിലേക്ക് ഉള്‍പ്പെടുത്താതെ അപമാനിച്ചു. വരാനിരിക്കുന്ന ലോക്‌സഭാ തെരഞ്ഞെടുപ്പിലും പാലക്കാട് നിന്നുള്ള സ്ഥാനാര്‍ത്ഥി ശോഭ സുരേന്ദ്രനാണെന്ന് നേരത്തെ പാര്‍ട്ടിക്കകത്ത് പ്രഖ്യാപിച്ചു കഴിഞ്ഞതാണ്. എന്നാല് ഇതിനെതിരെ സംസ്ഥാന, ദേശീയ നേതൃത്വങ്ങള്‍ക്ക് പരാതി കൊടുത്ത് ശോഭയെ സ്ഥാനാര്‍ത്ഥിയാക്കാതിരിക്കാന് പാലക്കാട്ടെ ജില്ല കമ്മിറ്റി രംഗത്തെത്തിയിട്ടുണ്ട്. വി മുരളിധരനും കൃഷ്ണകുമാറും നിയന്ത്രിക്കുന്ന കോക്കസാണ് കേരളത്തിലെ ബിജെപിയെന്നാണ് ശോഭയെ പിന്തുണക്കവരുയര്‍ത്തുന്ന പ്രധാന ആരോപണം. പ്രസിഡന്റായ കുമ്മനത്തിന് പോലും ഇവരെ നിയന്ത്രിക്കാനാവില്ലെന്നും ആക്ഷേപമുയരുന്നുണ്ട്.അതേസമയം താന് പാര്‍ട്ടി വിടുന്നുവെന്ന ആരോപണങ്ങള് അടിസ്ഥാനരഹിതമാണെന്ന് ശോഭാ സുരേന്ദ്രന് പറഞ്ഞു .ജനരക്ഷായാത്രയുടെ പാതി ഘട്ടത്തില് അവര് യാത്രയില് നിന്ന് പിന്‍മാറിയതും പാര്‍ട്ടിയുടെ സംസ്ഥാന കമ്മിറ്റി യോഗങ്ങളില് പങ്കെടുക്കാതിരുന്നതും പാര്‍ട്ടിയില് നിന്നുള്ള പടിയിറക്കമായി ചിത്രീകരിച്ചാണ് വാര്‍ത്ത വന്നത്. ഇതെല്ലാം വാസ്തവ വിരുദ്ധമായ വാര്‍ത്തളാണെന്ന് ശോഭാ സുരേന്ദ്രന് വ്യക്തമാക്കി.അതിനിടെ ശോഭ പാർട്ടി വിറ്റാൽ കോൺഗ്രസിൽ ചേരുമെന്നും പ്രചാരണം ഉണ്ട് .\nTags: sobha surendran\nശബരിമല സ്ത്രീപ്രവേശനം:ഒരു സ്ത്രീയും അവിടെ പോകുമെന്ന് താന് കരുതുന്നില്ല; സര്‍ക്കാര് ഗൂഢാലോചന നടത്തി- ശോഭാ സുരേന്ദ്രന്


Explainer: ട്രംപ് മാഫിയ തകരുകയാണ്; അനുയായികള് ജയിലിലേക്ക്\n8 March 2019 9:33 AM GMT\nറോബർട്ട് മ്യുള്ളർ തന്നെ വേട്ടയാടുകയാണെന്നാണ് പ്രസിഡണ്ട് ഡോണൾഡ് ട്രംപ് ആരോപിക്കുന്നത്. ക്രിസ്തുമതം പൗരോഹിത്യത്തിൻ കീഴിലുള്ള ദുർഭരണത്തിലമർന്നപ്പോൾ യോഗിനിമാരെയും മന്ത്രവാദിനിമാരെയും വേട്ടയാടി കൊന്നൊടുക്കിയതിനെ സൂചിപ്പിക്കുന്ന 'വിച്ച് ഹണ്ട്' എന്ന വാക്കാണ് താൻ നേരിടുന്ന പ്രയാസത്തെ ചൂണ്ടിക്കാണിക്കാൻ ട്രംപ് ഉപയോഗിച്ചത്. മുൻ റിപ്പബ്ലിക്കനും എഫ്ബിഐയുടെ മുൻ ഡയറക്ടറുമായ റോബർട്ട് മ്യുള്ളർ നടത്തുന്ന അന്വേഷണങ്ങൾ പുരോഗമിക്കവെ ഏഴ് കുറ്റസമ്മതങ്ങൾ പുറത്തു വന്നു കഴിഞ്ഞു. ഇതിലൊരാൾക്ക്, ട്രംപിന്റെ മുൻ കാംപൈൻ ചെയർമാൻ പോൾ മാനഫോർട്ടിന്, 47 മാസത്തെ ജയിൽശിക്ഷ ലഭിക്കുകയും ചെയ്തു.\n2016 പ്രസിഡണ്ട് തെരഞ്ഞെടുപ്പിൽ റഷ്യൻ സർക്കാരിന്റെ ഇടപെടൽ ഉണ്ടായിട്ടുണ്ടെന്ന ഗുരുതരമായ ആരോപണത്തിലേക്കുള്ള അന്വേഷണമാണ് 'മ്യുള്ളർ അന്വേഷണം' എന്ന പേരിലറിയപ്പെടുന്ന സ്പെഷ്യൻ കൗൺസൽ ഇന്‍വെസ്റ്റിഗേഷൻ. ഈ അന്വേഷണത്തിന്റെ ഭാഗമായി 2019 ജനുവരി മാസത്തിൽ മ്യുള്ളർ 34 പേർക്കെതിരെ ക്രിമിനൽ നടപടികൾ തുടങ്ങി. ഇതിൽ ഏഴ് യുഎസ് പൗരന്മാരും 26 റഷ്യൻ പൗരന്മാരും ഒരു ഡച്ച് പൗരനുമാണുള്ളത്.\nതന്റെ എതിർ സ്ഥാനാർത്ഥിയായ ഹിലരി ക്ലിന്റന്റെ ഇമെയിൽ ചോർത്തി പുറത്തുവിട്ട് തെരഞ്ഞെടുപ്പിൽ നേട്ടമുണ്ടാക്കാൻ ട്രംപ് റഷ്യൻ സഹായം തേടിയെന്നതാണ് മ്യുള്ളറുടെ അന്വേഷണ വിഷയങ്ങളിലൊന്ന്. 'റഷ്യൻ സർക്കാരും പ്രസിഡണ്ട് ഡോണൾഡ് ട്രംപിന്റെ 2016 തെരഞ്ഞെടുപ്പ് പ്രചാരണവുമായി ബന്ധപ്പെട്ട് പ്രവർത്തിച്ചയാളുകളും തമ്മില് ഉണ്ടായിട്ടുള്ള ഏതുതരം ബന്ധവും സഹകരണവും' അന്വേഷണവിധേയമാക്കാൻ പലതരത്തിലുള്ള ഇടപെടലുകളാണ് റഷ്യൻ ഹാക്കർമാരിൽ നിന്നും മറ്റ് തൽപ്പര കക്ഷികളിൽ നിന്നും ഉണ്ടായിട്ടുള്ളതെന്നാണ് ആരോപണം.\nമ്യുള്ളറുടെ ജനുവരി മാസത്തിലെ ക്രിമിനൽ ന‍ടപടികൾ അഞ്ച് ട്രംപ് പ്രചാരണ ഉദ്യോഗസ്ഥരെയാണ് കുടുക്കിയത്. ജ്യോർജ് പാപഡോപോലോസ്, പോൾ മാനഫോർട്ട്, റിക്ക് ഗേറ്റ്സ്, മൈക്കേൽ ഫ്ലിൻ, മൈക്കേൽ കോഹൻ എന്നീ ട്രെപ് പ്രചാരകർക്കെതിരെയാണ് മ്യുള്ളർ കുറ്റം ചാർത്തിയത്. ഇതിലൊരാൾ ഇതിനകം ശിക്ഷിക്കപ്പെട്ടു കഴിഞ്ഞു, ഡോണൾഡ് ട്രംപിന്റെ 2016 തെരഞ്ഞെടുപ്പ് പ്രചാരണത്തിന് നേതൃത്വം നൽകിയയാളാണ് ഇദ്ദേഹം. റിപ്പബ്ലിക്കൻ പ്രസിഡണ്ട് സ്ഥാനാർത്ഥികളായ ജെറാൾഡ് ഫോഡ്, റോനാൾഡ് റീഗൻ, ജ്യോര്‍ജ് എച്ച്ഡബ്ല്യു ബുഷ്, ബോബ് ഡോൾ എന്നിവരുടെ പ്രചാരണ ഉപദേശകനായി പ്രവര്‍ത്തിച്ചിട്ടുള്ള പോൾ മാനഫോർട്ട് ലോബിയിങ് മേഖലയിൽ ഏറെ ശ്രദ്ധേയനായ വ്യക്തിത്വമായിരുന്നു. ട്രംപിനു വേണ്ടി നടത്തിയ പ്രചാരണം അദ്ദേഹത്തെ ജയിലിലെത്തിച്ചു.\n2017 ജനുവരി മാസത്തിൽ ഡോണൾഡ് ട്രംപ് യുഎസ് പ്രസിഡണ്ടായി അധികാരമേറ്റെടുക്കുമ്പോഴേക്കും പോൾ മാനഫോർട്ട് നിരവധി അന്വേഷണ ഏജൻസികളുടെ നിരീക്ഷണ വലയത്തിലായിരുന്നു. ദേശീയ സുരക്ഷ മുതൽ സാമ്പത്തിക കുറ്റകൃത്യം വരെയുള്ള ഗുരുതരമായ പ്രശ്നങ്ങളാണ് വിവിധ ഏജൻസികൾ അന്വേഷിച്ചത്. റഷ്യൻ സ്ഥാപനങ്ങളുമായും വ്യക്തികളുമായും തെരഞ്ഞെടുപ്പുകാലത്ത് മാനഫോർട്ട് നടത്തിയ ഇടപാടുകളും ആശയവിനിമയങ്ങളും നിരീക്ഷണത്തിലായിരുന്നു. ഇതുകൂടാതെ ഇക്കാലയളവിലെ സാമ്പത്തിക വിനിമയങ്ങളും അന്വേഷണത്തിൻ കീഴിൽ വന്നു.\n2016 തെരഞ്ഞെടുപ്പിനു മുമ്പു തന്നെ മാനഫോർട്ടിന്റെ നീക്കങ്ങൾ ഫെഡറൽ അന്വേഷണ ഏജൻസികളുടെ നിരീക്ഷണത്തിൻകീഴിൽ വന്നിരുന്നു. 2014 മുതൽ ഇദ്ദേഹം നടത്തിയ പ്രവർത്തനങ്ങൾ അന്വേഷണകരുടെ നിരീക്ഷണത്തിലായിരുന്നെന്ന് പിന്നീട് വെളിപ്പെടുത്തലുണ്ടായി. മ്യുള്ളറുടെ നിർദ്ദേശപ്രകാരം എഫ്ബിഐ ഉദ്യോഗസ്ഥർ മാനഫോർട്ടിന്റെ അലക്സാൻഡ്രിയയിലെയും വിർജീനിയയിലെയും വീടുകളിൽ റെയ്ഡ് നടത്തുകയുണ്ടായി. സംഘടിത കുറ്റകൃത്യങ്ങളിൽ മുൻകാലങ്ങളിലും ഏർപ്പെട്ട് കുപ്രസിദ്ധി നേടിയ കക്ഷിയാണ് ഇദ്ദേഹം.\n47 മാസത്തെ ജയിൽവാസമാണ് കോടതി പോൾ മാനഫോർട്ടിന് വിധിച്ചത്. നികുതി തട്ടിപ്പ്, ബാങ്ക് തട്ടിപ്പ് എന്നിവയാണ് തെളിയിക്കപ്പെട്ട പ്രധാന കുറ്റകൃത്യങ്ങൾ. ഇദ്ദേഹത്തിനെതിരായ മറ്റൊരു കേസ് വാഷിങ്ടണിൽ അടുത്തയാഴ്ച പരിഗണനയ്ക്കെടുക്കുന്നുണ്ട്. പരമാവധി 10 വർഷം വരെ തടവ് ലഭിക്കാവുന്ന കുറ്റകൃത്യങ്ങളാണ് ഈ കേസിൽ ആരോപിക്കപ്പെട്ടിരിക്കുന്നത്. മോസ്കോ, ഉക്രൈൻ എന്നിവിടങ്ങൾ കേന്ദ്രീകരിച്ച് പ്രവർത്തിക്കുന്ന രാഷ്ട്രീയക്കാർക്കു വേണ്ടി മാനഫോർട്ട് ചെയ്ത ജോലികളുമായി ബന്ധപ്പെട്ട കേസാണിത്. ഇത് 2016 തെരഞ്ഞെടുപ്പുമായി ബന്ധപ്പെട്ടതല്ല.\nജ്യോർജ് പാപഡോപോലോസിന്റെ അറസ്റ്റ്\nപാപഡോപോലോസ‌് ജയിലിലടയ്ക്കപ്പെടുന്നത് 2018 നവംബർ മാസത്തിലാണ്. ഇദ്ദേഹത്തിന് 9,500 ഡോളർ പിഴയൊടുക്കേണ്ടതായും വന്നു. 14 ദിവസത്തെ തടവാണ് വിധിച്ചിരുന്നത്. ഡോണൾഡ് ട്രംപിന്റെ 2016 തെരഞ്ഞെടുപ്പ് പ്രചാരണത്തിൽ പങ്കാളിയാകുന്നത് നിലവിലെ ഹൗസിങ് സെക്രട്ടറി ബെൻ കാർസൻ വഴിയാണ്. ഇദ്ദേഹമാണ് പാപഡോപോലോസിനെ മൂന്നു മാസത്തേക്ക് വിദേശകാര്യ ഉപദേഷ്ടാവായി നിയമിക്കുന്നത്. പാപഡോപോലോസ് വഴിയാണ് ഓൾഗ പോലോൻസ്കായ എന്ന റഷ്യൻ വനിതയുമായി ട്രംപ് പ്രചാരണ സംഘം ഇടപെടുന്നത്. ഈ വനിതയിൽ നിന്ന് റഷ്യയുടെ പക്കൽ ഹിലരി ക്ലിന്റനെ താറടിക്കാൻ പോന്ന നിരവധി ഇമെയിൽ വിവരങ്ങളുണ്ടെന്ന് ട്രംപ് പ്രചാരകർ മനസ്സിലാക്കി. ഹിലരി ക്ലിന്റൺ തന്റെ സ്വകാര്യ ഇമെയിൽ സംവിധാനം പ്രതിരോധ വിഷയങ്ങൾ കൈകാര്യം ചെയ്യാനുപയോഗിച്ചു എന്നത് അവർക്കെതിരായ പ്രധാന ആരോപണങ്ങളിലൊന്നായി ട്രംപ് ഉന്നയിച്ചു. തെരഞ്ഞെടുപ്പ് പ്രചാരണത്തിന്റെ പ്രധാന അജണ്ടകളിലൊന്നായി ഇത് മാറുകയും ചെയ്തു.\n2016 സെപ്തംബർ മാസത്തിൽ റഷ്യൻ സോഴ്സുകളുമായി നേരിട്ട് സംവദിച്ച് വിവരങ്ങൾ സമ്പാദിക്കാൻ ആരെങ്കിലും തയ്യാറാകണമെന്ന് ആറു തവണയെങ്കിലും പാപഡോപോലോസ് ട്രം പ്രചാരകരോട് ആവശ്യപ്പെട്ടെന്നാണ് വിവരം. ട്രംപും പുടിനും തമ്മിൽ കൂടിക്കാഴ്ച നടത്താനുള്ള ശ്രമം നടത്തിയയാളെന്നതാണ് പാപഡോപോലോസിന്റെ പ്രാധാന്യം.\nമാനഫോർട്ടിന്റെ മുൻ ബിസിനസ് പങ്കാളി കൂടിയാണ് റിക്ക് ഗേറ്റ്സ്. താൻ കുറ്റം ചെയ്തിട്ടുണ്ടെന്ന് ഇദ്ദേഹം സമ്മതിച്ചതോടെ മാനഫോർട്ടിനെതിരെയുള്ള കേസുകൾക്ക് കുറെക്കൂടി ബലം ലഭിച്ചു. അന്വേഷണത്തോട് പൂർണമായും സഹകരിക്കുകയും ആവശ്യമായ വിവരങ്ങൾ നൽകുകയും ചെയ്താൽ ശിക്ഷകളിൽ നിന്നും ഒഴിവാക്കിത്തരാമെന്ന മ്യുള്ളറുടെ വാഗ്ദാനത്തോട് ഇദ്ദേഹം യോചിച്ചതോടെ വലിയ തിരിച്ചടിയാണ് ട്രംപിനും മാനഫോർട്ടിനും ലഭിച്ചത്. ഉക്രൈൻ സർക്കാര് യുഎസ് തെരഞ്ഞെടുപ്പിൽ ഇടപെട്ടതു സംബന്ധിച്ചുള്ള നിർണായക വിവരങ്ങളാണ് ഇങ്ങനെ മ്യുള്ളർ സമ്പാദിച്ചത്.\nഡോണള്‍ഡ് ട്രംപിന്റെ ദീർഘകാല നിയമ കാര്യകർത്താവായിരുന്ന മൈക്കേൽ കോഹന് കോൺഗ്രസ്സിൽ നുണ പറഞ്ഞതായി തെളിയിക്കാൻ മ്യുള്ളർക്ക് സാധിച്ചു. മോസ്കോയിൽ ട്രംപ് ടവർ നിർമിക്കാനുള്ള പദ്ധതിയെക്കുറിച്ച് തനിക്കറിയില്ലെന്നാണ് ഇദ്ദേഹം കോൺഗ്രസ്സിനോട് പറഞ്ഞത്. എന്നാൽ ഇത് കള്ളമാണെന്ന് തെളിയിക്കപ്പെട്ടു. മൂന്നു വർഷത്തെ തടവാണ് ഇദ്ദേഹത്തിന് വിധിച്ചിരിക്കുന്നത്. നികുതി തട്ടിപ്പ്, ബാങ്ക് തട്ടിപ്പ് തുടങ്ങിയ നിരവധി കുറ്റങ്ങൾ ഇദ്ദേഹത്തിനെതിരെ വേറെയും ചാർത്തപ്പെട്ടു കിടക്കുന്നുണ്ട്. മെയ് ആറിന് ഇദ്ദേഹത്തിന്റെ തടവുശിക്ഷ തുടങ്ങും.\nട്രംപ് പ്രചാരണത്തിന്റെ നേതൃസ്ഥാനത്തു നിന്ന മറ്റൊരാളാണ് മൈക്കേൽ ഫ്ലിൻ. ഇദ്ദേഹത്തിനെതിരെയും ഗുരുതരമായ ആരോപണങ്ങളുണ്ടായിരുന്നു. റഷ്യൻ അംബാസ്സഡർ സെർജീ കിസിലിയാക്കുമായി നടത്തിയ ആശയവിനിമയങ്ങൾ സംബന്ധിച്ച് ഫെഡറൽ ബ്യൂറോ ഓഫ് ഇൻവെസ്റ്റിഗേഷന് ഉദ്യോഗസ്ഥരോട് ഇദ്ദേഹം കള്ളം പറഞ്ഞതായി സമ്മതിക്കുകയുണ്ടായി. ഡോണൾഡ് ട്രെപിന്റെ ദേശീയ സുരക്ഷാ ഉപദേശകനായിരിക്കെയാണ് മൈക്കേൽ ഫ്ലിൻ ഈ കൂടിക്കാഴ്ച നടത്തിയത്.\nട്രംപിന്റെ അനുയായികൾ ഓരോരുത്തരായി വീഴുകയാണ്.ട്രംപ് തന്നെയും സുരക്ഷിതമായ അവസ്ഥയിലല്ലെന്നാണ് റിപ്പോർട്ടുകൾ സൂചിപ്പിക്കുന്നത്.


കാസർകോട് എസ് വൈ എസിന് പുതിയ നേതൃത്വം; സയ്യിദ് ജലാൽ ബുഖാരി സഅദി പ്രസിഡന്റ്, കാട്ടിപ്പാറ സഖാഫി സെക്രട്ടറി\nHomesysകാസർകോട് എസ് വൈ എസിന് പുതിയ നേതൃത്വം; സയ്യിദ് ജലാൽ ബുഖാരി സഅദി പ്രസിഡന്റ്, കാട്ടിപ്പാറ സഖാഫി സെക്രട്ടറി\nwebdesk February 21, 2021\nകാസർകോട്: സമസ്ത കേരള സുന്നി യുവജന സംഘം (എസ് വൈ എസ്) കാസർകോട് ജില്ല കമ്മറ്റിക്ക് പുതിയ സാരഥികൾ. പ്രസിന്റായി സയ്യിദ് അഹ്മദ് ജലാലുദ്ദീൻ ബുഖാരി സഅദിയേയും ജനറൽ സെക്രട്ടറിയായി അബ്ദുൽ ഖാദിർ സഖാഫി കാട്ടിപ്പാറയേയും തെരെഞ്ഞെടുത്തു. അബ്ദുൽ കരീം ദർബർകട്ടയാണ് ഫൈനാൻസ് സെക്രട്ടറി.[www.malabarflash.com]\nവൈസ് പ്രസിഡന്റുമാരായി സയ്യിദ് സൈനുൽ ആബിദീൻ മുത്തുക്കോയ തങ്ങൾ കണ്ണവം (ദഅവ), വി പി യു ഹംസ മിസ്ബാഹി ഒാട്ടപ്പടവ് (സാന്ത്വനം)\nസെക്രട്ടറിമാരായി മൂസ സഖാഫി കളത്തൂർ (ഒർഗനൈസിംഗ്) അബൂബക്കർ കാമിൽ സഖാഫി പാവൂറടുക്ക (ദഅവ) ബി കെ അഹ്മദ് മുസ്ലിയാർ കുണിയ (സാന്ത്വനം) ശാഫി സഅദി ഷിറിയ (സാമൂഹികം) സിദ്ദീഖ് സഖാഫി ബായാർ( സാംസ്കാരികം) താജുദ്ദീൻ മാസ്റ്റർ(മീഡിയ) എന്നിവരെ തെരെഞ്ഞെടുത്തു.\nസംസ്ഥാന കൗൺസലർമാരായി എൻ പി മുഹമ്മദ് സഖാഫി പാത്തൂർ, അബ്ദു റസാഖ് സഖാഫി കോട്ടക്കുന്ന്, ജബ്ബാർ മിസ്ബാഹി മൗക്കോട്, അബ്ദുല്ല പൊവ്വൽ, നൗശാദ് മാസ്റ്റർ തൃക്കരിപ്പൂർ, അശ്രഫ് സുഹ്രി പരപ്പ, മൂസ സഖാഫി, അബൂബക്കർ കാമിൽ സഖാഫി, സിദ്ദീഖ് സഖാഫി എന്നിവരെയും തെരെഞ്ഞെടുത്തു.\nസയ്യിദ് പി എസ് ആറ്റക്കോയ തങ്ങളുടെ അധ്യക്ഷതയിൽ സമസ്ത കേന്ദ്ര മുശാവറാംഗം സയ്യിദ് കെ എസ് ആറ്റക്കോയ തങ്ങൾ കുമ്പോൽ ഉദ്ഘാടനം ചെയ്തു.\nപുനസംഘടനാ നടപടികൾക്ക് എസ് വൈ എസ് സംസ്ഥാന വൈസ് പ്രസിഡന്റ് ഡോ. മുഹമ്മദ് കുഞ്ഞി സഖാഫി കൊല്ലം, സംസ്ഥാന സെക്രട്ടറി ആർ പി ഹുസൈൻ മാസ്റ്റർ നേതൃത്വം നൽകി. പള്ളങ്കോട് അബ്ദുൽ ഖാദിർ മദനി ജില്ലാ ഭാരവാഹികളെ പ്രഖ്യാപിച്ചു.\nബി എസ് അബ്ദുല്ലക്കുഞ്ഞി ഫൈസി, കൊല്ലമ്പാടി അബ്ദുൽ ഖാദിർ സഅദി, സുലൈമാൻ കരിവെള്ളൂർ, അബ്ദുൽ റഹ്മാൻ അഹസനി, മുനീർ ബാഖവി ആശംസ നേർന്നു.\nബശീർ പുളിക്കൂർ സ്വാഗതവും കാട്ടിപ്പാറ അബ്ദുൽ ഖാദിർ സഖാഫി നന്ദിയും പറഞ്ഞു.


മോശയെപ്പോലുള്ള പ്രവാചകന് മുഹമ്മദ് ? ~ യുക്തിവാദികളും ഇസ്‌ലാമും\n5:33 PM, ഫെബ്രുവരി 17, 2010\nഎനിക്കോ താങ്കള്‍ക്കോ ദിവ്യവെളിപാടുകള് ലഭിച്ചിട്ടില്ല. നാം ഇപ്പോഴുള്ള വിശ്വാസം കൈകൊള്ളാന് കാരണം ഒന്നുകില് നാം ആ മതത്തില് ജനിച്ചത് കൊണ്ടോ അതല്ലെങ്കില് നാം മനസ്സിനിണങ്ങിയ ബോധ്യപ്പെട്ട ഒരു മതം ബോധപൂര്‍വം തെരഞ്ഞെടുത്തതോ ആയിരിക്കും. മുസ്‌ലിമായ ഒരുത്തന് താന് ജനിച്ച് വളര്‍ന്ന മതമാണ് ശരി എന്ന തീരുമാനിച്ച് മുന്നോട്ട് പോകുന്നെങ്കില് അത് അന്ധവിശ്വാസമാണ്. അതേ പ്രകാരം തന്നെ ക്രിസ്തുമത വിശ്വാസിയും. ഇനി രണ്ട് പേരും തങ്ങളുടെ മതത്തെ വിശകലനം ചെയ്ത് ആവശ്യമെങ്കില് താരതമ്യം ചെയ്ത് അംഗീകരിക്കാന് സാധിച്ചാല് ആ വിശ്വാസത്തിന്റെ ശക്തി ഒന്നുവേറെത്തന്നെയായിരിക്കും. സാജനും സജിയും അത്തരത്തിലായിരുന്നെങ്കില് അവരില് നിന്ന് ഇപ്പോഴുള്ള നിലപാട് ഉണ്ടാകുമായിരുന്നില്ല. താങ്കളില് നിന്നും. ഇത് ഞാന് അനുഭവത്തില് നിന്ന് പറയുകയാണ്. സ്വന്തം മതത്തെ വിമര്‍ശിക്കുന്നത് കേള്‍ക്കുമ്പോള് സമനില നഷ്ടപ്പെടുന്നവര് അന്ധവിശ്വാസികളാണ്. അത് സത്യത്തിന്റെ മാര്‍ഗത്തില് പ്രയോജനം ചെയ്യില്ല. തല്‍കാലം മരിക്കുന്നത് വരെ മനശാന്തിക്ക് അതുമതിയാകും എന്ന് മാത്രം. അതിനാല് ഇക്കാര്യത്തില് ഒരന്വേഷകന്റെ സ്ഥാനത്താണ് ഞാനെന്നത് ഒട്ടും കളവല്ല. (കളവ് വലിയ പാപമാണ് ഇസ്‌ലാമില്) ഇവിടെ എന്റെ അന്വേഷണം മുഹമ്മദ് നബിയുടെതായി സൂചന നല്‍കപ്പെടുന്നു എന്ന് പറയുന്ന ബൈബിള് വചനങ്ങള്‍ക്ക് എത്രത്തോളം സാധുത നല്‍കാനാവും എന്നതാണ്. അല്ലാതെ മുഹമ്മദ് പ്രവാചകനാണോ യേശു ദൈവപുത്രനാണോ എന്നതല്ല.\nഖുര്‍ആനില് ഞങ്ങള് ഇങ്ങനെകാണുന്നു 'തങ്ങളുടെ പക്കലുള്ള തൗറാത്തിലും ഇന്‍ജീലിലും രേഖപ്പെടുത്തപ്പെട്ടതായി അവര്‍ക്ക് കണ്ടെത്താന് കഴിയുന്ന ആ അക്ഷര ജ്ഞാനമില്ലാത്ത പ്രവാചകനായ ദൂതനെ പിന്‍പറ്റുന്നവര്‍ക്ക് (ആ കാരുണ്യം രേഖപ്പെടുത്തുന്നതാണ്.)' (7:157)\nഇവിടെ പറഞ്ഞകാര്യം മുഹമ്മദ് നബിയുടെ കാലത്തുള്ളതാണ്. അഥവാ അന്നത്തെ ജൂതരും ക്രൈസ്തവരും ഒരു പ്രവാചകന്റെ ആഗമനം പ്രതീക്ഷിച്ചിരുന്നു. ജൂതര് പ്രത്യേകിച്ച്, കാരണം നാം നേരത്തെ ചര്‍ചചെയ്ത ആ വചനമായിരിക്കാം അവരുടെ തെളിവ് എന്ന് ഞങ്ങള് മനസ്സിലാക്കുകയാണ്. ക്രിസ്തുമതവിശ്വാസികളും അപ്രകാരം തന്നെ യേശുപറഞ്ഞതായി അവര് മനസ്സിലാക്കിയതായിരിക്കാം അവരുടെ തെളിവ്. പക്ഷെ സൂക്തങ്ങള് ഏതാണ് എന്നുറപ്പില്ല. അത് ഈ ചര്‍ചയിലൂടെ കണ്ടെത്താം എന്ന് ഞാന് കരുതുന്നു. ഇതാണ് അന്വേഷണം. ഞാനിത് ഇന്നലെ തുടങ്ങിയതുമല്ല. 22 വര്‍ഷം മുമ്പ് ഞാനിതിന്റെ പിന്നാലെ കൂടിയിരുന്നു. അതിനിടക്ക് പ്രവാചകനെ കുറിച്ച് ഉദ്ധരിച്ചിരുന്ന ചില വചനങ്ങള് അദ്ദേഹത്തിന് യോജിക്കുന്നില്ല എന്നും എനിക്ക് മനസ്സിലായി. പക്ഷെ ഇത് കൂടുതല് ഫലപ്രദമായ അന്വേഷണമാണ് കാരണം ഞാന് പറയുന്നതില് അബദ്ധമുണ്ടെങ്കില് ആര്‍ക്കും തിരുത്താം. അതിനാല് ഇത് കൂടുതല് സത്യസന്ധമാണ്.\n10:04 PM, ഫെബ്രുവരി 17, 2010\nമോശയോട് വാഗ്ദാനം ചെയത മോശയെപ്പോലുള്ള പ്രവാചകന് യേശുവാണെന്ന് ജൂതന്‍മാര് മനസ്സിലാക്കിയിരുന്നോ?. ഇല്ല എന്ന മറുപടിയാണ് ചരിത്രം പരിശോധിച്ചാല് ലഭിക്കുക. യേശുവിനെ പ്രവാചകനായി ജൂതന്‍മാര് അംഗീകരിച്ചില്ല എന്നതാണ് വസ്തുത. അത് പ്രവാചകനല്ലാത്തതുകൊണ്ടായിരുന്നില്ല. മോശയോട് വാഗ്ദാനം ചെയ്ത ലക്ഷണങ്ങള് യേശുവില് കാണാന് കഴിഞ്ഞില്ല എന്നതായിരിക്കണം ഒരു കാരണം. സ്വാഭാവികമായും മറ്റുകാരണങ്ങളുമുണ്ടാകാം. പൗരോഹിത്യം മതം കയ്യടക്കിയതിന്റെയും അതിനാല് പുതിയ പ്രവാചകനെ അംഗീകരിച്ചാല് നഷ്ടപ്പെടുന്ന അധികാരവും സമ്പത്തുമൊക്കെ യേശുവിനെ മാറ്റിനിര്‍ത്തുന്നതിന് കാരണമായിട്ടുണ്ടാകും. പക്ഷെ അതുപോലുള്ള ഒരു പ്രവാചകന്റെ കാത്തിരിപ്പ് ജൂതന്‍മാര് തുടരുക തന്നെ ചെയ്തു. യേശുവന്നുപോയി5നൂറ്റാണ്ടിന് ശേഷവും അവര് കാത്തിരുന്നു. അവര് മദീനയിലെ തങ്ങളുടെ ശത്രുക്കളായ അറബി ഗോത്രങ്ങളോട് അതേ കുറിച്ച് പറയുകയും ചെയ്തിരുന്നു എന്ന ചരിത്രത്തില് നിന്ന് ലഭിക്കുന്നു. പക്ഷെ പ്രവാചകന്റെ ലക്ഷണങ്ങള്‍ക്കപ്പുറം ആരുടെ ഇടയില് നിന്ന് എന്നത് അവര് വേണ്ടത്ര ഗണിച്ചിരുന്നില്ല എന്ന് മനസ്സിലാകുന്നു. അവരില് നിന്ന് ലക്ഷണങ്ങള് മനസ്സിലാക്കിയ ഔസ് ഖസ്‌റജ് അറബി ഗോത്രങ്ങളില് നിന്നുള്ളവര് മക്കയില് വരികയും പ്രവാചകനെ നേരില് കാണുകയും ചെയ്തപ്പോള് പ്രവാചകനില് ജൂതന്‍മാര് പറഞ്ഞ ലക്ഷണങ്ങള് ഒത്തിരിക്കുന്നതായി അവര്‍ക്ക് ബോധ്യമായി. അങ്ങനെ അവരില് ചിലര് ഇസ്‌ലാം സ്വീകരിക്കുകയും. അവര് മദീനയില് ചെന്ന് അത് പ്രചരിപ്പിക്കുകയും ചെയ്തു. ഇതാണ് പ്രവാചകന്റെ മദീനാപലായനത്തിലേക്ക് നയിച്ചത്. മദീനയിലെ ജൂതഗോത്രങ്ങള് എന്തുകൊണ്ടു പിന്തിനിന്നു എന്നതിന്റെ കാരണം ലോകാനുഗ്രഹി എന്ന എന്റെ ബ്ലോഗില് വ്യക്തമാക്കിയിട്ടുണ്ട്.\nഈ വസ്തുത മോശയെപ്പോലുള്ള പ്രവാചകന് യേശുവല്ല മുഹമ്മദ് നബിയാണ് എന്നതിന്റെ ചരിത്രപരമായ സാക്ഷ്യമാണ്.\nഇനി ക്രിസ്ത്യാനികള്‍ക്ക് മോശയെപ്പോലെയുള്ള പ്രവാചകനാണ് യേശു എന്ന് ഒരിക്കലും പറയാനാവില്ല. ഈ ചര്‍ചയില് ഒരു ക്രിസ്തു സഹോദരന് ചൂണ്ടിക്കാണിച്ച പോലെ. യേശുവിന്റെ പ്രവാചകത്വത്തിന് മുഖ്യപരിഗണനനല്‍കാന് അവര്‍ക്കാവില്ല. ദൈവം മനുഷ്യരൂപം ധരിച്ച് ഭൂമിയില് അവതരിച്ചു എന്നാണ് വിശ്വാസം (വിവിധ വിശ്വാസങ്ങളില് ഒന്ന്. പ്രവാചകന് എന്നംഗീകരിക്കുന്നവരില്ല) ആ മനുഷ്യന് ദൈവം പ്രവചനം കൂടി നടത്തിയതിനാല് പ്രവാചകന് എന്ന് വിളിക്കാം എന്ന് മാത്രം. ഇതുപോലെയായിരുന്നോ മോശ. പിന്നെ ഈ സഹതാര്‍പമായ താരതമ്യതക്ക് എന്തര്‍ഥം. മോശയെപ്പോലെ എന്ന് വരുത്താന് മാത്രമായി യേശുവിന്റെ പ്രവാചകത്വം അംഗീകരിക്കേണ്ടിവരുന്ന ഒരു ഗതികേടായി മുസ്ലിംകള് അതിനെ കാണുന്നു. അതിനാല് മുസ്‌ലിംകള് പറയുന്ന പോലെ യേശുവിനെ സാധാരണ പ്രവാചകന്‍മാരില് ഒരാളായി അംഗീകരിച്ചാല് മാത്രമേ അവരുടെ ഈ വാദം ചര്‍ചപോലും അര്‍ഹിക്കുന്നുള്ളൂ.\n6:18 PM, ഫെബ്രുവരി 19, 2010\nയേശു (ഈസ) പ്രവാചകനായിരുന്നു എന്നകാര്യത്തില് മുസ്‌ലിംകള്‍ക്കൊരു സംശയവുമില്ല. (എന്നാല് പിന്നെ മോശയെപ്പോലുള്ള പ്രവാചകന് യേശുവാണെന്ന് അംഗീകരിക്കാന് എന്താണ് മുസ്‌ലിംകള്‍ക്ക് പ്രയാസം എന്ന് ചോദിക്കാവുന്നതാണ്.) ബൈബിളനുസരിച്ചുപോലും യേശു അയക്കപ്പെട്ടവന് (റസൂല് അതിനെയാണ് മലയാളത്തില് പ്രവാചകന് എന്നര്‍ഥം പറയുന്നത് അയക്കപ്പെട്ടവന് എന്ന് തന്നെയാണ് ആ പദത്തിന്റെ ഭാഷാപരമായ അര്‍ഥം) ആണ് എന്ന് അര്‍ഥശങ്കക്കിടയില്ലാത്തവിധം വ്യക്തമാക്കിയിരിക്കുന്നു. യോഹന്നാന് സുവിശേഷത്തിലെ ചില വചനങ്ങള് കാണുക.\n12:44 യേശു വിളിച്ചു പറഞ്ഞതു: എന്നിൽ വിശ്വസിക്കുന്നവൻ എന്നിലല്ല എന്നെ അയച്ചവനിൽ തന്നേ വിശ്വസിക്കുന്നു.\n12:45 എന്നെ കാണുന്നവൻ എന്നെ അയച്ചവനെ കാണുന്നു.\n12:46 എന്നിൽ വിശ്വസിക്കുന്നവൻ ആരും ഇരുളിൽ വസിക്കാതിരിപ്പാൻ ഞാൻ വെളിച്ചമായി ലോകത്തിൽ വന്നിരിക്കുന്നു.\n12:47 എന്റെ വചനം കേട്ടു പ്രമാണിക്കാത്തവനെ ഞാൻ വിധിക്കുന്നില്ല; ലോകത്തെ വിധിപ്പാനല്ല, ലോകത്തെ രക്ഷിപ്പാനത്രേ ഞാൻ വന്നിരിക്കുന്നതു.\n12:48 എന്റെ വചനം കൈക്കൊള്ളാതെ എന്നെ തള്ളിക്കളയുന്നവനെ ന്യായം വിധിക്കുന്നവൻ ഉണ്ടു; ഞാൻ സംസാരിച്ച വചനം തന്നേ ഒടുക്കത്തെ നാളിൽ അവനെ ന്യായം വിധിക്കും.\n12:49 ഞാൻ സ്വയമായി സംസാരിച്ചിട്ടില്ല; എന്നെ അയച്ച പിതാവു തന്നേ ഞാൻ ഇന്നതു പറയേണം എന്നും ഇന്നതു സംസാരിക്കേണം എന്നും കല്പന തന്നിരിക്കുന്നു.\n12:50 അവന്റെ കല്പന നിത്യജീവൻ എന്നു ഞാൻ അറിയുന്നു; ആകയാൽ ഞാൻ സംസാരിക്കുന്നതു പിതാവു എന്നോടു അരുളിച്ചെയ്തതുപോലെ തന്നേ സംസാരിക്കുന്നു.\nഈ ചര്‍ചയില് ആരെങ്കിലും ഇത് ഇവിടെ പേസ്റ്റ് ചെയ്യും എന്ന് ഞാന് വിചാരിച്ചിരുന്നു. കാരണം. ഇതിന് മറുപടി പറയാന് കഴിയുന്ന ബൈബിള് പണ്ഡിതന്‍മാര് ഇവിടെ വരാത്തത് കൊണ്ടോ. ഇത് ഇവിടെ ഉദ്ധരിച്ചാല് തങ്ങളുടെ ത്രിയേകത്വത്തിന്റെ കടക്കല് കത്തിവെക്കുന്ന വചനമായത് കൊണ്ടോ എന്നറിയില്ല. ഇവിടെ ആവര്‍ത്തന പുസ്തകത്തില് പറഞ്ഞ ചില കാര്യങ്ങള് എടുത്ത് ചേര്‍ത്തിട്ടുണ്ട്. ഇത്തരം കാര്യങ്ങള് പ്രവാചകന്‍മാരെ സംബന്ധിച്ചെല്ലാം പറയാം എന്നതാണ് മറ്റൊരു സത്യം. യേശു അയക്കപ്പെട്ടവനാണ് അഥവാ റസൂല് (പ്രവാചകനാണ്) എന്നും അയച്ച ഒരു കര്‍ത്താവ് (പ്രപഞ്ചനാഥന്) വേറെയുണ്ടെന്നും അതേ നാഥനോടാണ് യേശു പലപ്പോഴും വിളിച്ച് ആവലാതി പ്പെടുന്നതെന്നുമൊക്കെയാണ് നേര്‍ക്ക് നേരെ മനസ്സിലാകുന്ന കാര്യം. എന്നിട്ടും എന്ത് കൊണ്ട് മുസ്ലിംകള് മോശയെപ്പോലുള്ള പ്രവാചകന് എന്നത് മുഹമ്മദ് നബിയിലൊതുക്കാന് ശ്രമിക്കുന്നു. (തുടരും)\n8:35 PM, ഫെബ്രുവരി 19, 2010\nഅതിന് ഞാന് കാണുന്ന ചില കാരണങ്ങളുണ്ട്. ആവര്‍ത്തന പുസ്തകത്തില് പറഞ്ഞ മുഴുവന് കാര്യങ്ങളും സംശയലേശമന്യേ പുലരുന്നത് പ്രവാചകന് മുഹമ്മദ് നബിയിലാണ്. ഇത് വരെ അക്കാര്യത്തില് സംശയം പ്രകടിപ്പിച്ചവര് എങ്ങനെ മുഹമ്മദ് മോശയുടെ സഹോദരന്‍മാരുടെ ഇടയില് നിന്നാകും എന്നാകും എന്ന ഒരൊറ്റ കാര്യമാണ് ഉന്നയിച്ചത്. നിന്റെ സഹോദരന് എന്നല്ല അവിടെ പ്രയോഗിച്ചിത് അവരുടെ എന്നാണ് എന്ന് ഞാന് സൂചിപ്പിച്ചു. ഇബ്‌റാഹീമിന്റെ വംശപരമ്പരയിലാണ് മോശയും മുഹമ്മദും എന്നത് ശ്രദ്ധിച്ചില്ല എന്നതാണ് ആ ചോദ്യത്തിന്റെ പ്രേരകം. അപ്പോള് പിന്നെ വേലക്കാരിയില് ജനിച്ചവനെങ്ങനെ പുത്രനാകും ഇശ്മായേല് പരമ്പരയില് പ്രവാചകന്‍മാരില്ലാത്തതിനാല് യഹൂദരുടെ പ്രവാചകന്‍മാരെ മുഴുവന് മുഹമ്മദ് ഏറ്റെടുക്കുകയായിരുന്നു തുടങ്ങിയ വാദങ്ങളാണ് ഇവിടെ ഉന്നയിക്കപ്പെട്ടത്. ഇവിടെ പ്രവാചകത്വം വേദം എന്നൊക്കെ പറയുന്നത് ചില വംശത്തിന്റെയും പാരമ്പര്യത്തിന്റെയുമൊക്കെ കുത്തകയാല് അവര് നേടിയെടുക്കുന്നതാണ് എന്ന ധാരണയില് ഉന്നയിക്കുന്ന കേവല ജല്‍പനങ്ങളാണ്.\nമറ്റൊരു കാരണം. ഒരു അന്ത്യപ്രവാചകനെക്കുറിച്ച് മാത്രമെ ഇത്തരം ഒരു മുന്‍കൂട്ടിയുള്ള അറിയിപ്പില് പ്രസക്തിയുള്ളു. അത്തരമോരു മുന്നറിയിപ്പ് നല്‍കേണ്ടുന്ന ഒരു പ്രത്യേകതയും യേശുവിനില്ല. ഇസ്രായേല് സമൂഹത്തിലേക്ക് നിയോഗിക്കപ്പെട്ട ധാരാളം പ്രവാചകന്‍മാരില് ഒരാള് മാത്രം. അതുകൊണ്ടാണ് മുഹമ്മദ് നബിയെ പറ്റിമറ്റുവേദങ്ങളിലും ഉണ്ടായിരിക്കെ യേശുവിനെപ്പറ്റി പറയാത്തതെന്ത് എന്ന ചോദിക്കേണ്ടി വരുന്നത്.\nഇതേ പ്രാവാചകനെ പറ്റി യേശുവും മുന്നറിവ് നല്‍കി. പക്ഷെ നിര്‍ഭാഗ്യകരമെന്ന് പറയട്ടെ. യേശു ശേഷം വരാന് പോകുന്ന കാര്യസ്ഥന്റെ വിശേഷണങ്ങള്‍ക്ക് പുല്ലുവില പോലും കല്‍പിക്കാതെ പരിശുദ്ധാത്മാവ് എന്ന അമൂര്‍ത്തമായ ഒരു ശക്തിയില് അതിനെ ചുരുക്കിക്കെട്ടി. ലോകത്തിലെ മഹാഭൂരിപക്ഷം വരുന്ന അതിന്റെ അനുയായികള്‍ക്ക് പിന്നീട് വന്ന പ്രവാചകനെ മനസ്സിലാക്കാനും ഉള്‍കൊള്ളാനുമുള്ള സാധ്യത കെടുത്തിക്കളഞ്ഞു എന്നതാണ് അതിന്റെ ഏറ്റവും ദുരന്തപൂര്‍ണമായ പരിണിതഫലമെന്ന് മുസ്ലിംകള് കരുതുന്നു.\nഇത്തരം വാദമുന്നയിക്കുന്നതില് ആവര്‍ത്തിച്ചുന്നയിക്കപ്പെട്ട ഒരു പരാതി. ബൈബിളില് നിങ്ങള്‍ക്കാവശ്യമുള്ളത് മാത്രം സ്വീകരിക്കുകയും അതേ അദ്ധ്യായത്തില് പറയുന്ന മറ്റുകാര്യങ്ങള് നിങ്ങള് തള്ളിക്കളയുകയും ചെയ്യുന്നു എന്നതാണ്. ഇതിന്റെ ന്യായം. ക്രിസ്ത്യാനികളോ ബൈബിളോ സ്വയം അവകാശപ്പെടാത്ത ഒരു കാര്യം മുസ്‌ലിംകള് അംഗീകരിക്കുന്നതില് അര്‍ഥമില്ല. പുര്‍ണമായ ദൈവികതയില്ലാത്തതിനാല് പുര്‍ണദൈവിക ഗ്രന്ഥമായ ഖുര്‍ആന്റെ തത്വങ്ങള്‍ക്ക് യോജിച്ച് വരുന്നത് സ്വീകരിക്കുയും അതിന് വിരുദ്ധമാകുന്നത് തള്ളിക്കളയുകയും ചെയ്യുന്നു.\n9:09 PM, ഫെബ്രുവരി 19, 2010\nഈ ബൈബിള് വചനമനുസരിച്ച് യഹൂദ പുരോഹിതന്‍മാരും ലേവ്യരും യേശുവിന് പുറമെയാണ് നീ ആ പ്രവാചകനോ എന്ന് സ്‌നാപക യോഹന്നാനോട് ചോദിക്കുന്നത്. ഇതിലെ ആ പ്രവാചകന് ആവര്‍ത്തനപുസ്തകത്തില് സൂചിപ്പിച്ച മോശയെപ്പോലുള്ള പ്രവാചകനാണ് എന്നത് ആരും നിഷേധിക്കുന്നില്ല. എന്നിരിക്കെ അത് യേശുവാകാവതല്ല. ഇതാണ് മോശയെപ്പോലെയുള്ള പ്രവാചകന് എന്നത് മുഹമ്മദിലേക്ക് കൊണ്ടുവരാനുള്ള മറ്റൊരു കാരണം. അതുകൊണ്ടായിരിക്കും ക്രിസ്തുസമൂഹം മുഴുവന് യേശുവിന് ശേഷം വീണ്ടും ഒരു പ്രവാചകനെ പ്രതീക്ഷിച്ചു. മുഹമ്മദ് നബി ആഗതനായപ്പോള് പലരും അദ്ദേഹത്തെ തിരിച്ചറിഞ്ഞു. വേദ പണ്ഡിതനായ വറഖത്തുബ്‌നു നൗഫലായിരുന്നു അതിലൊരാള്. പ്രവാചകത്വം ലഭിച്ച മുഹമ്മദും അദ്ദേഹത്തിന്റെ പ്രിയ പത്‌നിക്കും മനസ്സിലാക്കുന്നതിന് മുമ്പ് അദ്ദേഹം പ്രവാചകനെ അറിഞ്ഞു.\n9:36 PM, ഫെബ്രുവരി 19, 2010\n4:46 PM, ഫെബ്രുവരി 20, 2010\n4:47 PM, ഫെബ്രുവരി 20, 2010\n* തന്നെയുള്ള ഒരു പ്രവാചകനായിരിക്കണമെന്നാണ് ഉദ്ദേശ്യം. ഈജിപ്തിലെ ഫറവോനെ ഭയപ്പെട്ട് അറേബ്യയില് മരുപ്രദേശത്തേക്കു രക്ഷപ്പെട്ട മോശെ പിന്നീട് ഇസ്രയേല്‍ക്കാരെ ഈജിപ്തിലെ അടിമത്തത്തില് നിന്നു മോചിപ്പിച്ചു അവരുടേതായ വാഗ്ദത്ത ഭൂമി നേടിക്കൊടുത്തു എന്നുള്ളതായിരുന്നു മോശെയുടെ ഒരു പ്രധാന യോഗ്യത. കാനാന് ദേശത്തെ വാഗ്ദത്തഭൂമി നേടിയെടുക്കുന്നതിന് മോശെയുടെ നേതൃത്വത്തില് പല യുദ്ധങ്ങളും വേണ്ടിവന്നു.എതിരാളികളേക്കാള് എണ്ണത്തില് കുറവായിരുന്നിട്ടും മോശെയുടെ കീഴില് ഉറച്ചുനിന്ന് ധീരമായി പോരാടി ഇസ്രയേല്‍ക്കാര് വിജയംവരിച്ചു. -\nതിരുത്ത് : മോശ ഇസ്രയേല്‍ക്കാരെ ഈജിപ്തിലെ അടിമത്തത്തില് നിന്നു മോചിപ്പിച്ചു കര്‍ത്താവ് അവര്‍ക്കായി ഒരുക്കിയ വാഗ്ദത്തഭൂമിയിലേക്ക്, കാനാന്‍ദേശത്തേക്ക്, അവരെ നയിച്ചു. എന്നാല് വാഗ്ദത്തഭൂമിയിലേക്ക് പ്രവേശിക്കുന്നതിന് മുന്‍പേ മോശ മരിച്ചു. ജോഷ്വയാണ് യുദ്ധങ്ങള്‍ക്ക് നേതൃത്വം നല്‍കി വാഗ്ദത്തഭൂമി കീഴടക്കി ഇസ്രയേല് ജനത്തിന് നല്‍കിയത്.\n* മോശെയുടെ പേരിലുള്ള അഞ്ചു ഗ്രന്ഥങ്ങളില് ഒന്നില് മോശെ മരിച്ച സ്ഥലത്തെപ്പറ്റിയും മരിക്കുമ്പോള് അദ്ദേഹത്തിന്റെ പ്രായത്തെപ്പറ്റിയും പ്രതിപാദിക്കുന്നതിനാല് ആ ഗ്രന്ഥം മോശെയുടെ മരണ ശേഷം ആരോ എഴുതിയതാണെന്നു വേണം അനുമാനിക്കാന്. സ്വന്തം മരണം രേഖപ്പെടുത്താന് ആര്‍ക്കും കഴിയില്ലല്ലോ -\nതിരുത്ത് : മോശയുടെ പേരില് ബൈബിളില് ഒരു ഗ്രന്ഥവും ഇല്ല. താങ്കള് ഉദ്ദേശിക്കുന്ന5ഗ്രന്ഥങ്ങള് ഏതൊക്കെയാണ്?\n* യേശുപോലും തനിക്കു ശേഷം ഒരു പ്രവാചകന്റെ ആഗമനം പ്രവചിച്ചിരിക്കേ അതു സാക്ഷാത്കരിക്കപ്പെടുമ്പോള് യേശുവിന്റെ മഹത്വം വര്‍ധിക്കുകയാണ് ചെയ്യുക.\nതിരുത്ത് : ഇങ്ങനെ ഒരു പ്രവാചകന്റെ ആഗമനം താങ്കള് എവിടെയാണ് വായിച്ചിട്ടുള്ളത്?\n* ആരാണ് ഒരു പ്രവാചകന്? ആധികാരികമായി മോശെ നിര്‍വചിച്ചിരിക്കുന്നു: തീര്‍ച്ചയായും ആ പ്രവചനം മുഹമ്മദ് നബിയില് വാസ്തവമായി സംഭവിച്ചിട്ടുണ്ടെന്ന് ഉറപ്പിച്ചു വിശ്വസിക്കാം.\nതിരുത്ത് : കത്തോലിക്കാ വിശ്വാസം അനുസരിച്ച് ഇസ്രയേല് ജനത്തിന് ദൈവം തന്റെ വക്താക്കളായി നല്‍കിയവരാണ് പ്രവാചകന്മാര്. പ്രവാചകന്മാര് എല്ലാവരും മനുഷ്യര് ആയിരുന്നു. അവര് പ്രവചിച്ച രക്ഷകനാണ് യേശു അല്ലാതെ അവരിലില് ഒരുവന് അല്ല.\n* ബൈബിളില് അടങ്ങിയിട്ടുള്ള ഗ്രന്ഥങ്ങളുടെ കാര്യത്തില് പോലും ക്രൈസ്തവ സഭകള് തമ്മില് യോജിപ്പില്ല. കത്തോലിക്കാ സഭയുടെ ബൈബിളില് എഴുപത്തിമൂന്ന് ഗ്രന്ഥങ്ങളും മറ്റു സഭകളുടേതില് അറുപത്താറു ഗ്രന്ഥങ്ങളുമാണുള്ളത്. ഗ്രന്ഥകാരന്മാരുടെ കാര്യത്തിലുമുണ്ട് ആശയക്കുഴപ്പം.\nതിരുത്ത് : ആദിമ കാലത്ത് കത്തോലിക്കാ സഭ മാത്രമാണ് ഉണ്ടായിരുന്നത്. പിന്നിട് അതില്‍നിന്നും വേറിട്ട് പോയവയാണ് മറ്റു സഭകള്. ഈ വേര്‍പെടലിനു വ്യക്തമായ ചില കാരണങ്ങള് ഉണ്ടായിരുന്നു. ഈ കാരണങ്ങള് ഇതര സഭകളുടെ വിശ്വാസഗ്രന്ധങ്ങളുടെ രചയെയും സ്വാധീനിച്ചിട്ടുണ്ട്. അതുകൊണ്ടാണ് കത്തോലിക്കസഭയുടെയും ഇത്തരസഭാകളുടെയും ബൈബിലുകള് തമ്മില് വ്യത്യാസങ്ങള് ഉള്ളത്.\n11:55 PM, ഫെബ്രുവരി 21, 2010\nവാഗ്ദത്തഭൂമിയിലേക്ക് പ്രവേശിച്ചത് ആരുടെ നേതൃത്വത്തില് എന്നത് ഇവിടെ ചര്‍ചാവിഷയമല്ല. മോശ നയിച്ച യുദ്ധങ്ങള് അതിന് സഹായിച്ചിട്ടുണ്ടാകും എന്ന കാര്യത്തിലും തര്‍കമില്ലല്ലോ. എന്നിരിക്കെ പ്രസ്തുത സംഭവം മൊത്തത്തിലെടുത്താല് സമാനമായ ഒരു സംഭവം യേശുവിന്റെ കാര്യത്തിലുണ്ടായിട്ടില്ല.\nപഴയനിയമത്തിലെ ആദ്യത്തെ അഞ്ചുപുസ്തങ്ങളെയാണ് അതുകൊണ്ടുദ്ദേശിക്കുന്നത്. അഥവാ ഉല്‍പത്തി മുതല് ആവര്‍ത്തനപുസ്തകം വരെ. 'മോശയുടെ പേരില്' എന്ന പരാമര്‍ശമാകാം ആശയക്കുഴമുണ്ടാക്കിയത്.\nയേശു തനിക്ക് ശേഷം വരുമെന്ന് പ്രവചിച്ച (പലവിധത്തില് പരാമര്‍ശിക്കപ്പെട്ട) ഒരു വ്യക്തി മറ്റുപലതുമായി ക്രിസ്ത്യാനികള് ധരിക്കുന്നതിനാല് എവിടെ എന്ന താങ്കളുടെ ചോദ്യത്തിന് എനിക്ക് മറുപടി തരാനാവില്ല. എന്റെ ഈ പോസ്റ്റുകളില് ഞാനവ വിശദീകരിച്ചിട്ടുണ്ട്.\nബൈബിളില് വ്യത്യാസം വരാനുള്ള താങ്കള് കണ്ടെത്തിയ കാരണം ഞാന് അംഗീകരിക്കുന്നു. വ്യത്യാസമുണ്ട് എന്ന വസ്തുതയെ ഒന്നുകൂടി ബലപ്പെടുത്തുന്നു താങ്കള്.\n2:55 PM, നവംബർ 21, 2010


സൂര്യാഘാതം, സൂര്യാതപം: 28 വരെ മുന്നറിയിപ്പ്\nFri Apr 03 2020 10:13:19 GMT+0530 (India Standard Time)\nതിരുവനന്തപുരം, കൊല്ലം, പത്തനംതിട്ട, എറണാകുളം, തൃശ്ശൂര്, മലപ്പുറം, കണ്ണൂര്, കാസര്‍കോഡ് ജില്ലകളില് ഉയര്‍ന്ന താപനില ശരാശരിയില് നിന്ന് രണ്ട് മുതല് മൂന്ന് ഡിഗ്രി സെല്‍ഷ്യസ് വരെ ഉയരാന് സാധ്യതയുണ്ട്.\nSDR25 March 2019 2:48 PM GMT\nതിരുവനന്തപുരം: കേന്ദ്ര കാലാവസ്ഥാ വകുപ്പ് പുറപ്പെടുവിച്ച കാലാവസ്ഥാ വിശകലനത്തില് ആലപ്പുഴ, കോട്ടയം, പാലക്കാട്, കോഴിക്കോട് ജില്ലകളില് 26 വരെ ഉയര്‍ന്ന താപനില ശരാശരിയില് നിന്നും മൂന്ന് മുതല് നാല് ഡിഗ്രി വരെയും 27നും 28നും ഉയര്‍ന്ന താപനില ശരാശരിയില് നിന്നും രണ്ട് മുതല് മൂന്ന് ഡിഗ്രി വരെയും ഉയരുമെന്ന് മുന്നറിയിപ്പ്. 28 വരെ തിരുവനന്തപുരം, കൊല്ലം, പത്തനംതിട്ട, എറണാകുളം, തൃശ്ശൂര്, മലപ്പുറം, കണ്ണൂര്, കാസര്‍കോഡ് ജില്ലകളില് ഉയര്‍ന്ന താപനില ശരാശരിയില് നിന്ന് രണ്ട് മുതല് മൂന്ന് ഡിഗ്രി സെല്‍ഷ്യസ് വരെ ഉയരാന് സാധ്യതയുണ്ട്.\nരാവിലെ 11 മണി മുതല് മൂന്ന് വരെ നേരിട്ട് സൂര്യപ്രകാശം ഏല്‍ക്കുന്നത് ഒഴിവാക്കണം. നിര്‍ജലീകരണം തടയാന് കുടിവെള്ളം ഒരു കുപ്പിയില് കയ്യില് കരുതണം. രോഗങ്ങള് ഉള്ളവര് രാവിലെ 11 മുതല് വൈകിട്ട് മൂന്ന് വരെ സൂര്യപ്രകാശം ഏല്‍ക്കുന്നത് ഒഴിവാക്കുക. പരമാവധി ശുദ്ധജലം കുടിക്കണം. കാപ്പി, ചായ എന്നിവ പകല് സമയത്ത് ഒഴിവാക്കണം. ഇളം നിറത്തിലുള്ള അയഞ്ഞ പരുത്തി വസ്ത്രങ്ങള് ധരിക്കുന്നതാണ് ഉചിതം.\nപരീക്ഷാ കാലമായതിനാല് സ്‌കൂള് അധികൃതരും രക്ഷിതാക്കളും പ്രത്യേകം ശ്രദ്ധിക്കണം. കുട്ടികളെ അവധിക്ക് വിനോദ യാത്രയ്ക്ക് കൊണ്ടുപോകുന്ന സ്‌കൂളുകള് 11 മുതല് മൂന്ന് വരെ നേരിട്ട് ചൂട് ഏല്‍ക്കുന്നില്ലെന്ന് ഉറപ്പാക്കണം. അങ്കണവാടി കുട്ടികള്‍ക്ക് ചൂട് ഏല്‍ക്കാത്ത സംവിധാനം ഏര്‍പ്പെടുത്താന് പഞ്ചായത്ത് അധികൃതരും അങ്കണവാടി ജീവനക്കാരും ശ്രദ്ധിക്കണം.\nതാപനില ക്രമാതീതമായി ഉയരുന്നതിനാല് തൊഴിലാളികള്‍ക്ക് സൂര്യാഘാതം ഏല്‍ക്കാനുള്ള സാധ്യത മുന്‍നിര്‍ത്തി സൂര്യപ്രകാശം നേരിട്ട് എല്‍ക്കേണ്ടി വരുന്ന തൊഴില് സമയം പുനഃക്രമീകരിച്ച് ലേബര് കമ്മീഷണര് ഉത്തരവിട്ടിട്ടുണ്ട്. ഇരുചക്ര വാഹനങ്ങളില് ഓണ്‍ലൈന് ഭക്ഷണ വിതരണം നടത്തുന്നവര് ഉച്ചസമയത്തു സുരക്ഷിതരാണെന്ന് സ്ഥാപനങ്ങള് ഉറപ്പാക്കണം. ചൂട് ഏല്‍ക്കാതിരിക്കാന് സഹായിക്കുന്ന വസ്ത്രധാരണം നിര്‍ദ്ദേശിക്കുകയും ആവശ്യമെങ്കില് യാത്രക്കിടയില് അല്‍പസമയം വിശ്രമിക്കാനുള്ള അനുമതി നല്‍കുകയും ചെയ്യണം.\nമാധ്യമപ്രവര്‍ത്തകരും പോലിസ് ഉദ്യോഗസ്ഥരും 11നും മൂന്നിനുമിടയില് കുടകള് ഉപയോഗിക്കുകയും നേരിട്ട് വെയില് ഏല്‍ക്കാതിരിക്കാന് ശ്രദ്ധിക്കുകയും വേണം. ജോലിയില് ഏര്‍പ്പെട്ടിരിക്കുന്ന പോലിസുകാര്‍ക്ക് കുളിവെള്ളം നല്‍കി നിര്‍ജലീകരണം തടയാന് ജനങ്ങള് സഹായിക്കണം. തിരഞ്ഞെടുപ്പ് പ്രവര്‍ത്തനത്തില് ഏര്‍പെട്ടിരിക്കുന്ന സാമൂഹിക പ്രവര്‍ത്തകരും ശ്രദ്ധിക്കണം.\nസൂര്യാഘാത ചികില്‍സയ്ക്ക് ആശുപത്രികളില് സൗകര്യം\nകാലാവസ്ഥ വ്യതിയാനം കാരണം അന്തരീക്ഷ ഊഷ്മാവ് ക്രമാതീതമായി ഉയരുന്ന സാഹചര്യത്തില് ജനങ്ങള് ജാഗ്രത പാലിക്കണമെന്ന് ആരോഗ്യവകുപ്പ് അറിയിച്ചു. സൂര്യാതപം ഏറ്റവരുടെ ചികില്‍സയ്ക്കായി ആശുപത്രികളില് സൗകര്യമൊരുക്കിയിട്ടുണ്ട്. ജില്ലാ മെഡിക്കല് ഓഫീസര്‍മാര്‍ക്ക് ഇതുസംബന്ധിച്ച് ആവശ്യമായ നിര്‍ദ്ദേശം നല്‍കി.\nsunburn temperature warning kerala\nധാരാവിയില് ഒരാള്‍ക്കു കൂടി കൊവിഡ് സ്ഥിരീകരിച്ചു\n3 April 2020 4:22 AM GMT\nകൊവിഡ് 19 പ്രതിരോധം: ഇന്ത്യയ്ക്ക് ലോകബാങ്കിന്റെ 100 കോടി ഡോളറിന്റെ അടിയന്തരസഹായം\n3 April 2020 3:54 AM GMT\nനിരീക്ഷണ കെട്ടിടത്തില് താമസിച്ചിരുന്ന ഇന്ത്യക്കാരന് മരിച്ചു; കൊറോണ വൈറസ് ബാധയെന്ന് സംശയം\n3 April 2020 2:42 AM GMT\n3 April 2020 1:02 AM GMT\nകുവൈത്തിലെ പൊതുമാപ്പ്: സാമ്പത്തിക ഇടപാടുകള്‍ക്കും വിട്ടുവീഴ്ച; ആദ്യവിമാനം ഇന്ന് പുറപ്പെടും\nകുവൈറ്റില് അന്താരാഷ്ട്ര യാത്രാ വിമാന സര്‍വീസുകള്‍ക്കുള്ള വിലക്ക് നീട്ടി; യാത്രാ നിരോധനം ഇനിയൊരു അറിയിപ്പുണ്ടാകും വരെ


ബിജെപിയുടെ വളര്‍ച്ച; കേരളത്തിലെ മതേതരത്വം തകര്‍ക്കുമെന്ന് യെച്ചൂരി | CPI(M) General Secretary Sitaram Yechury Kozhikode speech - Malayalam Oneindia\nUpdated: Sun, Jul 5, 2015, 10:01 [IST]\nകോഴിക്കോട്: അരുവിക്കര ഉപതെരഞ്ഞെടുപ്പില് ബിജെപിക്കു ലഭിച്ച വോട്ട് ആശങ്കയുണ്ടാക്കുന്നതാണെന്ന് സി.പി.എം ജനറല് സെക്രട്ടറി സീതാറാം യെച്ചൂരി. സിപിഐ എം ജില്ലാകമ്മിറ്റി ശ്രീനാരായണ സെന്റിനറി ഹാളില് നല്‍കിയ സ്വീകരണത്തില് സംസാരിക്കുകയായിരുന്നു അദ്ദേഹം. ജനറല് സെക്രട്ടറിയായശേഷം ഇതാദ്യമായാണ് അദ്ദേഹം കോഴിക്കോട് എത്തിയത്.\nബിജെപിക്ക് അരുവിക്കര തെരഞ്ഞെടുപ്പില് വോട്ടു ലഭിച്ചതില് അദ്ദേഹം ആശങ്ക പ്രകടിപ്പിച്ചു. കേരളത്തിലേത് പ്രബുദ്ധരായ ജനസമൂഹമെന്നാണ് കരുതപ്പെട്ടിരുന്നു. ഇത്തരം ഒരു സമൂഹത്തില് വര്‍ഗീയ പാര്‍ട്ടിയുടെ വളര്‍ച്ച് മതേതരത്വം തകര്‍ക്കുമെന്ന് അദ്ദേഹം പറഞ്ഞു. അരുവിക്കരയില് ജയിച്ചെങ്കിലും യുഡിഎഫിന് തിരിച്ചടിയുണ്ടായെന്നും യെച്ചൂരി വ്യക്തമാക്കി.\nഅടുത്ത നിയമസഭാ തെരഞ്ഞെടുപ്പില് യുഡിഎഫിനെ തറപറ്റിച്ച് എല്‍ഡിഎഫ് അധികാരത്തിലെത്തും. ആദ്യ കമ്യൂണിസ്റ്റ് സര്‍ക്കാരിനെ അധികാരത്തിലേറ്റിയ കേരളം അതിന്റെ കടമ ആവര്‍ത്തിച്ചു നിറവേറ്റുമെന്നുതന്നെയാണ് കരുതുന്നത്. രാജ്യത്തെയും ജനങ്ങളെയും വഞ്ചിച്ച പാരമ്പര്യമുള്ള കോണ്‍ഗ്രസിന് ഇന്ത്യയെ രക്ഷപ്പെടുത്താനാവില്ല.\nകോണ്‍ഗ്രസിന്റെ നയങ്ങള് തന്നെയാണ് ബിജെപിയും പിന്തുടരുന്നത്. വര്‍ഗീയതയില് നിന്ന് മുതലെടുപ്പ് നടത്താനാണ് ബിജെപിയുടെ ശ്രമം. ഘര്‍വാപസി, ലൗ ജിഹാദ് തുടങ്ങിയ ഇതിന്റെ ഭാഗമായാണ്. വിദേശ രാജ്യങ്ങളില് നിന്നും കള്ളപ്പണം തിരിച്ചുകൊണ്ടുവരുമെന്ന് പറഞ്ഞ മോദിയെ വിദേശത്തുനിന്നും തിരിച്ചുകൊണ്ടുവരേണ്ട അവസ്ഥയിലാണെന്നും സീതാറാം യെച്ചൂരി കൂട്ടിച്ചേര്‍ത്തു.\nsecretary sitaram yechury kozhikode speech aruvikkara election bjp congress സീതാറാം യെച്ചൂരി സിപിഎം ബിജെപി കോണ്‍ഗ്രസ് കേരളം കോഴിക്കോട്\nCPI(M) General Secretary Sitaram Yechury Kozhikode speech


ബ്രസീലില് നിന്നും വന്നെത്തിയ അസ്റ്റെരാഷ്യ എന്ന കുടുംബത്തില് പെട്ട ഒരു ഔഷധ സസ്യമാണ് വിശല്യകരണി. ഇംഗ്ലീഷില് അയ്യപ്പന റ്റീ എന്നും സംസ്കൃതത്തില് അജപര്‍ണ എന്നും അറിയപെടുന്നു. മലയാളത്തില്\nവിഷപച്ച, മൃതസഞ്ജീവനി, ശിവമൂലി, അയ്യപ്പാന, അയ്യപ്പന, ചുവന്ന കയോന്നി, മൃതസഞ്ജീവനി, etc... അറിയപെടുന്നു. അയ്യപ്പന ചെടി ഉള്ളിടത്ത് പാമ്പുകള് വരില്ലെന്നു പറയപെടുന്നു. വളരെയേറെ ഔഷധ ഗുണമുള്ള അയ്യപ്പന നമ്മുടെ എല്ലാവരുടെയും വീട്ടുമുറ്റങ്ങളില് വച്ചുപിടിപ്പിക്കാവുന്ന ഒരു ഔഷധ സസ്യമാണ്. സമൂലം ഔഷധമായ് ഉപയോഗിക്കുന്ന അയ്യപ്പനയെ പുരാണങ്ങളിലും ഇതിഹാസങ്ങളിലും പതിപാതിക്കുന്നുണ്ട്.\nരസം: തിക്തം, കഷായം\nഗുണം: ലഘു, സ്നിഗ്ധം\nഅയ്യപ്പനയുടെ ഔഷധ ഗുണങ്ങള്\nപൈൽസിന് അയ്യപ്പാനയുടെ ഇല ഉപയോഗിച്ച് ചികിത്സ ശ്രീനിവാസൻ വൈദ്യർ വിവരിച്ച പ്രകാരം: -\nആദ്യ ദിവസം അയ്യപ്പനയുടെ ഒരു ഇല കഴിക്കുക. തുടർന്നുള്ള ദിവസങ്ങളിൽ ഓരോ ഇല കൂട്ടിക്കഴിച്ച് ഇരുപത്തൊന്നാം ദിവസം 21 ഇല കഴിക്കുക, തുടർന്നുള്ള 21 ദിവസങ്ങളിലും 21 ഇല വീതം കഴിക്കുക.\nപിന്നെ അടുത്ത ദിവസം 20 ഇലയും തുടർന്നുള്ള ദിവസങ്ങളിൽ ഒരു ഇല വീതം കുറച്ചുകൊണ്ടുവന്ന് ഒടുവിലെ ദിവസം ഒരില കഴിച്ച് ചികിത്സ നിർത്താം.\nഇല കടിച്ചു ചവച്ചു കഴിക്കുന്നതിനൊപ്പം ഒരു കഷണം പച്ചമഞ്ഞൾ ചേർത്തു കഴിക്കുന്നത് നല്ലതാണ്.7ഇല ഒന്നിച്ച് ചേർത്ത് അതിൽ ചെറിയ മഞ്ഞൾ കഷണവും ചേർത്ത് വെച്ച് കഴിക്കുക. ഒരു ചെറിയ ഇടവേളക്ക് ശേഷം വീണ്ടും7ഇലകളും ഒരു കൊച്ചു കഷണം പച്ചമഞ്ഞളും എന്ന രീതിയിലാണ് 21 ഇലകൾ കഴിക്കേണ്ടത്. കാലത്ത് വെറും വയറ്ററിലാണ് ഇലകൾ കഴിക്കേണ്ടത് എന്നത് പ്രത്യേകം ശ്രദ്ധിക്കുക.\nകോഴി, കോഴിമുട്ട തുടങ്ങിയ പൈൽസിന് വിരുദ്ധമായ ആഹാരങ്ങൾ ചികിത്സാകാലത്ത് ഒഴിവാക്കുക. ഓരോ5വർഷം കൂടുമ്പോഴും ഈ ചികിത്സ ആവർത്തിക്കുകയാണെങ്കിൽ രോഗികൾക്ക് പിന്നിട് പൈൽസിനെറ ഉപദ്രവം ഇല്ലാതെ ജീവിക്കാം.\nഅയ്യപ്പനയുടെ ഇലയും പച്ചമഞ്ഞളും ചേർത്തു കഴിക്കുന്ന ഈ ചികിത്സ പ്രധാനമായും പൈൽസിനെ പ്രതിരോധിക്കാനാണ് ഉദ്ദേശിക്കപ്പെട്ടിട്ടുള്ളതെങ്കിലും ഒപ്പം ശരീരത്തിൽ അടിഞ്ഞുകൂടിയ വിഷാംശങ്ങളേ പുറന്തള്ളുക എന്ന ധർമ്മം കൂടി അത് നിറവേറ്റുന്നുണ്ട്. ആയതിനാൽ ഒരു പരിധി വരെ ക്യാൻസർ പോലെയുള്ള അസുഖങ്ങളെ തടഞ്ഞു നിർത്താൻ വരെ ഈ ചികിത്സ ഉപകരിക്കും എന്ന് ശ്രീനിവാസൻ വൈദ്യർ വിശദീകരിക്കുന്നു.


കാരുണ്യം പ്രവർത്തിക്കാനുളള വഴികൾ | Islamonlive.in\nകാരുണ്യം പ്രവർത്തിക്കാനുളള വഴികൾ\nമനുഷ്യമനസ്സ് നീരുറവവറ്റി, ആ‍ർദ്രതയിൽ നിന്നും മരുഭൂമിയായികൊണ്ടിരിക്കുന്ന ദാരുണ കാലഘട്ടത്തിലാണ് നാം ജീവിക്കുന്നത്. സ്വന്തം രക്ഷിതാക്കളോടും സഹധർമ്മിണിയോടും സന്താനങ്ങളോടും പോലും കാരുണ്യം കാണിക്കാത്ത ആസുര കാലമാണിത്. പലർക്കും കാരുണ്യം എങ്ങനെ, എപ്പോൾ, എവിടെ, ആർക്ക് ചെയ്ത് കൊടുക്കണം എന്ന് അറിയാത്ത അവസ്ഥ. എന്നാൽ കാരുണ്യത്തിൻറെ തണൽസ്പർഷം ലഭിച്ചിരുന്നെങ്കിൽ എന്ന് ആഗ്രഹിക്കാത്തവർ ആരാണുള്ളത്?\nആർദ്രതയുള്ള മനസ്സിൻറെ ഉടമയായിത്തീരാനും നമുക്ക് ലഭിച്ച അനുഗ്രഹങ്ങൾക്ക് നന്ദിപ്രകടിപ്പിക്കുവാനുമാണ് ഉപവാസം അനുഷ്ടിക്കുന്നത്. റമദാനിലെ മുപ്പത് ദിവസത്തെ മൂന്നായി പകുത്ത് ആദ്യ പത്ത് കാരുണ്യത്തിനും രണ്ടാമത്തെ പത്ത് പാപമോചനത്തിനും മൂന്നാമത്തെ പത്ത് നരഗ വിമുക്തിക്കുമുള്ള പ്രാർത്ഥനക്കും വേണ്ടി പ്രവാചകൻ നിശ്ചയിച്ചിട്ടുള്ളത്, അല്ലാഹുവിൻെറ അതിരില്ലാത്ത കാരുണ്യം നമ്മിൽ വർഷിക്കാനാണ്. അതിനുള്ള പ്രാർത്ഥനകളാണ് ഈ മൂന്ന് ഘട്ടങ്ങളിൽ നാം നിർവ്വഹിക്കുന്നത്.\nഅപ്പോൾ കാരുണ്യം ചൊരിയാൻ നമുക്ക് മുന്നിൽ നിരവധി അവസരങ്ങൾ ഉണ്ടെങ്കിലും പലപ്പോഴും നാം അറിഞ്ഞൊ അറിയാതെയൊ അത് ശ്രദ്ധിക്കാറില്ല. നിത്യജീവിതത്തിൽ കാരുണ്യം ചൊരിയുവാനുള്ള ഏതാനും മേഖലകൾ പരിചയപ്പെടുത്തുന്നത് ഈ വഴിയിലേക്ക് നമ്മുടെ ചിന്തകളെ തിരിച്ച് വിടാനും കാരുണ്യം ചൊരിയാനുമുള്ള അവസരങ്ങൾ ഫലപ്രദമായി ഉപയോഗപ്പെടുത്താനും സഹായകരമായിരിക്കും.\nസമൂഹത്തിലെ മർദ്ദിതരും പീഡിതരും അവശരുമായ വിഭാഗമാണല്ലോ സ്ത്രീകളും കുട്ടികളും അടിമകളും. ഇവരുടെ പ്രശ്നങ്ങൾ സവിസ്തരം പ്രതിപാധിക്കുന്ന ഖുർആനിലെ സുപ്രധാനപ്പെട്ട ഒരു അധ്യായമാണ് സൂറത്ത് നിസാഉ് അഥവാ സ്ത്രീകൾ എന്ന അധ്യായം. വിധവകൾ ഉൾപ്പടെയുള്ള സമൂഹത്തിലെ അത്തരം ദുർബലരോട് കാരുണ്യത്തോടും ആർദ്രതയോടും പെരുമാറേണ്ടതിൻറെ അനിവാര്യതയും അവരുടെ അവകാശങ്ങളുമാണ് ആ അധ്യായത്തിലെ പ്രതിപാദ്യം. ഇതിലെ ഓരോ സൂക്തവും ദുർബലരോട് കാരുണ്യത്തോടെ വർത്തിക്കേണ്ടതിൻറെ പ്രാധാന്യമാണ് ഊന്നുന്നത്. ആ നിലക്ക് നമ്മുടെ കാരുണ്യത്തിൻറെ കണ്ണുകൾ പതിയേണ്ടവരാണ് ഈ മൂന്ന് വിഭാഗം ആളുകളും.\nകാരുണ്യം പ്രകടിപ്പിക്കുന്നതിൻറെ ഭാഗമായി അനാഥാലയങ്ങളും അഗതി മന്ദിരങ്ങളും വൃദ്ധസദനങ്ങളും പതിവായി സന്ദർശിക്കുക. സമൂഹത്തിലെ ആ ദുർബലർ നമ്മുടെ കാരുണ്യത്തിനായ് കാത്തിരിക്കുന്നു. ഒരു പുഞ്ചിരി തൂകുന്ന മുഖത്തിനായ്. ഒരു ആശ്വാസ വചനത്തിനായി. സംശയമില്ല, ജീവിത തിരക്കിനിടയിൽ അവരോടൊപ്പം അൽപം സമയം ചിലവഴിക്കാൻ സമയം കണ്ടത്തെുന്നത് മനസ്സിലെ കാരുണ്യത്തിൻറെ ഉറവ വറ്റാതിരിക്കാൻ സഹായകമാവും.\nകുത്തിനിറച്ച് കൊണ്ടുള്ള ബസ് യാത്രയും തീവണ്ടി യാത്രയും നമ്മുടെ പതിവ് കാഴ്ചയാണ്. എന്നാൽ നമ്മെക്കാൾ കഷ്ടപ്പെടുന്നവരെ ഈ യാത്രയിൽ നാം കാണാറില്ലേ? നാം കൈവശപ്പെടുത്തിയ സീറ്റിൽ ദീർഘനേരം ഇരിക്കുന്നതിലാണ് നമുക്ക് ആനന്ദം. ദീർഘനേരം നിൽക്കുന്ന ഒരാളോട് സ്വമേധയാ ഇരിക്കാൻ ചോദിക്കുന്നവർ എത്ര പേരാണുള്ളത്? സീറ്റ് കൊടുക്കരുത് എന്ന ദുഷ്ട മനസ്സൊന്നും നമുക്കുണ്ടാവാനിടയില്ല. യാത്രക്കാരായ കിടപ്പ് രോഗികൾ,ഗർഭിണികൾ,കുട്ടികൾ തുടങ്ങിയവർക്ക് അൽപനേരത്തേക്കെങ്കിലും സീറ്റൊഴിഞ്ഞ് കൊടുക്കുന്നത് കാരുണ്യം ചൊരിയാനുള്ള വഴിയും ഒപ്പം നമ്മുടെ മനസ്സിൽ കാരുണ്യത്തിൻറെ ആർദ്രത തളരിടാനും സഹായകമാവുന്നു.\nനമ്മുടെ ആദ്യത്തെ കടമയും കടപ്പാടും സ്വന്തം കുടുംബത്തോടും അയൽക്കാരോടും സ്നേഹിതന്മാരോടുമാണ്. കാരുണ്യത്തിൻറെ ആദ്യം ഹസ്തം സ്വന്തക്കാരിലേക്ക് നീളട്ടെ. സ്നേഹ മസൃണമായ രീതിയിൽ രക്ഷിതാക്കളോടും കുട്ടികളോടും സഹധർമ്മിണിയോടും വീട്ടിലെ വേലക്കാരോടും പെരുമാറുക. ഒരിക്കൽ ഒരു അനുചരൻ പ്രവാചകനോട് ചോദിച്ചു: അല്ലാഹുവിൻറെ ദൂതരെ, വേലക്കാരന് ഒരു ദിവസം എത്ര പ്രാവിശ്യം മാപ്പ് കൊടുക്കണം? നബി മൗനം പാലിച്ചു. ചോദ്യം മൂന്ന് പ്രാവിശ്യം ആവർത്തിക്കപ്പെട്ടപ്പോൾ അവിടന്ന് പറഞ്ഞു: എഴുപത് പ്രാവിശ്യം അവന് മാപ്പ് നൽകുക.\nസഹായം ആവശ്യമള്ള ധാരാളം പേർ നമുക്കിടയിലുണ്ട്. ആഹാരം,വസ്ത്രം,ചികിൽസ,ഭവന നിർമ്മാണം,വിവാഹം,വിദ്യാഭ്യാസം തുടങ്ങി എണ്ണമറ്റ ജീവിതാവിശ്യങ്ങൾക്കായി കൈനീട്ടുന്നവർ നമുക്ക് പുതുമയുളള കാര്യമല്ല. പത്ര ദ്വാര ഇത്തരം ആവശ്യങ്ങൾക്കായി സഹായം അഭ്യർത്ഥിക്കുന്ന വ്യക്തികളും സ്ഥാപനങ്ങളും ധാരാളം. അവരെ സഹായിക്കുക. ചോദിക്കുന്നവരെ ആട്ടി അകറ്റരുതെന്ന് ഖുർആൻ കൽപിക്കുമ്പോൾ, കുതിര പുറത്ത് സവാരി ചെയ്ത് ഭിക്ഷ യാജിക്കുന്നവനെ പോലും ആട്ടി അകറ്റരുതെന്ന് പ്രവാചക വചനവും ഓർമ്മപ്പെടുത്തുന്നു. ഒന്നിനും കഴിയുന്നില്ലെങ്കിൽ, ഒരു പുഞ്ചിരി. ഒരു സ്പർഷം. ഹൃദ്യമായ സംസാരം. ഇതും കാരുണ്യ പ്രവർത്തനം തന്നെ.\nനമ്മുടെ കാരുണ്യം അവശ്യം ആവശ്യമായ മറ്റൊരു മേഖലായണ് പരിസ്ഥതിയും മൃഗങ്ങളും. നവ മുതലാളിത്ത സംസ്കാരത്തിൻറെ യുദ്ധോൽസുക വികസന ത്വരയുടെ ഫലമായി നാം ജീവിക്കുന്ന പ്രകൃതിയും തിരക്കുകളും ക്രൂരമായി പീഡിപ്പിക്കപ്പെട്ട് കൊണ്ടിരിക്കുകയാണ്. കുന്നുകളും നീർതടങ്ങളും അരുവികളും മറ്റ് അനേകം ജീവജാലങ്ങളുമെല്ലാം മനുഷ്യൻറെ അതിക്രമത്തിൻറെ ഫലമായി നശിച്ച് കൊണ്ടിരിക്കുകയാണ്. കാരുണ്യമുള്ള സുമനസ്സുകൾക്ക് ഈ കാഴ്ചപണ്ഡങ്ങൾ കണ്ട് നിശ്ചലനായിരിക്കുക സാധ്യമല്ല.\nമനുഷ്യാവകാശങ്ങളെ പോലെ പരിരക്ഷിക്കേണ്ടതാണ് മൃഗങ്ങളുടെ അവകാശങ്ങളും. കോഴി പോരാട്ട മൽസരവും കാളപൂട്ട് മൽസരവും ഇപ്പോഴും നമ്മുടെ സമൂഹത്തിൽ അരങ്ങേറുന്നത് അന്ധരാള യുഗത്തിൻറെ ലക്ഷണമല്ലാതെ മറ്റെന്താണ്? അതിനെതിരെ നമ്മുടെ യുവജന സംഘടനകൾ പോലും ശബ്ദിക്കുന്നില്ല എന്നതാണ് ഖേദകരം. ദാഹിച്ച നായിക്ക് വെള്ളം കൊടുത്ത ദുർവൃത്തയായ സ്ത്രീ സ്വർഗ്ഗത്തിൽ പ്രവേശിക്കുന്നതും സദ് വൃത്തയായ സ്ത്രീ പൂച്ചയെ ബന്ധിച്ചതിൻറെ പേരിൽ നരകത്തിൽ പ്രവേശിക്കുന്ന കാര്യം പ്രവാചക വചനത്തിൽ വ്യക്തമാക്കീട്ടുണ്ട്.\nകാരുണ്യം ചെയ്യാൻ അനേകം വഴികൾ തുറന്നിട്ടിരിക്കുന്ന മാസമാണ് റമദാൻ. ബാഹ്യമായ ഇത്തരം കാരുണ്യ പ്രവർത്തനങ്ങളിൽ ഏർപ്പെടുമ്പോൾ ആന്തരികമായി കാരുണ്യമുള്ള മനസ്സിൻറെ ഉടമകളായി മാറുന്നതാണ്. അത് നമ്മുടെ സ്വഭാവത്തിൽ മാറ്റം വരുത്തുന്നു. കാലം നമ്മോട് ആവശ്യപ്പെടുന്നതും മറ്റൊന്നല്ല. ഉപവാസമനുഷ്ടിച്ചിരുന്ന സഹാബി വനിത തൻറെ വീട്ട് വേലക്കാരിയോട് കയർത്ത് സംസാരിക്കന്നത് കണ്ട പ്രവാചകൻ: നിൻറെ ഉപവാസം മുറിച്ച് കളഞ്ഞോളൂ. ഞാൻ വൃതമനുഷ്ടിക്കുന്നുണ്ടല്ലോ എന്ന് അവൾ തിരുദൂതരെ അറിയിച്ചപ്പോൾ വീട്ട് വേലക്കാരിയോട് അപമര്യാദയായി പെരുമാറിയതിലൂടെ നിൻറെ ഉപവാസം മുറിഞ്ഞു പോയിരിക്കുന്നു എന്നായിരുന്നു അവിടുത്തെ പ്രതികരണം.\nറമദാൻ അവസാനിക്കുന്നതോടെ നമ്മുടെ സ്വഭാവത്തിൽ വലിയ മാറ്റം പ്രതീക്ഷിക്കാം. ഒരു കാര്യം പതിവായി ഇരുപത്തിയൊന്ന് ദിവസം ചെയ്താൽ അത് ദിനചര്യയാവുമെന്നാണ് ആധുനിക മന:ശ്ശാസ്ത്ര പഠനങ്ങൾ സിദ്ധാന്തിക്കുന്നത്. സദ്ഗുണങ്ങൾ സ്വാംശീകരിക്കാൻ തുടർച്ചയായ മുപ്പത് ദിനങ്ങൾക്കാണ് റമദാൻ മാസം അവസരം നൽകുന്നത്. മരുഭൂമിയായി മാറിയ നമ്മുടെ മനസ്സ് ആർദ്രമാവാൻ ഇതിനെക്കാൾ ഉത്തമമായ മറ്റൊരു മരുന്നില്ല. ഇസ്ലാമിൻറെ പ്രചാരണത്തിൽ സ്വഭാവ മാറ്റം സൃഷ്ടിക്കുന്ന പ്രതിഫലനം വിവരണാധീതമാണ്.\nചുരുക്കത്തിൽ എല്ലാവർക്കും ആവശ്യമുള്ളതും എന്നാൽ എല്ലാവരും നൽകേണ്ടതുമായ അടിസ്ഥാനപരമായ ഒരു മാനുഷിക ഗുണമാണ് കാരുണ്യം. കാരുണ്യം ചൊരിയാനുള്ള വഴികൾ ഒരിക്കലും പരിമിതപ്പെടുത്തുക സാധ്യമല്ല. അത് കാണാനുള്ള കാരുണ്യത്തിൻറെ കണ്ണ് ഉണ്ടാവണമെന്ന് മാത്രം.എത്രമാത്രം ആ കാരുണ്യം നമുക്ക് മറ്റുള്ളവരിലേക്ക് ചൊരിയാൻ കഴിയുന്നുവൊ അത്രമാത്രം അത് നമുക്ക് പലവഴിക്കായി തിരിച്ച് ലഭിച്ച്കൊണ്ടേയിരിക്കും; അലംഘനീയമായ ഒരു പ്രകൃതി നിയമം എന്ന പോലെ. അല്ലാഹു കാരുണാമയനാണ്. പ്രവാചകൻ കാരുണ്യവാനാണ്. ആ കാരുണ്യത്തിൻറെ സന്ദശേം പ്രചരിപ്പിക്കാൻ അവതീർണ്ണമായ വേദമാണ് ഖുർആൻ.


'ആ സിനിമകളൊന്നും തിയേറ്ററില് കളിക്കില്ല' ആഷിഖിനെയും ലിജോയെയും തള്ളി പ്രൊഡ്യൂസേഴ്‌സ് അസോസിയേഷന്\n22 Jun 2020 8:49 AM GMT\nലോക്ഡൗണ് സൃഷ്ടിച്ച ആഘാതത്തില് നിന്നും കരകയറാന് ആരംഭിച്ച മലയാള സിനിമയെ വീണ്ടും പ്രതിസന്ധിയിലാക്കി പുതിയ ചിത്രീകരണങ്ങളുമായി ബന്ധപ്പെട്ട വിവാദം കനക്കുന്നു. മലയാളത്തിലെ ശ്രദ്ധേയരായ യുവ സംവിധായകരും നിര്‍മാതാക്കളുടെ അസോസിയേഷനും തമ്മിലുള്ള തര്‍ക്കമാണ് മലയാള സിനിമയുമായി ബന്ധപ്പെട്ട പുതിയ തര്‍ക്കം. കൊറോണ മൂലം ചിത്രീകരണം തടസപ്പെട്ട 60 ഓളം സിനിമകളുടെ ചിത്രീകരണം തുടങ്ങിയിട്ട് മതി പുതിയ ചിത്രീകരണങ്ങള് എന്ന കേരള ഫിലിം പ്രൊഡ്യൂസേഴ്‌സ് അസോസിയേഷന് നിര്‍ദേശമാണ് പ്രശ്‌നങ്ങള്‍ക്ക് കാരണം. ഇത്തരമൊരു തീരുമാനം അംഗീകരിക്കില്ലെന്ന പ്രഖ്യാപനവുമായി ആഷിഖ് അബു, ലിജോ ജോസ് പെല്ലിശ്ശേരി തുടങ്ങിയവര് രംഗത്തു വന്നിരിക്കുകയാണ്.\nലോക് ഡൗണ് ഇളവുകള് വന്നതോടെ പോസ്റ്റ് പ്രൊഡക്ഷന് ജോലികള് ആരംഭിച്ചതിനു പിന്നാലെ മുടങ്ങിക്കിടന്ന ചിത്രീകരണങ്ങളും പുനഃരാരംഭിക്കാന് തുടങ്ങിയിരുന്നു. എന്നാല് ലോക് ഡൗണ് കാലത്തിനു മുന്നേ പ്രഖ്യാപിച്ചവയും പാതിയില് മുടങ്ങിപ്പോയതുമായ സിനിമകളുടെ ചിത്രീകരണങ്ങള് ആദ്യം നടക്കട്ടെ പുതിയ സിനിമകള് പിന്നീട് മതിയെന്ന നിലപാട് നിര്‍മാതാക്കളുടെ സംഘടന എടുത്തതിനെയാണ് ആഷിഖിനെയും ലിജോയെയും പോലുള്ളവര് എതിര്‍ക്കുന്നത്. ഞാനൊരു സിനിമ പിടിക്കാന് പോകുവാടാ ആരാട് തടയാന് എന്ന ഫെയ്‌സ്ബുക്ക് പോസ്റ്റിലൂടെയായിരുന്നു ലിജോ നിര്‍മാതാക്കളുടെ സംഘടനയെ പരോക്ഷമായി വെല്ലുവിളിച്ചത്. തന്റെ നിലപാട് ഒന്നുകൂടി വ്യക്തമാക്കി സിനിമ പേരല്ല, തീരുമാനമാണ് എന്നൊരു പോസ്റ്റ് കൂടി ഇട്ട് പ്രൊഡ്യൂസേഴ്‌സ് അസോസിയേഷനെ ഒരുതരത്തിലും അംഗീകരിക്കില്ലെന്ന് ഉറപ്പിക്കുകയും ചെയ്തു ലിജോ. ലിജോയുടെ അഭിപ്രായത്തെ പിന്തുണയ്ക്കുന്ന തരത്തില് ഈ ഫെയ്‌സ്ബുക്ക് പോസ്റ്റ് ആഷിഖ് അബു ഷെയര് ചെയ്യുകയും ചെയ്തു. ഇതിനു പിന്നാലെയാണ് ആഷിഖ് മൂന്നു സിനിമകളുടെ പ്രഖ്യാപനവുമായി രംഗത്ത് വന്നത്. ആഷിഖ് ഉസ്മാന് സംവിധാനവും നിര്‍മാണവും നിര്‍വഹിക്കുന്ന ചിത്രം, ഹര്‍ഷദ്(ഉണ്ട എന്ന മമ്മൂട്ടി ചിത്രത്തിന്റെ രചയിതാവ്) സംവിധാനം ചെയ്യുന്ന ഒ പി എം സിനിമാസിന്റെ ബാനറില് ആഷിഖ് അബുവും റിമ കല്ലിങ്കലും ചേര്‍ന്ന് നിര്‍മിക്കുന്ന ഹാംഗര്, പൃഥ്വിരാജിനെ നായകനാക്കി ആഷിഖ് അബു സംവിധാനം ചെയ്യുന്ന വാരിയംകുന്നന് എന്നീ ചിത്രങ്ങളാണ് തന്റെ ഫെയ്‌സ്ബുക്ക് പേജിലൂടെ ആഷിഖ് പ്രഖ്യാപിച്ചത്. ഈ ചിത്രങ്ങളുടെ പ്രഖ്യാപനത്തിലൂടെ നിര്‍മാതാക്കളുടെ സംഘടനകള്‍ക്ക് തങ്ങളുടെ നിലപാട് എന്താണെന്നു വ്യക്തമാക്കുകയാണ് ആഷിഖ് ചെയ്തിരിക്കുന്നതെന്ന് അദ്ദേഹത്തിന്റെ പോസ്റ്റുകളില് നിന്നും മനസിലാക്കാം. 'പ്രതിസന്ധികള്‍ക്കും പരിമിതികള്‍ക്കും ഉള്ളില്‍നിന്നുകൊണ്ട്, മാസങ്ങളായി നിലച്ചിരുന്ന സിനിമ നിര്‍മ്മാണം ഞങ്ങള് പുനഃനാരംഭിക്കാന് ശ്രമിക്കുകയാണ്. മമ്മൂട്ടി -ഖാലിദ് റഹ്മാന് ചിത്രം 'ഉണ്ട' എഴുതിയ ഹര്‍ഷദ് സംവിധാനം ചെയ്യുന്ന 'ഹാഗര് ' കോവിഡ് പ്രോട്ടോകോള് പാലിച്ചുകൊണ്ട് ജുലൈ അഞ്ചിന് കൊച്ചിയില് ചിത്രീകരണം ആരംഭിക്കും. ഈ ചിത്രത്തിന്റെ റിലീസ് സംബന്ധിച്ചുള്ള കാര്യങ്ങളില് തീര്‍പ്പുകല്‍പ്പിക്കാനുള്ള അവകാശം നിര്‍മ്മാണ കമ്പനിയില് നിക്ഷിപ്തമാണ്. അത് വേറെ ആരേയും ഏല്‍പ്പിച്ചിട്ടില്ല.' എന്നാണ് ആഷിഖ് ഹാംഗറിന്റെ പ്രഖ്യാപനവുമായ ബന്ധപ്പെട്ട ഫെയ്‌സ്ബുക്ക് പോസ്റ്റില് എഴുതിയിരിക്കുന്നത്.\nഎന്നാല് ഈ തീരുമാനങ്ങളെ ഒരുതരത്തിലും അംഗീകരിക്കില്ലെന്നാണ് നിര്‍മാതാക്കളുടെ സംഘടന പറയുന്നത്. തങ്ങളെ ധിക്കരിച്ച് ഇറക്കുന്ന സിനിമകള് തിയേറ്ററില് കളിക്കില്ലെന്നാണ് പ്രൊഡ്യൂസേഴ്‌സ് അസോസിയേഷന് പറയുന്നത്. ഇവരാരും തന്നെ(ആഷിഖിനെ പരാമര്‍ശിച്ചുകൊണ്ട്) സംഘടനയില് അംഗങ്ങളല്ലെന്നും അവരുടെ വാക്കുകള്‍ക്ക് ആരും ചെവി കൊടുക്കുന്നില്ലെന്നുമായിരുന്നു പ്രൊഡ്യൂസേഴ്‌സ് അസോസിയേഷന് ഭാരവാഹിയായ സിയാദ് കോക്കര് അഴിമുഖത്തോട് പറഞ്ഞത്. ഒട്ടും പകത്വതയില്ലാത്ത പ്രവര്‍ത്തികളാണ് ലിജോയില് നിന്നും ആഷിഖില് നിന്നും ഉണ്ടായിരിക്കുന്നതെന്നും സിയോദ് കോക്കര് കുറ്റപ്പെടുത്തി. സിനിമയുടെ നല്ലതിനു വേണ്ടിയാണ് അസോസിയേഷന് ഇങ്ങനെയൊരു തീരുമാനം എടുത്തത്. ഒട്ടനവധി പ്രൊജക്ടുകളാ്ണ് ലോക്ഡൗണ് മൂലം മുടങ്ങിപ്പോയത്. വലിയ നഷ്ടമാണ് അതുമൂലം നേരിടേണ്ടി വന്നിട്ടുള്ളതും. അതുകൊണ്ട് ലോക് ഡൗണ് മൂലം പ്രതിസന്ധിയിലായിപ്പോയ പ്രൊജക്ടുകള് ആദ്യം തിയേറ്ററില് എത്തണം. എങ്കിലെ അവരുടെ നഷ്ടം നികത്താന് സാധിക്കു. അതിനിടയില് പുതിയ സിനിമകള് ഉണ്ടാക്കി തിയേറ്ററില് എത്തിച്ചാല് മറ്റ് സിനിമകളെ അത് സാരമായി ബാധിക്കും. ഇക്കാര്യമാണ് സംഘടന പറഞ്ഞത്. ഇതേതെങ്കിലും വ്യക്തിയുടെ തീരുമാനമല്ല, അസോസിയേഷന്റെ തീരുമാനമാണ്.\nപ്രൊഡ്യൂസേഴ്‌സ് ആസോസിയേഷന്റെ തീരുമാനത്തെ എതിര്‍ത്തുകൊണ്ട് ലിജോ ജോസ് പെല്ലിശ്ശേരി, ആഷിഖ് അബു എന്നിവര് രംഗത്തു വന്നതുമായി ബന്ധപ്പെട്ട കാര്യം ചൂണ്ടിക്കാണിച്ചപ്പോള് സിയാദോ കോക്കറിന്റെ മറുപടി ഇതായിരുന്നു; അവരാരും സംഘടനയില് അംഗങ്ങളല്ല. ഇക്കൂട്ടത്തില് ആഷിഖ് ഉസ്മാന് സിനിമ മാത്രമാണ് ഫിലിം ചേംബറില് രജിസ്റ്റര് ചെയ്തിരിക്കുന്നത്. അവരത് ഒ ടി ടി പ്ലാറ്റ്‌ഫോമില് റിലീസ് ചെയ്യാനാണെന്നാണ് പറഞ്ഞിട്ടുള്ളത്. ബാക്കിയാരും സംഘടനയില് അംഗങ്ങളുമലല്ല, അവരുടെ സിനിമകള് രജിസ്റ്റര് ചെയ്തിട്ടുമില്ല. അവര് പറയുന്നത് ആരും കണക്കിലെടുക്കുന്നുമില്ല. സിനിമകള് പ്രഖ്യാപിച്ചന്നല്ലെയുള്ളൂ. അത് നടക്കുമോ ഇല്ലയോ എന്നൊന്നും അറിയില്ലല്ലോ. ആര്‍ക്ക് വേണമെങ്കിലും സിനിമ അനൗണ്‍സ് ചെയ്യാം. എന്നിക്കും പറ്റും. അതങ്ങനെ കണ്ടാല് മതി. വിവരക്കേട്. ഒരുകാര്യം തീര്‍ച്ചയാണ് ഈ സിനിമകളൊന്നും തിയേറ്ററില് കളിക്കില്ല. ഞാനൊരു സിനിമ ചെയ്യാന് പോകുവാടാ ആരാടാ തടയാന് എന്നൊക്കെ പറയുന്നത് ശുദ്ധവിവരക്കേട് അല്ലാതെയെന്താണ്? ഇവര്‍ക്കൊക്കെ ഇത്രയ്ക്ക് പക്വതേയുള്ളൂ എന്നാണ് തെളിയിക്കുന്നത്.


ഗാന്ധി ബുദ്ധിമാനായ 'ബനിയ'യെന്ന് അമിത് ഷാ; ജാതി പറഞ്ഞുള്ള പരാമര്‍ശം വിവാദത്തില് | Amit Shah| Mahatma Gandhi| Chatur Baniya\nഗാന്ധി ബുദ്ധിമാനായ 'ബനിയ'യെന്ന് അമിത് ഷാ; ജാതി പറഞ്ഞുള്ള പരാമര്‍ശം വിവാദത്തില്\nJun 10, 2017, 01:14 PM IST\nഗാന്ധിജിയെ ബുദ്ധിമാനായ ബനിയ ( ഗാന്ധിജി ഉള്‍പ്പെടുന്ന ജാതി ) എന്നാണ് അമിത് ഷാ വിശേഷിപ്പിച്ചത്.\nറാഞ്ചി: മഹാത്മാഗാന്ധിയുടെ ജാതി പറഞ്ഞുള്ള ബിജെപി അധ്യക്ഷന് അമിത് ഷായുടെ പരാമര്‍ശം വിവാദമാകുന്നു. ഗാന്ധിജിയെ ബുദ്ധിമാനായ ബനിയ ( ഗാന്ധിജി ഉള്‍പ്പെടുന്ന ജാതി ) എന്നാണ് അമിത് ഷാ വിശേഷിപ്പിച്ചത്. ഛത്തീസ്ഗഢില് ഒരു പ്രചാരണ റാലിയില് സംസാരിക്കുകയായുന്നു അദ്ദേഹം.\nസ്വാതന്ത്ര്യസമരത്തിനുള്ള ഒരു ഉപാധിയായി മാത്രമാണ് കോണ്‍ഗ്രസ് പാര്‍ട്ടി രൂപീകരിച്ചതെന്ന് അദ്ദേഹം പറഞ്ഞു. വ്യത്യസ്ത ആശയങ്ങളുള്ളവരുടെ ഒരു കൂട്ടമായിരുന്നു അത്. അല്ലാതെ എന്തെങ്കിലും ആശയത്തിന്റെ പുറത്ത് രൂപീകരിച്ച പാര്‍ട്ടിയല്ല അതെന്നും അമിഷ് ഷാ പറഞ്ഞു.\nഇവിടെയായിരുന്നു മഹാത്മഗാന്ധിയുടെ ദീര്‍ഘവീക്ഷണം വ്യക്തമായിരുന്നത്. അദ്ദേഹം ഒരു ബുദ്ധിമാനായ ബനിയ ആയിരുന്നു. എന്താണ് സംഭവിക്കാന് പോകുന്നതെന്ന് അദ്ദേഹത്തിനറിയാമായിരുന്നു. അതുകൊണ്ടാണ് സ്വാതന്ത്ര്യാനന്തരം പാര്‍ട്ടി പരിച്ചുവിടണമെന്ന് ഗാന്ധിജി പറഞ്ഞതെന്നും അമിത് ഷാ പറഞ്ഞു.


സ്വര്‍ഗവാസികളുടെ അനുഗ്രഹങ്ങള് – Islam Padasala\nഅനശ്വരമായ അനുഗ്രഹങ്ങളാണ് സ്വര്‍ഗവാസികളെ കാത്തിരിക്കുന്നത്. അവയുടെ ഓരോ വശവും വിശദീകരിക്കുന്നതിനായി ഏതാനും ഉദാഹരണങ്ങള് സമര്‍പിക്കുകയാണ് ചുവടെ:\nവിശ്വാസിയും അവന്റെ ഭാര്യയും സ്വര്‍ഗത്തില്\nഇബ്‌നുല് ഖയ്യിം തന്റെ ബുസ്താനുല് വാഇളീന് എന്ന ഗ്രന്ഥത്തില് വിശ്വാസിയും അവന്റെ ഭാര്യയും സ്വര്‍ഗത്തില് ചെലവഴിക്കുന്നതിനെക്കുറിച്ച് വിശദീകരിച്ചിട്ടുണ്ട്.\nഇബ്‌നു അബ്ബാസ്(റ) പറയുന്നു. അല്ലാഹുവിന്റെ വലിയ്യ്് സ്വര്‍ഗത്തില് മനോഹരമായ കട്ടിലിലായിരിക്കും. അഞ്ഞൂറ് വര്‍ഷം യാത്ര ചെയ്യേണ്ട അത്ര ഉയരമായിരിക്കും അതിനുണ്ടായിരിക്കുക. അതേക്കുറിച്ച് അല്ലാഹു പറയുന്നത് ഇപ്രകാരമാണ് ‘ഉയര്‍ത്തപ്പെട്ട വിരിപ്പുകളും’. ചുവന്ന രത്‌നങ്ങള് പതിച്ച കട്ടിലിന് രണ്ട് ചിറകുകളുമുണ്ടായിരിക്കും. പ്രകാശം നിറച്ച എഴുപത് ബെഡുകളുണ്ടായിരിക്കും ആ കട്ടിലില്. പട്ട് കൊണ്ട് നിര്‍മിച്ച കവറായിരിക്കും ബെഡിന് ഉണ്ടായിരിക്കുക. വിരിപ്പിന്റെ ഒരു അറ്റം മുതല് അടുത്ത അറ്റം വരെയുള്ള വീതി നാല്പത് വര്‍ഷത്തെ സഞ്ചാരദൂരമാണ്. അതിനോട് ചേര്‍ന്ന് ഒരു ചാരുമഞ്ചവും കളിപ്പാട്ടവുമുണ്ട്. അവയെല്ലാം വൈഢൂരം കൊണ്ട് നിര്‍മിക്കപ്പെട്ടതാണ്. അവക്ക് മേല് പ്രകാശം കൊണ്ടുള്ള എഴുപത് മറകളുണ്ട്. അതിനെക്കുറിച്ച് അല്ലാഹു പറഞ്ഞത് ഇപ്രകാരമാണ് ‘അവരും അവരുടെ ഇണകളും തണലില് ചാരുമഞ്ചത്തില് ഇരിക്കുന്നവരാണ്’. മരങ്ങളുടെ തണലില് ചാരുമഞ്ചങ്ങള് ഘടിപ്പിച്ച് അതില് ഉല്ലസിക്കുന്നുവെന്ന് അര്‍ത്ഥം. സ്വര്‍ഗവാസികള്‍ക്ക് ഒരുക്കിവെച്ചിരിക്കുന്ന അനുഗ്രഹങ്ങളെക്കുറിച്ച് വിശുദ്ധ ഖുര്‍ആന് പറയുന്നത് ഇപ്രകാരമാണ്. ‘അവര്‍ക്ക് വേണ്ടി ഗോപ്യമാക്കിവെച്ചിരിക്കുന്ന കണ്‍കുളിര്‍മയേകുന്ന അനുഗ്രഹങ്ങളെക്കുറിച്ച് ഒരു മനസ്സിനും അറിയില്ല’.\nമനോഹരമായി അലങ്കരിച്ചിരിക്കുന്ന സ്വര്‍ഗീയ ആരാമത്തിലേക്കും, അവിടത്തെ കൊട്ടാരവുമാണ് നമുക്ക് മുന്നിലുള്ളത്. അവിടെ ഇരിക്കാനും കിടക്കാനുമായി ആഢംബരപൂര്‍ണമായ സൗകര്യങ്ങളാണ് ഒരുക്കിയിട്ടുള്ളത്. എത്രയെത്ര കട്ടിലുകളാണ് അവിടെ. മേത്തരം പട്ട് കൊണ്ടുള്ള വിലകൂടിയ വിരികള്. തലയിണകള് വരിയായി ക്രമീകരിച്ചിരിക്കുന്നു. മനസ്സിനെ ഉന്‍മാദത്തിലാഴ്ത്തുന്ന ഹൃദയസ്പൃക്കായ കാഴ്ചയാണ് അത്. ‘അവിടെ ഉയര്‍ന്ന കട്ടിലുകളും, വെക്കപ്പെട്ട ചഷകങ്ങളും, അണിയായി ക്രമീകരിച്ച തലയിണകളും, വിരിക്കപ്പെട്ട പരവതാനികളുമുണ്ട്’ . മറ്റൊരു ആയത്തില് ഇപ്രകാരം കാണാം ‘അവര് ചില മെത്തകളില് ചാരിക്കിടക്കുന്നവരായിരിക്കും. അവയുടെ ഉള്‍ഭാഗം കട്ടികൂടിയ പട്ടുകൊണ്ടുള്ളതായിരിക്കും’.\nഅല്ലാഹു സ്വര്‍ഗവാസികളെ സേവിക്കാനായി പ്രത്യേകം ഒരുക്കിയ കുഞ്ഞുങ്ങളാണ് പ്രസ്തുത ഉത്തരവാദിത്തം നിര്‍വഹിക്കുക. സൗന്ദര്യവും വാല്‍സല്യവും നിറഞ്ഞ് നില്‍ക്കുന്ന കുഞ്ഞുങ്ങളായിരിക്കും അവര്. ‘നിത്യബാല്യം നല്‍കപ്പെട്ട കുട്ടികള് അവര്‍ക്കിടയിലൂടെ ചുറ്റിനടന്ന് കൊണ്ടിരിക്കും. അവരെ കണ്ടാല് ചിതറിത്തെറിച്ച മുത്തുകളായേ നിനക്ക് തോന്നൂ’.\nഇബ്‌നു കഥീര് പറയുന്നു ‘സ്വര്‍ഗവാസികളില്‍പെട്ട കുഞ്ഞുങ്ങളായിരിക്കും അവര്. അവര് എപ്പോഴും കുഞ്ഞുങ്ങള് തന്നെയായിരിക്കും. അവര്‍ക്ക് മാറ്റം സംഭവിക്കുകയില്ല. അവരുടെ മുഖത്തെ തിളക്കവും പ്രസരിപ്പും ഉന്‍മേഷവും നിമിത്തം മുത്തുകളെപ്പോലെ അവര് കാണപ്പെടുന്നതാണ്’.\nഅനസ് ബിന് മാലിക്(റ) പ്രവാചകന്(സ)യില് നിന്ന് റിപ്പോര്‍ട്ട് ചെയ്തതായി ഇമാം മുസ്ലിം ഉദ്ധരിക്കുന്നു. ‘സ്വര്‍ഗത്തില് ഒരു അങ്ങാടിയുണ്ട്. സ്വര്‍ഗവാസികള് എല്ലാ വെള്ളിയാഴ്ചയും അവിടെ എത്തുന്നു. അപ്പോഴതാ വടക്കന് കാറ്റ് ആഞ്ഞുവീശുകയും അവരുടെ മുഖത്തും വസ്ത്രത്തിലും മണ്ണ് വാരിയിടുകയും ചെയ്യുന്നു. അതോടെ അവരുടെ അഴകും സൗന്ദര്യവും അധികരിക്കുന്നു. ഈയവസ്ഥയില് അവര് സ്വന്തം കുടുംബത്തിലേക്ക് മടങ്ങുന്നു. അപ്പോള് അവരുടെ കുടുംബം അവരോട് പറയും ‘അല്ലാഹുവാണ, നിങ്ങള് പോയി വന്നതിന് ശേഷം കൂടുതല് സുന്ദരനായിരിക്കുന്നുവല്ലോ. ഇത്‌കേട്ട് അവര് തിരിച്ച് പറയും ‘ഞങ്ങള് പോയി വന്നതിന് ശേഷം നിങ്ങള് കൂടുതല് സുന്ദരമായിരിക്കുന്നുവല്ലോ’.\nഈ ഹദീഥ് വിശദീകരിച്ച് ഇമാം നവവി പറയുന്നു ‘അങ്ങാടി എന്നത് കൊണ്ട് ഉദ്ദേശിക്കുന്ന ജനങ്ങള് ഒരുമിച്ച് കൂടുന്ന സ്ഥലം എന്നാണ്. എല്ലാ ആഴ്ചകളിലും ജനങ്ങള് ഒന്നിച്ച് ചേരുന്ന സ്ഥലമാണ് ഉദ്ദേശ്യം. യഥാര്‍ത്ഥത്തില് അവിടെ ആഴ്ചകളില്ല. കാരണം സൂര്യനോ വെയിലോ പകലോ അവിടെ ഉണ്ടാവില്ലല്ലോ. വടക്കന് കാറ്റ് എന്ന് പറയാന് കാരണം അറബികളുടെ അടുത്ത് മഴകൊണ്ട് വരുന്ന കാറ്റാണ് അത് എന്നത് കൊണ്ടാണ്. ശാമിന്റെ ഭാഗത്ത് നിന്നായിരുന്നു അത് വീശിയിരുന്നത്’.\nസ്വര്‍ഗവാസികളുടെ സംഗമവും പരസ്പര സംസാരവും\nസ്വര്‍ഗവാസികള് പരസ്പരം സന്ദര്‍ശിക്കുകയും ഒന്നിച്ചിരുന്ന് വിശേഷങ്ങള് പങ്കുവെക്കുകയും ചെയ്യുന്നതാണ്. ഇഹലോകത്തെ കാര്യങ്ങള് സ്മരിക്കുകയും സ്വര്‍ഗത്തിലെ അനുഗ്രഹങ്ങളെ എടുത്ത് പറയുകയും ചെയ്യുന്നു അവര്. അവരുടെ സംസാരരീതികളെക്കുറിച്ച് വിശുദ്ധ ഖുര്‍ആന് പറയുന്നത് ഇപ്രകാരമാണ്. ‘പരസ്പരം പലതും ചോദിച്ച് കൊണ്ട് അവര് അന്യോന്യം അഭിമുഖീകരിക്കും. അവര് പറയും ‘നിശ്ചയമായും നാം ഇതിന് മുമ്പ് കുടുംബത്തിലാരിയിരുന്നപ്പോള് ആശങ്കാകുലരായിരുന്നു. അപ്പോള് അല്ലാഹു നമ്മെ അനുഗ്രഹിച്ചു. ചുട്ടുപൊള്ളുന്ന നരകശിക്ഷയില് നിന്ന് അവന് നമ്മെ രക്ഷിച്ചു’.\nഇപ്രകാരം സ്വര്‍ഗവാസികള്‍ക്ക് അല്ലാഹു നല്‍കാനിരിക്കുന്ന പല അനുഗ്രഹങ്ങളെക്കുറിച്ചും വിശുദ്ധ ഖുര്‍ആന് സവിസ്തരം പ്രതിപാദിച്ചതായി കാണാവുന്നതാണ്.


തന്നോടുള്ള ഇഷ്ടം കൊണ്ടാണ് അന്ന് റിമ അങ്ങനെ പറഞ്ഞത്, പക്ഷേ അത് പ്രചരിച്ചത് വേറെ ഒരു തരത്തില് - metromatinee.com Lifestyle Entertainment & Sports\nദേശീയ അവാര്‍ഡ് ലഭിച്ചതിന് ശേഷവും തനിക്ക് സിനിമയില് നല്ല വേഷങ്ങള് ലഭിച്ചിട്ടില്ലെന്ന് നടി സുരഭി ലക്ഷ്മി. സീരിയലില് നിന്നും വരുന്നവര്‍ക്ക് മാര്‍ക്കറ്റില്ല എന്നാണ് പൊതുവെ സിനിമാക്കാര്‍ക്കിടയിലെ വിശ്വാസം.\nഅതു കൊണ്ട് തന്നെ എത്ര കഴിവ് തെളിയിച്ചാലും അതികഠിനമായി പ്രവര്‍ത്തിക്കേണ്ടി വരും എന്നാണ് സുരഭി പറയുന്നത്.\nകൂടാതെ തനിക്ക് ദേശീയ അവാര്‍ഡ് ലഭിച്ചപ്പോഴുണ്ടായ ഒരു സംഭവവും താരം തുറന്നു പറഞ്ഞു. ദേശീയ പുരസ്‌കാരം ലഭിച്ചപ്പോള് തന്റെ നാടായ നരിക്കുനിയില് ഒരു സ്വീകരണം സംഘടിപ്പിച്ചിരുന്നു.\nദീദി ദാമോദരന്, സജിത മഠത്തില്, റിമ കല്ലിങ്കല് തുടങ്ങിയവരൊക്കെ അന്ന് അവിടെ വന്ന് പ്രസംഗിച്ചു. അന്ന് റിമ പറഞ്ഞു ”ഇനി ചെറിയ വേഷങ്ങളിലേക്ക് നിങ്ങള് സുരഭിയെ വിളിക്കരുത്, വെല്ലുവിളി ഉയര്‍ത്തുന്ന വേഷങ്ങളിലേക്കു വേണം വിളിക്കാന്” എന്ന്. തന്നോടുള്ള ഇഷ്ടം കൊണ്ടാണ് അന്ന് റിമ അങ്ങനെ പറഞ്ഞത്.\nഎന്നാല്, ഇന്‍ഡസ്ട്രയില് അത് വേറൊരു തരത്തിലാണ് പ്രചരിക്കപ്പെട്ടത്. ഇനി ചെറിയ വേഷങ്ങളിലേക്ക് വിളിച്ചാല് താന് പോകില്ല എന്നൊരു തോന്നല് പലയിടത്തും ഉണ്ടായി. ഇത്തരം തോന്നലൊക്കെ അവസരം കുറയാന് ഒരു കാരണമായി എന്ന് സുരഭി പറഞ്ഞു.\nസിദ്ദിഖിന്റെ പരിഹാസത്തിനുള്ള മറുപടിയായി അത്രയ്ക്ക് തരം താഴാന് താന് ഉദ്ദേശിക്കുന്നില്ല; അതിജീവിതയ്ക്കെതിരെ സിദ്ദിഖ് നടത്തിയ പരാമര്‍ശത്തോട് രൂക്ഷമായി പ്രതികരിച്ച് റിമ കല്ലിങ്കല്\nRelated Topics:rima kallinkal, Surabhi Lakshmi


അബ് കി ബാര്, 'ഇന്ദു സര്‍ക്കാര്'....അടിയന്തരാവസ്ഥ ചിത്രവുമായി മധുര് ഭണ്ഡാര്‍കര്\nഅബ് കി ബാര്, ഇന്ദു...\n18 Jun 2017 8:24 AM GMT\nമകള് ഇന്ദിര പ്രിയദര്‍ശിനിയെ ജവഹര്‍ലാല് നെഹ്രു വിളിച്ചിരുന്നത് ഇന്ദു എന്നായിരുന്നു. അടിയന്തരാവസ്ഥയെ കുറിച്ചുള്ള തന്റെ പുതിയ ചിത്രത്തില് പ്രധാനകഥാപാത്രത്തിന് മധുര് ഭണ്ഡാര്‍കര് നല്‍കിയിരിക്കുന്ന പേരും ഇന്ദു എന്നാണ് - ഇന്ദു സര്‍ക്കാര്. ഇന്ദിര ഗാന്ധിയുടെ സ്വേച്ഛാധികാര വാഴ്ചയ്‌ക്കെതിരെ പോരാടുന്ന കഥാപാത്രമാണ് ഇന്ദു സര്‍ക്കാര്. ഇവിടെ ഇന്ദു സര്‍ക്കാര് എന്നത് കേന്ദ്ര കഥാപാത്രത്തിന്റെ പേര് മാത്രമല്ല, അത് ഇന്ത്യയെ ചവുട്ടിയരച്ച സ്വേച്ഛാധികാര വാഴ്ചയുടെ കൂടി പേരാണ്. ഒട്ടും യാദൃശ്ചികമല്ലാത്ത തീര്‍ത്തും ബോധപൂര്‍വമുള്ള തിരഞ്ഞെടുപ്പ്. ഏറെ വിവാദങ്ങള് ഉയര്‍ത്തിയേക്കാവുന്ന ചിത്രം ജൂലായ് 28ന് പുറത്തിറങ്ങും.\nസ്വതന്ത്ര ഇന്ത്യയുടെ ചരിത്രത്തിലെ ഏറ്റവും വലിയ ഭരണകൂട ഭീകരതയെ കുറിച്ചുള്ള ചിത്രം പുറത്തുവരുന്നത്, വീണ്ടും ഭരണകൂടത്തിന്റെ ജനാധിപത്യ ധ്വസംനവും ഫാഷിസ്റ്റ് പ്രവണതകളോടെ ജനജീവിതത്തിലെ ഇടപെടലും ശക്തിപ്പെടുത്തുന്ന കാലത്താണ്. അടിയന്തരാവസ്ഥ കാലത്ത് പ്രധാനമന്ത്രി ഇന്ദിര ഗാന്ധിയുടെ മകന് സഞ്ജയ് ഗാന്ധിയുടെ ആജ്ഞകള് പ്രകാരം അരങ്ങേറിയ വ്യാപക അതിക്രമങ്ങള്‍ക്കും മനുഷ്യാവകാശ ലംഘനങ്ങള്‍ക്കും എതിരെ പോരാടുന്ന ഒരു ആക്ടിവിസ്റ്റിന്റെ കഥയാണ് ചിത്രം പറയുന്നത്.\nഡല്‍ഹി തുര്‍ക്ക് മാന് ഗെയ്റ്റില് ബുള്‍ഡോസര് ഉപയോഗിച്ച് ചേരികള് പൊളിച്ചുനീക്കുന്നതും ജനങ്ങള്‍ക്കെതിരായ പൊലീസ് ഭീകരതയുമെല്ലാം ചിത്രത്തിന്റെ ട്രെയ്‌ലറില് കാണാം. അതേസമയം ആര്‍എസ്എസുകാരുടെ അടിയന്തരാവസ്ഥാ വിരുദ്ധ പ്രതിഷേധങ്ങള് ട്രെയ്ലറില് എടുത്തു കാണിക്കുന്നുണ്ട് എന്നതും ശ്രദ്ധേയം. ഏത് രീതിയിലാണ് അടിയന്തരാവസ്ഥ വിരുദ്ധ രാഷ്ട്രീയത്തെ ഇന്ദു സര്‍ക്കാര് കൈകാര്യം ചെയ്തിരിക്കുന്നത് എന്നറിയാന് ജൂലായ് 28 വരെ കാത്തിരിക്കണം.\nമധുര് ഭണ്ഡാര്‍കര് തന്നെയാണ് ചിത്രത്തിന്‍റെ നിര്‍മ്മാതാവ്. അനില് പാണ്ഡെയും മധുര് ഭണ്ഡാര്‍കറും സഞ്ജയ് ഛേലും ചേര്‍ന്നാണ് ചിത്രത്തിന്റെ രചന (കഥ, തിരക്കഥ, സംഭാഷണം) നിര്‍വഹിച്ചിരിക്കുന്നത്. സംഗീതം - അനു മാലിക്.അനിരുദ്ധ റോയ് ചൗധരിയുടെ പിങ്ക് ഉള്‍പ്പടെയുള്ള ചിത്രങ്ങളില് ശ്രദ്ധേയമായ വേഷങ്ങള് ചെയ്ത കീര്‍ത്തി കുല്‍ഹാരിയാണ് പ്രധാന കഥാപാത്രമായ ഇന്ദു സര്‍ക്കാരിനെ അവതരിപ്പികുന്നത്. സഞ്ജയ് ഗാന്ധിയായി നീല് നിതിന് മുകേഷും ഇന്ദിര ഗാന്ധിയായി സുപ്രിയ വിനോദും അഭിനയിക്കുന്നു. ഇന്ദു സര്‍ക്കാരിന്‍റെ ഭര്‍ത്താവായി എത്തെത്തുന്നത് ടോട്ട റോയ് ചൗധരിയാണ്. അടിയന്തരാവസ്ഥ വിരുദ്ധ പ്രക്ഷോഭത്തിന്‍റെ ഭാഗമായി ഒളിവിലുള്ള ഒരു നേതാവിന്‍റെ വേഷമാണ് അനുപം ഖേറിന്.\nAnupamKher emergency IndiraGandhi indusarkar KirtiKulhari MadhurBhandarkar nielnitinmukesh SanjayGandhi supriyavinod totaroychaudhary


ഇടയ്ക്കുണ്ടാകുന്ന വയറുവേദന കാര്യമാക്കിയില്ല: പരിശോദന കഴിഞ്ഞപ്പോള് യുവതി കാന്‍സറിന്റെ നാലാം സ്‌റ്റേജ - Samakalika Malayalam\nBy സമകാലിക മലയാളം ഡെസ്‌ക് | Published: 12th October 2018 05:16 AM |\nചെറിയ വയറുവേദനയും ഉദരസംബന്ധമായ അസ്വസ്ഥതകളുമെല്ലാം അവഗണിക്കുന്നവരാണ് നമ്മള്. എന്നാല് ഈ യുവതിയുടെ കഥ കേട്ടാല് നമ്മള് ചെറുതായെങ്കിലും ആശങ്കപ്പെടും. വയറുവേദനയും മറ്റും കാര്യമായിത്തന്നെ എടുക്കും. മൂന്നു വര്‍ഷം മുന്‍പാണ് കേറ്റ് ബൗളര് എന്ന 35 കാരിയുടെ ജീവിതം മാറി മറിയുന്ന ഒരു പരിശോധന ഫലം പുറത്തു വരുന്നത്.\nഡ്യൂക്ക് സര്‍വകലാശാലയിലെ പ്രഫസറായി ജോലി നോക്കിയിരുന്ന കേറ്റ് തന്റെ ഭര്‍ത്താവും മകനുമൊത്ത് സന്തോഷകരമായി ജീവിക്കുകയായിരുന്നു. എന്നാല് ഒരൊറ്റ നിമിഷം കൊണ്ടാണ് കേറ്റിന്റെ ജീവിതത്തിലെ എല്ലാ സന്തോഷവും അവസാനിച്ചത്.\nഎഴുത്തില് താല്‍പര്യമുണ്ടായിരുന്ന കേറ്റ് തന്റെ ഒരു പുസ്തകം പ്രസിദ്ധീകരിച്ച സമയത്താണ്, ഇടയ്ക്കിടെ ഉണ്ടായിക്കൊണ്ടിരുന്ന വയറുവേദന വല്ലാതെ പ്രയാസമുണ്ടാക്കാന് തുടങ്ങിയത്. ആരോഗ്യപരമായി മറ്റു പ്രശ്‌നങ്ങള് ഒന്നുമില്ലായിരുന്ന കേറ്റ് ആദ്യം ഇതത്ര കാര്യമാക്കിയില്ല പക്ഷേ വേദന കൂടി വന്നതോടെ ഇവര് ഡോക്ടറെ സമീപിച്ചു. പരിശോധനാഫലം അറിഞ്ഞപ്പോള് കേറ്റ് സത്യത്തില് ഞെട്ടിപ്പോയി.\nതനിക്ക് നാലാം സ്‌റ്റേജ് മലാശയകാന്‍സര് ആണെന്ന് ഞെട്ടലോടെയാണ് ഇവര് കേട്ടത്. രോഗത്തിന്റെ യാതൊരു ലക്ഷണങ്ങളും മുന്‍പ് ഉണ്ടായിരുന്നില്ല എന്നതാണ് കേറ്റിനെ കൂടുതല് ദുഃഖിപ്പിച്ചത്. തനിക്ക് ഇനി അധിക കാലം ആയുസില്ലെന്നു ഡോക്ടര്‍മാര് പറഞ്ഞിട്ടും കേറ്റ് വിശ്വസിച്ചില്ല. തന്റെ കുടുംബത്തിനു തന്നെ ആവശ്യമാണെന്ന് കേറ്റിന് അറിയാമായിരുന്നു. തിരിച്ചുവരണം എന്നു തന്നെ കേറ്റ് മനസില് ഉറപ്പിച്ചു.\nഒരു കാന്‍സര് രോഗിയെ സംബന്ധിച്ച് ഏറ്റവും വിഷമം മറ്റുള്ളവരുടെ മുന്നില് സന്തോഷത്തോടെ ഇരിക്കുക എന്നതാണ്. തന്റെ വിഷമങ്ങള് ഒരിക്കലും മറ്റൊരാളെ അറിയിക്കാതിരിക്കാന് കേറ്റ് ശ്രദ്ധിച്ചു. ചികിത്സകള് തുടര്‍ന്നു കൊണ്ടിരുന്നു. തന്നാല് ആവും വിധം ശുഭാപ്തിവിശ്വാസം കാത്തുസൂക്ഷിക്കാന് ശ്രമിച്ചു.\nഅങ്ങനെ ഒരു വര്‍ഷത്തിനു ശേഷം താന് ജീവിതത്തിലേക്കു പതിയെ തിരികെ വരാന് തുടങ്ങിയെന്നു കേറ്റ് പറയുന്നു. ആദ്യം ചെറിയ ചെറിയ വ്യായാമങ്ങള് തുടങ്ങി. പിന്നീട് അതു തുടര്‍ന്നു. മരുന്നുകള് പലതും മാറി മാറി ഈ സമയം കേറ്റില് പരീക്ഷിക്കുന്നുണ്ടായിരുന്നു. ഇപ്പോഴും ചികിത്സകള് തുടരുകയാണ്. പക്ഷേ തികഞ്ഞ ആത്മവിശ്വാസത്തോടെ കേറ്റ് അതിനെ അതിജീവിക്കാന് ശ്രമിക്കുകയാണ് ഇന്ന്.


പാട്ടുകൾ നൽകുന്ന സംതൃപ്തി : Deepika.com Sunday Special\nസങ്കടം ഉരുകിയൊലിച്ചുവന്ന സംഗീതമാണ് ഷാന്‍റി ആന്‍റണിയുടേത്. അതുകൊണ്ടുതന്നെ ആ പാട്ടുകൾ ഹൃദയത്തിൽതൊട്ടു സാന്ത്വനിപ്പിക്കും., ഇഷ്ടംനിറയ്ക്കും. നാലുവർഷത്തിൽ താഴെമാത്രം സമയംകൊണ്ട്, ഏറ്റവും കൂടുതൽ ഭക്തിഗാനങ്ങളൊരുക്കിയ സംഗീതസംവിധായകരിൽ ഒരാളായി ഷാന്‍റി ഉയർന്നു വന്നതിനു പിന്നിലും ആ സാന്ത്വനവും ഇഷ്ടവുമുണ്ട്.\nരാജസ്ഥാനിലെ ജയ്പുരിൽ നഴ്സായിരുന്നു അങ്കമാലി സ്വദേശി ഷാന്‍റി ആന്‍റണി. 2010 ഡിസംബറിൽ നൈറ്റ് ഡ്യൂട്ടിക്കിടെ വീട്ടിൽനിന്ന് ഒരു ഫോണ് വിളിയെത്തി- അപ്പച്ചന് പനിയാണ്, അങ്കമാലിയിൽ ഡോക്ടറെ കാണിച്ചപ്പോൾ അദ്ദേഹത്തിനെന്തോ സംശയമുണ്ട്. അതുകൊണ്ട് തിരുവനന്തപുരത്ത് കാൻസർ സെന്‍ററിൽ പോയി ബയോപ്സി പരിശോധന നടത്തണം. ഷാന്‍റി ജയ്പുരിൽനിന്ന് നേരേ പോയത് ആർസിസിയിലേക്കാണ്. പരിശോധനാഫലം കിട്ടിയതോടെ അപ്പച്ചന് ബ്ലഡ് കാൻസറാണെന്നുറപ്പായി. ജോലി വേണ്ടെന്നുവച്ച് ഷാന്‍റി അദ്ദേഹത്തെ പരിചരിക്കാൻ ഒപ്പംനിന്നു. കഴിയുന്നത്ര ചികിത്സകൾ നൽകിയെങ്കിലും പിറ്റേക്കൊല്ലം അപ്പച്ചൻ മരിച്ചു.\nചികിത്സയും മരണവും കുടുംബത്തെ കടക്കെണിയിലാക്കി. മറ്റൊരു വഴിയുമില്ലാതെയാണ് ഇസ്രയേലിൽ ഒരു തൊഴിലവസരം വന്നപ്പോൾ അവിടേക്കു വിമാനംകയറിയത്. നല്ല ജോലിയും ശന്പളവുമൊക്കെയായിരുന്നു വാഗ്ദാനം. അവിടെച്ചെന്നപ്പോഴാണ് താൻ പെട്ടത് തട്ടിപ്പുസംഘത്തിന്‍റെ വലയിലാണെന്ന് ഷാന്‍റി അറിയുന്നത്. മാലിന്യം കോരിവൃത്തിയാക്കുന്നിടത്ത് പകലന്തിയോളം പണിയെടുത്ത് മൂന്നുമാസത്തോളം കഴിച്ചുകൂട്ടി. വീട്ടിൽ അറിയിക്കാൻപോലും കഴിയാത്തവിധമുള്ള ജീവിതം. ആ ദുരിതക്കടലിൽ ഇരുന്നാണ് ഷാന്‍റി ആദ്യമായി ഒരു ഭക്തിഗാനമെഴുതിയത്.\nചെറുപ്പംമുതൽ പള്ളിയിലെ ഗായകസംഘത്തിലും ധ്യാനകേന്ദ്രങ്ങളിലും പാടിയതും, പ്ലസ്ടു പഠനകാലത്ത് ഫാ. അഗസ്റ്റിൻ പുത്തൻപുരയ്ക്കലിന്‍റെ സഹായത്തോടെ കീബോർഡ് അഭ്യസിച്ചതും മാത്രമാണ് സംഗീതരംഗത്തുള്ള പരിചയം. പാട്ടെഴുത്തും ഈണമൊരുക്കലും ഷാന്‍റിക്ക് ദുരിതജീവിതത്തിൽ വലിയ ആശ്വാസമായിരുന്നു.\nഎങ്ങനെയോ രക്ഷപ്പെട്ട് ഇസ്രയേലിൽനിന്നു നാട്ടിലെത്തി. വീടിന്‍റെ ആധാരംവരെ പണയപ്പെടുത്തി നൽകിയ വലിയ തുക നഷ്ടമായി. തിരിച്ചുവരുന്പോൾ കൈയിലുണ്ടായിരുന്നത് നൂറു രൂപയിൽതാഴെ മാത്രം. പാട്ടുകളുണ്ടാക്കിവച്ച കാര്യം ഫാ. സെബാസ്റ്റ്യൻ പോളേത്തറ എംസിബിഎസിനോടു പറഞ്ഞതാണ് ഷാന്‍റിയുടെ ജീവിതത്തിൽ വഴിത്തിരിവുണ്ടാക്കിയത്. അദ്ദേഹത്തിന്‍റെ സഹായത്തോടെ 2015ൽ എന്‍റെ ദൈവം എന്ന ആദ്യത്തെ ആൽബം പുറത്തിറങ്ങി. പിന്നീട് പത്തോളം ആൽബങ്ങളിൽ ഷാന്‍റിയുടെ സംഗീതമെത്തി. 230ലേറെ പാട്ടുകളൊരുക്കി. അതിൽ ഇരുനൂറോളം എണ്ണം ഭക്തിഗാനങ്ങളായിരുന്നു. മലയാളത്തിലെ പ്രമുഖ ഗായകരെല്ലാം ഷാന്‍റിക്കുവേണ്ടി പാടി- പി. ജയചന്ദ്രൻ, ചിത്ര, ഹരിഹരൻ, എം.ജി. ശ്രീകുമാർ, സിതാര, ഹരിചരണ് എന്നിവരടക്കം!\nസ്വപ്നതുല്യം ഒരു പാട്ട്\nതാനൊരുക്കിയ ഈണത്തിൽ യേശുദാസ് പാടുക എന്നത് ഏതൊരു സംഗീതസംവിധായകന്‍റെയും സ്വപ്നമാണ്. താൻ അങ്ങനെയൊരു സ്വപ്നംപോലും കണ്ടിരുന്നില്ലെന്ന് ഷാന്‍റി പറയുന്നു. എന്നിട്ടും ഷാന്‍റിയുടെ പാട്ട് യേശുദാസ് പാടി. പിപ്പലാന്ത്രി എന്ന സിനിമയ്ക്കുവേണ്ടി ഒരുക്കിയ പാട്ട് സംവിധായകൻ ഷോജി സെബാസ്റ്റ്യൻ യേശുദാസിന്‍റെ സെക്രട്ടറിക്ക് അയച്ചുകൊടുത്തിരുന്നു. പാട്ടുകേട്ട് ഇഷ്ടപ്പെട്ട ഗാനഗന്ധർവൻ പിറ്റേന്നുതന്നെ റെക്കോർഡിംഗിനു ചെന്നൈയിലെത്താൻ ഷാന്‍റിക്കും ഷോജിക്കും നിർദേശം നൽകുകയായിരുന്നു. വാനം മേലെ കാറ്റ് എന്ന ആ പാട്ട് ശ്രദ്ധനേടിക്കഴിഞ്ഞു. ഗ്രാമീണത നിറയുന്ന ഈണമാണ് ഷാന്‍റി പാട്ടിനു നൽകിയിരിക്കുന്നത്. സ്റ്റുഡിയോയിൽനിന്നല്ല, പിപ്പലാന്ത്രി എന്ന സ്ഥലത്തെ പുൽത്തകിടിയിൽ ഇരുന്നാണ് താൻ ആ പാട്ടുപാടിയതെന്നായിരുന്നു പിന്നീട് പാട്ടിനെക്കുറിച്ചുള്ള യേശുദാസിന്‍റെ പ്രതികരണം. ഒരു തുടക്കക്കാരൻ എന്ന പരിമിതിയൊന്നും യേശുദാസ് തന്നോടു കാണിച്ചില്ലെന്ന് ഷാന്‍റിയും പറയുന്നു.\nഗായകരുടെയും ശ്രോതാക്കളുടെയും പ്രതികരണങ്ങൾക്കാണ് ഷാന്‍റി ഏറെ വിലകല്പിക്കുന്നത്. മകൻ നഷ്ടപ്പെട്ട അമ്മയുടെ വേദനയെക്കുറിച്ചുള്ള ഭക്തിഗാനത്തിന്‍റെ പല്ലവി പാടിയതോടെ ഗായിക ചിത്ര കണ്ണീരണിഞ്ഞു. മറ്റൊരിക്കൽ മരക്കുരിശ് എന്ന ആൽബത്തിലെ പാട്ടുപാടിയശേഷം ജയചന്ദ്രൻ ഷാന്‍റിയോടു പറഞ്ഞു- ഇതുപോലുള്ള പാട്ടുകളാണ് എന്‍റെ മനസിനു സന്തോഷം തരുന്നത്!\nകഴിഞ്ഞ മൂന്നര വർഷമായി പാട്ടുകൊണ്ടുമാത്രമാണ് ഞാൻ ജീവിക്കുന്നത്. അത് എല്ലാവർക്കും അദ്ഭുതമാണ്. കടങ്ങൾ വീട്ടാനോ സാന്പത്തിക നേട്ടമുണ്ടാക്കാനോ കഴിഞ്ഞിട്ടില്ലെങ്കിലും ദുഃഖങ്ങൾ മറക്കാൻ പാട്ടുകൾ സഹായിക്കുന്നുണ്ട്. സംഗീതം പഠിച്ചിട്ടില്ലാത്ത ഞാൻ എങ്ങനെയാണ് പാട്ടുണ്ടാക്കുന്നത് എന്നു പലപ്പോഴും ഓർക്കും. പക്ഷേ പാട്ടിന്‍റെ വരികൾ കൈയിൽ കിട്ടുന്പോൾ സംഗീതം എവിടെനിന്നോ വന്നു നിറയുകയാണ്- ഷാന്‍റി ആന്‍റണി പറയുന്നു.\nഅങ്കമാലി കരയാംപറന്പിനടുത്ത് ഞാലൂക്കരയിലാണ് കുടുംബസമേതം ഷാന്‍റിയുടെ താമസം. ഭാര്യയും ഗായികയാണ്. ഇപ്പോഴും സമയമുള്ളപ്പോഴെല്ലാം ഞാലൂക്കര സെന്‍റ് പീറ്റേഴ്സ് പള്ളിയിൽ ഷാന്‍റി പാടാനെത്തും. ജീവകാരുണ്യ പ്രവർത്തനങ്ങൾക്കും 32-കാരനായ ഷാന്‍റി സമയം കണ്ടെത്തുന്നു. കടങ്ങളെക്കുറിച്ചോർക്കുന്പോൾ പലപ്പോഴും നഴ്സിംഗ് ജോലിയിലേക്കു തിരിച്ചുപോയാലോ എന്നു ചിന്തിക്കും. അപ്പോഴാവും ആരെങ്കിലും വിളിച്ച് ആ പാട്ടു നന്നായിരുന്നു എന്നു പറയുക. ഉടനെ ഈണങ്ങളുടെ ലോകത്തേക്കു മടങ്ങും. അടുത്തൊരാൽബത്തിനുള്ള പത്തു പാട്ടുകൾ റെഡിയാണെന്ന് പറഞ്ഞുനിർത്തുകയാണ് ഈ യുവ സംഗീതസംവിധായകൻ. ഈണങ്ങൾ സംഗീതസംവിധായകനു നൽകുന്ന തൃപ്തിയാണ് കേൾവിക്കാരുടെയും മനസിലേക്കെത്തുക.


Fly B200 Dual Sim GSM Mobile, Handset, ഫ്‌ളൈ ബി200 ഡ്യുവല് സിം ജിഎസ്എം മൊബൈല്, ഹാന്‍ഡ്‌സെറ്റ് - Malayalam Gizbot\nഫ്‌ളൈ മൊബൈല്‍സില് നിന്നും ഒരു ഡ്യുവല് സിം ബജറ്റ് ഫോണ്\n| Updated: Friday, December 23, 2011, 12:54 [IST]\nബജറ്റ് ഫോണുകള് മാത്രം പുറത്തിറക്കുന്നതിലാണ് ഫളൈ മൊബൈല്‍സിന്റെ ലക്ഷ്യം എന്നു തോന്നുന്നു. അവര് ഇറക്കിയ ഹാന്‍ഡ്‌സെറ്റുകളെല്ലാം ഇന്ത്യന് വിപണി ഇരു കൈയും നീട്ടിയാണ് സ്വീകരിച്ചത്. ഫ്‌ളൈ ബി200 എന്ന പേരില് ഒരു പുതിയ ജിഎസ്എം ഡ്യുവല് സിം മൊബൈല് പുറത്തിറക്കിയിരിക്കുന്നു ഫ്‌ളൈ മൊബൈല്‍സ് പുതുതായി.\n2.4 ഇഞ്ച് ഡിസ്‌പ്ലേ\n240 x 320 പിക്‌സല് സ്‌ക്രീന് റെസൊലൂഷന്\nബില്‍ട്ട് ഇന് മെമ്മറി\n8 ജിബി വരെ ഉയര്‍ത്താവുന്ന മെമ്മറി\n1000 mAh ലിഥിയം അയണ് ബാറ്ററി\n3.5 മണിക്കൂര് ടോക്ക് ടൈം\n200 മണിക്കൂര് സ്റ്റാന്റ്‌ബൈ സമയം\n116.5 എംഎം നീളം, 50 എംഎം വീതി, 10.8 എംഎം കട്ടി\nഭാരം 88 ഗ്രാം\nഭാരം കുറവായതിനാല് ഈ ഫ്‌ളൈ ഹാന്‍ഡ്‌സെറ്റ് പോക്കറ്റിലും മറ്റും ഇട്ട് കൊണ്ടു നടക്കുമ്പോള് ബുദ്ധിമുട്ട് അനുഭവപ്പെടുകയേയില്ല. നേരിയ ചുവപ്പ് രാശിയുള്ള കറുപ്പ് നിറത്തിലാണ് ഈ ഹാന്‍ഡ്‌സെറ്റ് വരുന്നത്. കാന്‍ഡി ബാറിന്റെ ആകൃതിയിലാണ് ഇത് നിര്‍മ്മിച്ചിരിക്കുന്നത്.\nമ്യൂസിക്കിന് പ്രത്യേകം ബട്ടണ് ഉണ്ട് ഈ ഹാന്‍ഡ്‌സെറ്റില്. ഇത് ഇഷ്ട പാട്ടുകള് തിരഞ്ഞെടുക്കുന്നതും, പ്ലേ ചെയ്യുന്നതും എളുപ്പമാക്കുന്നു. ഒരു ബജറ്റ് മൊബൈല് ഫോണിനെ സംബന്ധിച്ചിടത്തോളം 2.4 ഇഞ്ച് ടിഎഫ്ടി ഡിസ്‌പ്ലേ എന്നത് അത്ര ചെറിയ കാര്യം അല്ല.\nഅതുപോലെ2മെഗാപിക്‌സല് ക്യാമറയും ഒരു ബജറ്റ് മൊബൈലിന് ആഢംബരം തന്നെ. അത്യാവശ്യം മികച്ച നിലവാരത്തിലുള്ള ചിത്രങ്ങളെടുക്കാന് ഇവ സഹായകമാകും. അവശ്യ ഘട്ടങ്ങളില് ഇവ ഉപയോഗപ്പെടുത്താവുന്നതാണ്.\nഫയല് ട്രാന്‍സ്ഫറിംഗിന് ഇതിലെ യുഎസ്ബി കണക്റ്റിവിറ്റി സഹായകമാകും. ഇന്റേണല് മെമ്മറിക്കു പുറമെ, 8 ജിബി വരെ ഉയര്‍ത്താവുന്ന എക്‌സ്റ്റേണല് മെമ്മറിയും കൂടിയാകുമ്പോള് സ്‌റ്റോറേജിന് വേണ്ടത്രയായി. ബജറ്റ് ഫോണ് എന്ന് പുറത്തിറങ്ങുന്നതിന് മുന്‍പ് പേരു കിട്ടിയിട്ടുണ്ടെങ്കിലും വില എത്രയാണ് എന്ന് വ്യക്തമായ വിവരം ലഭിച്ചിട്ടില്ല.


ടൈംസ് ന്യൂസ് ഇഎഡിഷൻ ഡൗൺലോഡ്\nടൈംസ് ന്യൂസ് ഇ എഡിഷൻ\nTimes News eEdition എന്ന് പേരിട്ടിരിക്കുന്ന ഈ ആപ്പ് പ്രവർത്തിപ്പിക്കുക അല്ലെങ്കിൽ ApkOnline ഉപയോഗിച്ച് ഡൗൺലോഡ് ചെയ്യുക. ഞങ്ങളുടെ ആൻഡ്രോയിഡ് ഓൺലൈൻ എമുലേറ്റർ ഉപയോഗിച്ച് നിങ്ങൾക്ക് ഇത് ചെയ്യാൻ കഴിയും.\nഅച്ചടിച്ച പത്രത്തിന്റെ കൃത്യമായ ഡിജിറ്റൽ പകർപ്പാണ് ഹെൻഡേഴ്‌സൺവില്ലെ ടൈംസ് ന്യൂസ് ഇ എഡിഷൻ. വരിക്കാർക്ക് പേജുകൾ മറിച്ചുനോക്കാനും സ്റ്റോറികൾ വായിക്കാനും ഫോട്ടോകൾ വായിക്കാനും അച്ചടിയിൽ പ്രത്യക്ഷപ്പെട്ട പരസ്യങ്ങൾ കാണാനും കഴിയും.\nApkOnline.net-ൽ നിന്ന് ഞങ്ങളുടെ ആൻഡ്രോയിഡ് ഓൺലൈൻ എമുലേറ്റർ ഉപയോഗിച്ച് ടൈംസ് ന്യൂസ് ഇ എഡിഷൻ പ്രവർത്തിപ്പിക്കുക അല്ലെങ്കിൽ ഡൗൺലോഡ് ചെയ്യുക


കൊളംബിയൻ കൈമാറ്റം - വിക്കിപീഡിയ\n(Columbian Exchange എന്ന താളിൽ നിന്നും തിരിച്ചുവിട്ടതു പ്രകാരം)\nNew World native plants. Clockwise, from top left: 1. ചോളം (maize) 2. തക്കാളി (Solanum lycopersicum) 3. ഉരുളക്കിഴങ്ങ് (Solanum tuberosum) 4. വാനില (Vanilla) 5.റബ്ബർ (Hevea brasiliensis) 6. കൊക്കോ (Theobroma cacao) 7. പുകയില (Nicotiana rustica)\nOld World native plants. Clockwise, from top left: 1. നാരകം (Rutaceae); 2. ആപ്പിൾ (Malus domestica); 3. വാഴ (Musa); 4. മാവ് (Mangifera); 5. ഉള്ളി (Allium); 6. കാപ്പി (Coffea); 7. ഗോതമ്പ് (Triticum spp.); 8. നെല്ല് (Oryza sativa)\nലോകത്തിന്റെ സംസ്കാരം, ജൈവവ്യവസ്ഥ, കൃഷി, എന്നിവയെ നിർണായകമായി സ്വാധീനിച്ച സംഭവങ്ങളിലൊന്നാണ് കൊളംബിയൻ കൈമാറ്റം. അടിമകൾ, ചെടികൾ, ജന്തുക്കൾ, ഭക്ഷ്യവസ്തുക്കൾ, പകർച്ചവ്യാധികൾ, ആശയങ്ങൾ, എന്നിവ പതിനാറാം നൂറ്റാണ്ടു മുതൽ ഭൂമിയിലെ രണ്ട് അർധഗോളങ്ങൾക്കിടയിൽ പരക്കാൻ തുടങ്ങിയതിനെയാണ് ഈ വാക്കു കൊണ്ട് വിശേഷിപ്പിക്കുന്നത്. 1492 ൽ ക്രിസ്റ്റഫർ കൊളംബസ് അമേരിക്കയിൽ എത്തിയതിനു ശേഷം കോളനിവാഴ്ചയ്ക്കൊപ്പമാണ് ഈ കൈമാറ്റം അരങ്ങേറിയത്. ഗുണത്തിനായാലും ദോഷത്തിനായാലും ലോകത്തെ എല്ലാ സമൂഹങ്ങളെയും അത് സ്വാധീനിച്ചു. ജൈവവ്യവസ്ഥയിലാണ് ഇതിന്റെ ഫലമായി ഏറ്റവുമധികം മാറ്റമുണ്ടായത്. അസംഖ്യം സസ്യജാതികൾ, മൃഗജാതികൾ എന്നിവ മറുനാടുകളിൽ പ്രചരിച്ചു. ഉരുളക്കിഴങ്ങ്, ചോളം, തക്കാളി, എരിവില്ലാത്ത ചുവന്ന മുളകായ പപ്രിക്ക, റബ്ബർ, പൈനാപ്പിൾ, മരച്ചീനി, പപ്പായ, അമരപ്പയർ, ബീൻസ്, കശുമാവ്, കൊക്കോ, നിലക്കടല, മത്തൻ, സൂര്യകാന്തി, മധുരക്കിഴങ്ങ്, പുകയില, വാനില തുടങ്ങിയവയെല്ലാം ലാറ്റിനമേരിക്കയിൽ നിന്ന് മറ്റു ഭൂഖണ്ഡങ്ങളിലെത്തി. ബാർലി, വാഴ, കാബേജ്, കോളിഫ്ലവർ, കാപ്പി, നാരങ്ങ, വെളുത്തുള്ളി, മുതിര, ഉള്ളി, നെല്ല്, കരിമ്പ്, ഗോതമ്പ് തുടങ്ങിയവ ലാറ്റിനമേരിക്കയിലുമെത്തി. കുതിര, കന്നുകാലികൾ, ആട്, ഒട്ടകം, മുയൽ, എലി തുടങ്ങിയ ജന്തുക്കളും കോളറ, ഇൻഫ്ലുവെൻസ. മലേറിയ, മീസ്ൽസ്, നിദ്രാമാരി, വസൂരി, ക്ഷയം, ടൈഫോയ്ഡ് തുടങ്ങിയ രോഗങ്ങളും ലാറ്റിനമേരിക്കയിലെത്തി. ഇങ്ങനെ വന്ന രോഗങ്ങൾ അസംഖ്യം തദ്ദേശീയരെ കൊന്നൊടുക്കുകയും ചെയ്തു.\n"https://ml.wikipedia.org/w/index.php?title=കൊളംബിയൻ_കൈമാറ്റം&oldid=2648578" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 13:45,5ഡിസംബർ 2017.


ചിക്കൻ ഡാൻസ് ഗോൾ സെലിബ്രേഷൻ രഹസ്യം വെളിപ്പെടുത്തി ലൂണ, ഒപ്പം ആരാധകർക്ക് ഒരു ചലഞ്ചു കൂടി...\nഎന്താണ് ഈ വിചിത്രമായ ഗോൾ ആഘോഷത്തിന് പിന്നിലെ രഹസ്യം എന്ന് അപ്പോൾ മുതൽ തന്നെ കേരള ബ്ലാസ്റ്റേഴ്സ് ആരാധകർ ആരായുകയായിരുന്നു. മത്സരശേഷം താരം തന്നെ ഈ വിചിത്രമായ സെലിബ്രേഷൻ രീതിക്ക് പിന്നിലുള്ള രഹസ്യം ആരാധകരോട് വെളിപ്പെടുത്തി, അതിനുശേഷം കേരള ബ്ലാസ്റ്റേഴ്സ് ആരാധകർക്ക് ഒരു ചലഞ്ച് കൂടി അദ്ദേഹം നൽകി.\nby Abhilal Dec 23, 2021, 16:15 IST\nകഴിഞ്ഞ കുറച്ചു മത്സരങ്ങളായി കേരള ബ്ലാസ്റ്റേഴ്സ് എഫ്സി കളിക്കുന്ന മത്സരങ്ങളിലെല്ലാം ഹീറോ ഓഫ് ദി മാച്ച് പുരസ്കാരം ലഭിക്കുന്നത് കേരള ബ്ലാസ്റ്റേഴ്സിൻറെ സ്വന്തം താരമായ അഡ്രിയാൻ ലൂണക്ക് തന്നെയാണ്. 90 മിനിറ്റും ക്ലബ്ബിനുവേണ്ടി ഒരേ ഊർജ്ജത്തിൽ കളിക്കുന്ന ലൂണ മറ്റു ടീമുകളെ ബ്ലാസ്റ്റേഴ്സിൽ നിന്നും വേറിട്ട് നിർത്തുന്നു.\nകഴിഞ്ഞദിവസം നടന്ന മത്സരത്തിൽ പോലും വളരെ മികച്ച ഒരു പ്രകടനം തന്നെ ആയിരുന്നു ഈ താരത്തിൽ നിന്നും ഉണ്ടായത്. അതുകൊണ്ടുതന്നെ ഇപ്പോൾ കേരള ബ്ലാസ്റ്റേഴ്സ് എഫ് സിയിൽ ഏറ്റവുമധികം ജനപ്രീതിയുള്ള താരം ഇദ്ദേഹം തന്നെയാണ്. താരത്തിന് മേൽ മറ്റു ക്ലബ്ബുകൾ ഇതിനോടകം തന്നെ കണ്ണുവെച്ച കഴിഞ്ഞു.\nരണ്ടു വർഷത്തെ കരാർ കേരള ബ്ലാസ്റ്റേഴ്സ് എഫ് സി യുമായി ഒപ്പിട്ടതാരരം ക്ലബ്ബ് വിട്ട് പോകുവാൻ സാധ്യതയില്ല. കഴിഞ്ഞദിവസം നടന്ന മത്സരത്തിൽ ഒരു ഗോൾ നേടിയ ശേഷം അദ്ദേഹം നടത്തിയ ആഘോഷം ഏറെ വിചിത്രമായിരുന്നു. കൈകൾ ചിറകുകൾ പോലെ വെച്ച് നടത്തിയ ഗോൾ ആഘോഷം ചിക്കൻ ഡാൻസ് സെലിബ്രേഷൻ എന്നപേരിൽ വൈറലാവുകയാണ്.\nകേരള ബ്ലാസ്റ്റേഴ്സ് എഫ് സി യിലെ ഒരു താരം ഓടുന്നത് കോഴികളെ പോലെ കൈകൾ വിടർത്തി വെച്ച് ആണ് എന്നാണ് അദ്ദേഹം പറഞ്ഞത്. ആ താരത്തിനെ കളിയാക്കുകയായിരുന്നു തൻറെ ഗോൾ ആഘോഷത്തിന് പിന്നിലെ രഹസ്യം എന്ന് ലൂണ വെളിപ്പെടുത്തി. ഇത്തരമൊരു ആഘോഷത്തിന് തനിക്ക് ഐഡിയ നൽകിയത് harmanjot khabra ആണെന്നും പറഞ്ഞ ലൂണ ആ താരം ആരാണെന്ന് കണ്ടു പിടിക്കുക എന്ന ചലഞ്ച് ആണ് ആരാധകർക്ക് മുന്നിൽ വച്ചത്


IPL 2019: Smith arrives in India - Malayalam MyKhel\n» ഐപിഎല്: രാജാവാകുമോ രാജസ്ഥാന്? ആവേശമായി സ്മിത്തിന്റെ വരവ്, ടീമിനൊപ്പം ചേര്‍ന്നു\nUpdated: Monday, March 18, 2019, 15:21 [IST]\nസ്മിത്ത് രാജസ്ഥാൻ ടീമിനൊപ്പം | Oneindia Malayalam\nദില്ലി: ഐപിഎല്ലിന് ഹരമേകാന് ഓസ്‌ട്രേലിയയുടെ മുന് നായകന് സ്റ്റീവ് സ്മിത്തുമെത്തി. രാജസ്ഥാന് റോയല്‍സിന്റെ മുന് ക്യാപ്റ്റന് കൂടിയായ അദ്ദേഹം കഴിഞ്ഞ ദിവസം ടീമിനൊപ്പം ചേര്‍ന്നു. പന്ത് ചുരണ്ടല് വിവാദത്തില് ഒരു വര്‍ഷം സസ്‌പെന്‍ഷന് നേരിട്ടതിനെ തുടര്‍ന്ന് കഴിഞ്ഞ ഐപിഎല് സ്മിത്തിനു നഷ്ടമായിരുന്നു. അദ്ദേഹത്തിന്റെ മടങ്ങിവരവോടെ ഇത്തവണത്തെ ഐപിഎല്ലിന്റെ ഗ്ലാമര് വര്‍ധിച്ചിട്ടുണ്ട്. പ്രഥമ സീസണിലെ ചാംപ്യന്‍മാര് കൂടിയായ രാജസ്ഥാനും സ്മിത്തിന്റെ വരവ് കരുത്താവും. സ്മിത്തിന്റെ അഭാവത്തില് അജിങ്ക്യ രഹാനെയാണ് കഴിഞ്ഞ സീസണില് രാജസ്ഥാനെ നയിച്ചത്.\nഓസ്‌ട്രേിലയന് ടീമംഗങ്ങളെ ദുബായില് വച്ച് സന്ദര്‍ശിച്ച ശേഷമാണ് സ്മിത്ത് ഇന്ത്യയിലേക്കു തിരിച്ചത്. പാകിസ്താനെതിരായ ഏകദിന പരമ്പരയ്ക്കു മുമ്പ് സ്മിത്തിനും വിലക്ക് നേരിട്ട മറ്റൊരു താരമായ ഡേവിഡ് വാര്‍ണര്‍ക്കം തങ്ങളുടെ പഴയ ടീമംഗങ്ങളുമായി കൂടിക്കാഴ്ച നടത്താന് ക്രിക്കറ്റ് ഓസ്‌ട്രേലിയ അവസരമൊരുക്കിയിരുന്നു. ഇതിന്റെ ഭാഗമായാണ് സ്മിത്ത് ദുബായിലെത്തി പഴയ ടീമംഗങ്ങളുമായി സൗഹൃദം പങ്കിട്ടത്.\nഓസീസ് ടീമിനൊപ്പമുള്ള സ്മിത്തിന്റെ തിരിച്ചുവരവിനെക്കുറിച്ച് ക്രിക്കറ്റ് ഓസ്‌ട്രേലിയ കൂടുതല് വെളിപ്പെടുത്തിയിട്ടില്ല. ലോകകപ്പിനുള്ള ടീമില് തീര്‍ച്ചയായും അദ്ദേഹത്തെ ഉള്‍പ്പെടുത്തുമെന്നാണ് റിപ്പോര്‍ട്ടുകള്. ഐപിഎല്ലില് സ്മിത്തിന്റെ അഞ്ചാമത്തെ ടീമാണ് രാജസ്ഥാന്. റോയല് ചാലഞ്ചേഴ്‌സ് ബാംഗ്ലൂര്, കൊച്ചി ടസ്‌കേഴ്‌സ്, പൂനെ വാരിയേഴ്‌സ്, റൈസിങ് പൂനെ ജയന്റ്‌സ് എന്നിവര്‍ക്കു വേണ്ടിയാണ് അദ്ദേഹം നേരത്തേ കളിച്ചിട്ടുള്ളത്.\nRead more about: ipl ipl 2019 steve smith rajasthan royals ഐപിഎല് ഐപിഎല് 2019 സ്റ്റീവ് സ്മിത്ത് രാജസ്ഥാന് റോയല്‍സ്\nStory first published: Monday, March 18, 2019, 15:16 [IST]


സ്‌കൂള് കലോത്സവം മാര്‍ക്‌സിസ്റ്റ് മേളയാക്കാന് ശ്രമം: പ്രതിഷേധം വ്യാപകം\nTuesday 28 November 2017 11:16 pm IST\nപയ്യന്നൂര്: പയ്യന്നൂരില് നടക്കുന്ന കണ്ണൂര് റവന്യു ജില്ലാ സ്‌കൂള് കലോത്സവം മാര്‍ക്‌സിസ്റ്റ് മേളയാക്കി. കലോത്സവ നഗരിയില് വേദിക്കരികിലായി ഡിവൈഎഫ്‌ഐ യുടെയും എസ്എഫ്‌ഐയുടെയും ബോര്‍ഡുകളും കൊടിതോരണങ്ങളും കെട്ടിയാണ് കലോത്സവം പൂര്‍ണ്ണമായും മാര്‍ക്‌സിസ്റ്റ് മേളയാക്കി മാറ്റിയത്. അതേ സമയം കലോത്സവ നഗരിക്ക് പുറത്ത് റോഡില് കലാപ്രതിഭകള്‍ക്ക് അഭിവാദ്യമര്‍പ്പിച്ച് അദ്ധ്യാപകവിദ്യാര്‍ത്ഥി സംഘടനകള് ഉയര്‍ത്തിയ ബോര്‍ഡുകളും ബാനറുകളും വ്യാപകമായി നശിപ്പിക്കുകയും ചെയ്തു.\nകലോത്സവ നഗരിയില് രാഷ്ട്രീയ പാര്‍ട്ടികളുടെ ബോര്‍ഡുകളോ കൊടിതോരണങ്ങളോ ഉയര്‍ത്തരുതെന്ന നിയമം നിലനില്‍ക്കേയാണ് ഡിവൈഎഫ്.ഐ ബോര്‍ഡുകള് നഗരിയില് ഉയര്‍ത്തിയത്. തൊട്ടടുത്ത് ചെഗുവരയുടെ ബാനറും ഉയര്‍ത്തിയിട്ടുണ്ട്. ഇക്കാര്യം സംഘാടക സമിതി ജനറല് കണ്‍വീനര് കൂടിയ ഡിഡിഇയുടെ ശ്രദ്ധയില്‍പ്പെടുത്തിയിട്ടും അദ്ദേഹം ഒരു നടപടിയും സ്വീകരിക്കാന് തയ്യാറായില്ല.\nസ്‌കൂള് കലോത്സവം ആസ്വദിച്ചത് ആറുലക്ഷത്തോളം പേര്\nഉത്തരമലബാര് സ്‌കൂള് കലോത്സവം 25 ന് എടാട്ട് സ്‌കൂളില്; ഒരുക്കങ്ങള് പൂര്‍ത്തിയായി


‘ഞാന് അത്ര വൈകാരികന് ആകാന് പാടില്ലായിരുന്നു’; ‘മുസല്‍മാന്’മാരോട് പലവട്ടം മാപ്പുചോദിച്ച് പിസി ജോര്‍ജ്\n‘ഞാന് അത്ര വൈകാരികന് ആകാന് പാടില്ലായിരുന്നു’; ‘മുസല്‍മാന്’മാരോട് പലവട്ടം മാപ്പുചോദിച്ച് പിസി ജോര്‍ജ്\nഈരാറ്റുപേട്ടയിലെ മുസ്ലിം സമുദായത്തിനെതിരെ താന് മുമ്പ് നടത്തിയ വിദ്വേഷ പരാമര്‍ശത്തില് മാപ്പപേക്ഷിച്ച് പി സി ജോര്‍ജ്ജ് എംഎല്‍എ. തന്റെ പരാമര്‍ശം പെട്ടെന്നുണ്ടായ വികാര പ്രകടനമായിരുന്നെന്ന് പി സി ജോര്‍ജ് പറഞ്ഞു. മുതിര്‍ന്ന പൊതു പ്രവര്‍ത്തകനായ ഞാന് അത്തരത്തിലൊരു പരാമര്‍ശം നടത്താന് പാടില്ലാത്തതായിരുന്നു. എന്റെ വാക്കുകള് മുസ്ലിം സമുദായത്തെ വേദനിപ്പിച്ചതായി മനസ്സിലാക്കുന്നു. എ്ല്ലാവരേയും വേദനിപ്പിച്ച് രാഷ്ട്രീയ പ്രവര്‍ത്തനവുമായി മുന്നോട്ട് പോകാനാവില്ല. അത് ഈരാറ്റുപേട്ടയില് മാത്രമുണ്ടായ പ്രശ്‌നമാണ്. ഖേദം പ്രകടിപ്പിക്കുകയല്ല പരസ്യമായി മാപ്പു ചോദിക്കുകയാണെന്നും പി സി ജോര്‍ജ് കോട്ടയം […]\n10 Jan 2021 8:24 AM GMT\nഈരാറ്റുപേട്ടയിലെ മുസ്ലിം സമുദായത്തിനെതിരെ താന് മുമ്പ് നടത്തിയ വിദ്വേഷ പരാമര്‍ശത്തില് മാപ്പപേക്ഷിച്ച് പി സി ജോര്‍ജ്ജ് എംഎല്‍എ. തന്റെ പരാമര്‍ശം പെട്ടെന്നുണ്ടായ വികാര പ്രകടനമായിരുന്നെന്ന് പി സി ജോര്‍ജ് പറഞ്ഞു. മുതിര്‍ന്ന പൊതു പ്രവര്‍ത്തകനായ ഞാന് അത്തരത്തിലൊരു പരാമര്‍ശം നടത്താന് പാടില്ലാത്തതായിരുന്നു. എന്റെ വാക്കുകള് മുസ്ലിം സമുദായത്തെ വേദനിപ്പിച്ചതായി മനസ്സിലാക്കുന്നു. എ്ല്ലാവരേയും വേദനിപ്പിച്ച് രാഷ്ട്രീയ പ്രവര്‍ത്തനവുമായി മുന്നോട്ട് പോകാനാവില്ല. അത് ഈരാറ്റുപേട്ടയില് മാത്രമുണ്ടായ പ്രശ്‌നമാണ്. ഖേദം പ്രകടിപ്പിക്കുകയല്ല പരസ്യമായി മാപ്പു ചോദിക്കുകയാണെന്നും പി സി ജോര്‍ജ് കോട്ടയം പ്രസ് ക്ലബ്ബില് സംഘടിപ്പിച്ച മീറ്റ് ദ പ്രസിനിടെ പ്രതികരിച്ചു.\nമുസല്‍മാന്‍മാര് വേഗം പൊരുത്തപ്പെടുന്നവരാണ്. ഈരാറ്റുപേട്ടയിലെ മുസല്‍മാന്‍മാര് തന്നോട് പൊരുത്തപ്പെട്ടതാണ്. അതിനാല് നിലവില് പ്രശ്‌നമില്ല.\nപി സി ജോര്‍ജ്\n2019 ലോക്‌സഭാ തെരഞ്ഞെടുപ്പ് സമയത്ത് പിസി ജോര്‍ജ് ഈരാറ്റുപേട്ടയിലെ മുസ്ലീം വിഭാഗങ്ങള്‍ക്കെതിരെ ഫോണ് സംഭാഷണത്തിനിടെ നടത്തിയ പരാമര്‍ശങ്ങള് വിവാദമായിരുന്നു. മുസ്ലീം വിഭാഗങ്ങളിലുള്ളവര് തീവ്രവാദികളായി മാറുന്നെന്ന് പി സി ജോര്‍ജ് പറയുകയുണ്ടായി. കഴിഞ്ഞ ഒക്ടോബറില് അരുവിത്തറയില് നടന്ന പരിപാടിക്കിടയിലും പൂഞ്ഞാര് എംഎല്‍എ വിദ്വേഷ പരാമര്‍ശങ്ങള് ആവര്‍ത്തിച്ചു. മന്ത്രി കെ ടി ജലീലിന്റെ ഉന്നത വിദ്യാഭ്യാസ വകുപ്പില് മുസ്ലീം സമുദായക്കാരായ ഉദ്യോഗസ്ഥര് മാത്രമാണുള്ളതെന്നും മുസ്ലീംകളുടെ പ്രാതനിധ്യം കളക്ടര്‍മാരുടെ എണ്ണത്തില് ഉള്‍പ്പെടെ കൂടിവരുകയാണെന്നും പി സി ജോര്‍ജ് പ്രസ്താവിക്കുകയുണ്ടായി. പൂഞ്ഞാര് പുല്ലപ്പാറയില് കുട്ടികള് കുരിശിന് മുകളില് കയറി നിന്ന് ഫോട്ടോയെടുത്തത് വിവാദമായ പശ്ചാത്തലത്തിലായിരുന്നു ഇത്.\nയുഡിഎഫ് പ്രവേശനവുമായി ബന്ധപ്പെട്ട ചര്‍ച്ചകളിലും പി സി ജോര്‍ജ് പ്രതികരിച്ചു. കോണ്‍ഗ്രസ് നേതൃത്വവുമായി എനിക്ക് ഒരു തര്‍ക്കവുമില്ല. പ്രാദേശികമായുള്ള തര്‍ക്കങ്ങള് പറഞ്ഞുതീര്‍ക്കാവുന്നതേയുള്ളൂ. ആനക്കാര്യമല്ല. യുഡിഎഫ് അധികാരത്തില് വരണമെങ്കില് ഉമ്മന് ചാണ്ടി മുന്‍പന്തിയില് നിന്ന് തെരഞ്ഞെടുപ്പിനെ നേരിട്ടേ മതിയാകൂ. ഇതുപോലെ എന്തും ചെയ്യാന് മടിക്കാത്ത സര്‍ക്കാരിനെതിരെ മത്സരിച്ച് കേരളം പിടിച്ചടക്കണമെങ്കില് ഉമ്മന് ചാണ്ടിയേപ്പോലുള്ള ഒരു വലിയ നേതാവ് തന്നെ മുന്‍പന്തിയില് നില്‍ക്കണം. ഉമ്മന് ചാണ്ടിയുമായി തനിക്ക് ഈ നാല് വര്‍ഷത്തിനിടയില് ചെറിയ അഭിപ്രായ വ്യത്യാസം പോലും ഉണ്ടായിട്ടില്ല. കുശുമ്പന്‍മാര് പലതും പറഞ്ഞുണ്ടാക്കും. രാഷ്ട്രീയത്തില് എല്ലാം നേരായി പോകില്ല. നേരത്തെ തനിക്ക് അഭിപ്രായ വ്യത്യാസങ്ങളുണ്ടായിരുന്നു. അഭിപ്രായം ഇരുമ്പുലക്കയല്ലെന്നും പി സി ജോര്‍ജ് കൂട്ടിച്ചേര്‍ത്തു.\nപി സി ജോര്‍ജ് പറഞ്ഞത്\nഈരാറ്റുപേട്ട എന്റെ പഞ്ചായത്താണ്. ഈരാറ്റുപേട്ടയിലെ മുസ്ലീം സഹോദരങ്ങളുമായി ചെറിയ ഒരു പ്രശ്‌നമുണ്ട്. ഞാനെന്തിനാ ഒളിച്ചുവെയ്ക്കുന്നത്. അതില് ഞാനാണ് കുറ്റക്കാരന് എന്ന് കരുതുന്നവനാണ് ഞാന്. എനിക്കെതിരായി ഒരു പ്രചരണം നടന്നു. ആ പ്രചരണത്തില് എന്നെ വേദനിച്ചപ്പോള് ഞാന് വളരെ ശക്തമായി പ്രതികരിച്ചു. ആ പ്രതികരിച്ചത് ഒരു വിഭാഗം, എന്നെ, ഞാന് ഏറ്റവും സ്‌നേഹിക്കുന്ന മുസ്ലീം സഹോദരങ്ങളില് വേദനയുണ്ടാക്കി. ഞാന് അതില് പരസ്യമായി ക്ഷമ ചോദിക്കുകയാണ് തര്‍ക്കം വല്ലതുമുണ്ടോ? അങ്ങനെ ആരേയും വേദനിപ്പിച്ചുകൊണ്ട് രാഷ്ട്രീയം കൊണ്ടു നടക്കുന്നത് മര്യാദയാണോ? എന്റെ ഭാഗത്ത് നിന്നുണ്ടായ തെറ്റിന് ഞാന് പരസ്യമായി ക്ഷമ ചോദിക്കുന്നു. എന്ത് തര്‍ക്കമിരിക്കുന്നു. ഒരു പിണക്കത്തിന്റേയും പ്രശ്‌നമില്ല. ഒറ്റക്കെട്ടായി പോകും. ഈരാറ്റുപേട്ടയിലെ ചെറിയ ഒരു മേഖലയിലുണ്ടായ പ്രശ്‌നമാണ്. പക്ഷെ, വൈകാരികമായി ഞാന് അതിനെ എടുക്കാന് പാടില്ലായിരുന്നു. സീനിയറായ ഒരു പൊതുപ്രവര്‍ത്തകന് എന്ന നിലയില് ഞാന് അല്‍പം കൂടി ആത്മസംയമനം പാലിക്കണമായിരുന്നു എന്ന അഭിപ്രായം ഞാന് തന്നെ രേഖപ്പെടുത്തുകയാണ്. എന്തിനാ കള്ളം പറയുന്നത്. ക്ഷമ പറയുന്നു. ഖേദം പ്രകടിപ്പിക്കുന്നു എന്ന് പറയുന്നത് അതുകൊണ്ടാണ്.\nയുഡിഎഫ് പ്രവേശനവുമായി ബന്ധപ്പെട്ട് കോണ്‍ഗ്രസ് നേതൃത്വത്തില് ഒരു തര്‍ക്കങ്ങളുമില്ല. പിന്നെ പ്രാദേശികമായ ചെറിയ തര്‍ക്കങ്ങളൊക്കെ പറഞ്ഞുതീര്‍ക്കാവുന്നതേയുള്ളൂ. അതൊന്നും ആനക്കാര്യമല്ലെന്നേ. ഒരു കാര്യവുമില്ലെന്നേ. ഏത് കാര്യത്തിനും ചെറിയ ചെറിയ അഭിപ്രായങ്ങളൊക്കെ ഉണ്ടാകില്ലേ.


കുഴുപ്പിള്ളിക്കാവിലെ പ്രധാന ആണ്ടുവിശേഷങ്ങൾ\n2. നവരാത്രി ആഘോഷം - പൂജവെയ്പ്പ്,വിദ്യാരംഭം\n3. മണ്ഡലമഹോത്സവക്കാലത്ത് നിത്യവും ദീപാരാധന\n4. വൃശ്ചികമാസത്തിലെ തൃക്കാര്‍ത്തിക ദീപക്കാഴ്ച\n5. വൃശ്ചിക മാസത്തിൽ അശ്വതി നാളിലെ പുന:പ്രതിഷ്ഠാദിനം തുടര്‍ന്ന് ദേവീ ഭാഗവത നവാഹയജ്ഞം\n6. മീനഭരണി മഹോത്സവം\n7. ഇടവം 1 ന് ആരംഭിക്കുന്ന പാട്ടുകാലവും തുടര്‍ന്ന് നടത്തുന്ന വലിയഗുരുതിയും.\n8. മിഥുനത്തിലെ പൂരുരുട്ടാതിനാളിൽ സര്‍പ്പ പുന:പ്രതിഷ്ഠാദിനം\n9. കര്‍ക്കിടകത്തിൽ രാമായണമാസാചരണം.\n10. എല്ലാ ഭരണിനാളിലും ഭരണിയൂട്ട്.\n11. എല്ലാ ആയില്യം നാളിലും സര്‍പ്പത്തിന് നീറുംപാലും. ...\nView 2002-ല് നടന്ന അഷ്ടമംഗല ദേവപ്രശ്ന പ്രകാരം 2003-ല് വൃശ്ചിക മാസത്തിലെ അശ്വതി നാളില് ക്ഷേത്രത്തിലെ പ്രശ്ന പരിഹാരക്രിയകള് നടന്നു. രേവതി നാളില് വൈകിട്ട് തന്ത്രിയുടെ കാര്‍മികത്വത്തില് വാസ്തുബലി, വാസ്തു ഹോമങ്ങള്, ശുദ്ധിക്രിയകള്, അത്താഴപ്പൂജ എന്നിവയും നടത്തി. തുടർന്ന് പുനപ്രതിഷ്ഠാ ദിനമായ അശ്വതി നാളില് ഭഗവതിക്ക് ബ്രഹ്മകലശം, ഭുവനേശ്വരിക്ക് നവകം, ഉപദേവന്‍മാര്‍ക്ക് ഒറ്റക്കലശം, പ്രസാദ ഊട്ട് എന്നിവ നടത്തി വിപുലമായി ആഘോഷിക്കുന്നു.\nView ഭഗവതിയുടെ തിരുനാളായ മീനമാസത്തിലെ ഭരണിനാള് ക്ഷേത്രത്തില് അശ്വതി-ഭരണി ഉത്സവമായി ആഘോഷിച്ചു വരുന്നു. അശ്വതി നാള് രാവിലെ ഗണപതി ഹോമം, വിശേഷാല് പൂജകള് , വഴിപാടുകള് വൈകീട്ട് ദീപാരാധന ഭഗവത്സേവ, അത്താഴപൂജ , തുടര്‍ന്ന് ഉത്സവ കലാപരിപാടികള് എന്നിവയും, ഭരണി നാളില് രാവിലെ 4.30 ന് പള്ളിയുണര്‍ത്തല്, മലര്‍നിവേദ്യം, മഹാഗണപതിഹോമം, വിശേഷാല് തന്ത്രി പൂജ, ഭരണി പൂജകള് തുടര്‍ന്ന് മഹാപ്രസാദ ഊട്ട് എന്നിവ നടത്തി വരുന്നു . വൈകീട്ട് 5ന് നടതുറന്ന് ഭഗവതിയെ താലപ്പൊലിക്കായി രാമമംഗലം പെരുംതൃക്കോവിലിലേക്ക് എഴുന്നള്ളിക്കുന്നു. 6.30ന് പെരുംതൃക്കോവിലില് നിന്നും താലം, മേളം തുടങ്ങി വിവിധ കാലാരൂപങ്ങളുടെ അകമ്പടിയോടെ കുഴുപ്പിള്ളിക്കാവിലേക്ക് വലിയതാലപ്പൊലിയായി നടത്തുന്നു. താലപ്പൊലി കാവിലെത്തിയ ശേഷം കളമെഴുത്ത്പാട്ടോടുകൂടി നടയടച്ച് മീനഭരണി ആഘോഷം സമാപിക്കുന്നു.\nView എല്ലാ ഭരണിനാളിലും ക്ഷേത്രത്തിൽ ഭരണിയൂട്ട് വഴിപാടായി നടത്തിവരുന്നു. പന്ത്രണ്ടേകാല് ഇടങ്ങഴി ഉണക്കലരി നിവേദ്യം വച്ച് ഭഗവതിയ്ക്ക് നേദിച്ച് നാലുകറിയോടുകൂടി സജ്ജനങ്ങള്‍ക്ക് വിധിയാംവണ്ണം വിളമ്പി ഊട്ടുന്ന ചടങ്ങാണ് ഭരണി ഊട്ട്. പിതൃസദ്ഗതിയ്ക്കും,കുടുംബ ഐശ്വര്യത്തിനും സകല ദോഷ പരിഹാരത്തിനും ഉത്തമമായ ഈ വഴിപാട് ദുരിതഹരവും സര്‍വ്വാഭീഷ്ടപ്രദവുമാണ്.\nView പുരാതനകാലം മുതല് ഇടവമാസത്തിലെ ഒന്നാം തിയതി മുതല് കുഴുപ്പിള്ളിക്കാവിൽ പാട്ടുകാലമായി ആചരിച്ചുവരുന്നു. പാട്ടുകാലത്ത് വലിയമ്പലത്തിന്‍റെ വലതുഭാഗത്ത് പഞ്ചവര്‍ണ്ണപ്പൊടികളാൽ കുറുപ്പ് ഭദ്രാദേവിയുടെ എട്ടുകൈകളോടു കൂടിയ കളം വരയ്ക്കുന്നു. കളത്തിൽ നിലവിളക്ക് തെളിച്ച് നെല്ലരി കൂട്ടം വച്ച് ശംഖനാദം മുഴക്കി കളത്തിന് മിഴിയിടുന്നു (നേത്രോന്മീലനം). തുടര്‍ന്ന് സന്ധ്യക്ക് ഇടയ്ക്കകൊട്ടിപ്പാടുന്നു.പിന്നീട് കളമെഴുത്ത് പാട്ടിന്റെ സന്ധ്യക്കൊട്ട് എന്ന പേരില്‍കൂടി അറിയപ്പെടുന്ന പ്രശസ്തമായ പരിഷവാദ്യം അരങ്ങേറുന്നു.പഞ്ചവാദ്യത്തിന്റെ മാതൃവാദ്യമെന്ന് പറയപ്പെടുന്ന ഈ വാദ്യവിശേഷം ഒരുകാലത്ത് രാമമംഗലത്തുമാത്രം നിലനിന്നിരുന്ന ഒരു അപൂര്‍വ്വ കലാരൂപമാണ്. പഞ്ചാവാദ്യം നടക്കുന്ന സമയത്ത് മേല്‍ശാന്തി കളത്തില്‍പൂജകഴിച്ച് നിവേദ്യം നടത്തുന്നു. ചക്കപ്പഴനിവേദ്യം പ്രധാനമാണ്. പരിഷവാദ്യത്തിന് ശേഷം കുറുപ്പ് തിരിയുഴിയൽ ചടങ്ങ് നടത്തുകയും പ്രസന്നപൂജക്കായി നട അടക്കുകയും ചെയ്യുന്നു. ഈ സമയത്ത് കുറുപ്പ് കളത്തില് പാട്ട് നടത്തുന്നു. പ്രസന്നപൂജകഴിയുന്നതോടെ കളത്തിൽ പാട്ട് സമാപിക്കുകയും, കര്‍പ്പൂരമുഴിഞ്ഞ് കുരുത്തോലയും പൂങ്കുലയും ഉപയോഗിച്ച് കളം മായ്ക്കുകയും ചെയ്യുന്നു. കളത്തിലെ പഞ്ചവര്‍ണ്ണപ്പൊടി ഭക്തര്‍ക്ക് പ്രസാദമായി നല്‍കുന്നതോടെ കളമെഴുത്ത് പാട്ട് സമാപിക്കുന്നു. രോഗശാന്തിക്കും വിദ്യാലബ്ധിക്കും സമ്പല്‍സമൃദ്ധിക്കും തദ്വാര കുടുംബൈശ്വര്യത്തിനും കളമെഴുത്ത് പാട്ട് നടത്തുന്നത് ഉത്തമമാണ്.\nView ഭദ്രാകാളി ക്ഷേത്രത്തിൽ ഏറെപ്രധാനമാണ് ഈ ചടങ്ങ്. ദീപാരാധനയും അത്താഴപൂജയും കഴിഞ്ഞ് തന്ത്രി ഭഗവതിയെ പള്ളിവാളിൽ ആവാഹിച്ച് ഗുരുതിക്കളത്തിനു സമീപം തയ്യാറാക്കുന്ന പീഠത്തിൽ പ്രതിഷ്ഠിക്കുന്നു. പന്ത്രണ്ടു വലിയ വാര്‍പ്പുകളിലായി നിറച്ചുവച്ചിരിക്കുന്ന ഗുരുതിയിലും ഒരു പാത്രം നിണത്തിലും തന്ത്രി പൂജകൾ കഴിച്ച് നിവേദ്യ സമയത്ത് ഗുരുതികളത്തില് തര്‍പ്പണം ചെയ്യുന്നു. ദാരിക നിഗ്രഹം കഴിഞ്ഞ് രക്തംകുടിച്ച് ഭഗവതി ക്ഷീണമകറ്റുന്നു എന്നുള്ളതാണ് വലിയ ഗുരുതിയുടെ സങ്കല്‍പം. ഗുരുതിപാനം ചെയ്ത് കലിയടങ്ങാതെ നില്‍ക്കുന്ന ഭഗവതിക്ക് പ്രസന്ന പൂജകൾ കഴിച്ച് ശാന്തത വരുത്തി ശ്രീലകത്തേക്ക് എഴുന്നള്ളിക്കുന്നു. ശാന്ത സ്വരൂപിണിയായ ഭഗവതി എക്കാലവും അഷ്ടൈശ്വര്യ പ്രദായിനിയായും അഭീഷ്ടവരദായിനിയായും വാണരുളുന്നു. ക്ഷേത്രത്തിനും ഭക്തജനങ്ങള്‍ക്കും ഒരുപോലെ ശ്രേയസ്കരമായ വലിയ ഗുരുതിയിൽ സംബന്ധിക്കുവാൻ ഭഗവത് നാമത്തില് എല്ലാവരോടും അഭ്യർത്ഥിക്കുന്നു. ഓരോ കുടുബത്തിന്റെയും കുടുബാംഗങ്ങളുടെയും പേരിൽ ഗുരുതി വഴിപാടായി നടത്താവുന്നതാണ്. കൂടാതെ ഗുരുതിക്കാവശ്യമായ മഞ്ഞള്‍പൊടി, എണ്ണ, നെയ്യ്, ശര്‍ക്കര, അരി, വസ്ത്രം, പുഷ്പങ്ങൾ എന്നിവ സമര്‍പ്പിക്കാവുന്നതാണ്.


ഒടുവില് ഉണ്ണികൃഷ്ണന് യാത്ര പറഞ്ഞിട്ട് ഇന്ന് 16 വര്‍ഷം ! വാര്‍ദ്ധക്യകാല പെന്‍ഷനായി 1000 രൂപയും കിട്ടുന്നുണ്ട് ! ജീവിക്കാൻ അത് തന്നെ ധാരാളം ! ആ ജീവിതം ! - News 46 TimesNews 46 Times\nമലയാള സിനിമയിലെ കുലപതിമാരിൽ ഒരാളാണ് നടൻ ഒടുവിൽ ഉണ്ണികൃഷ്ണൻ. അദ്ദേഹത്തെ സിനിമ ലോകം മറന്ന് തുടങ്ങി എങ്കിലും ആ കലാ പ്രതിഭയെ ഹൃദയത്തിലേറ്റിയ ആരാധകർ അദ്ദേഹത്തെ മറന്നിട്ടില്ല. ഇന്ന് അദ്ദേഹത്തിന്റെ 16 മത് ചരമ വാർഷികമാണ്. നിരവധി സിനിമ പ്രേമികൾ അദ്ദേഹത്തിന് സ്നേഹധാരം അർപ്പിച്ചിരുന്നു. ഒരുപാട് മികച്ച കഥാപാത്രങ്ങൾ നമുക്ക് സമ്മാനിച്ച അദ്ദേഹത്തിന്റെ കുടുംബം തന്നെ ഒരു കാലാകുടുംബം ആയിരുന്നു. കവിയും നർത്തകനുമായിരുന്നു അദ്ദേഹത്തിന്റെ അമ്മാവന്മാർ. ചെറുപ്പം മുതലേ ഉണ്ണികൃഷ്ണനും കലാപരമായ കാര്യങ്ങളിൽ വളരെ സജീവമായിരുന്നു.സംഗീതോപകരണങ്ങൾ വായിക്കാൻ പഠിച്ച അദ്ദേഹം പ്രസിദ്ധ നാടക വേദിയായ കെ.പി.എ.സി, കേരള കലാവേദി എന്നിവടങ്ങളിൽ പ്രവർത്തിച്ചിട്ടുണ്ട്.\n1970 ൽ പുറത്തിറങ്ങിയ ‘ദർശനം’ ആയിരുന്നു ആദ്യ സിനിമ. എ. വിൻസന്റ് സംവിധാനം ചെയ്ത് ചെണ്ട ആയിരുന്നു രണ്ടാമത്തെ സിനിമ. പിന്നീട് 400 ലധികം ചിത്രങ്ങളിൽ അഭിനയിച്ചു. പ്രമുഖ സംവിധായകരായ തോപ്പിൽ ഭാസി, ഹരിഹരൻ, സത്യൻ അന്തിക്കാട് എന്നിവരോടൊപ്പമൊക്കെ ഉണ്ണികൃഷ്ണൻ പ്രവർത്തിച്ചിട്ടുണ്ട്. ഗുരുവായൂർ കേശവനിലെ ആന പാപ്പാൻ , വരവേല്പിലെ നാരായണൻ, ആറാംതമ്പുരാനിലെ കൃഷ്ണ വർമ്മ, കളിക്കത്തിലെ പലിശക്കാരൻ, പുന്നാരത്തിലെ മക്കൾ നോക്കാത്ത അധ്യാപകൻ, വധു ഡോക്ടറാണ് എന്ന പടത്തിലെ ഗൃഹനാഥൻ എന്നിങ്ങനെ നിരവധി കഥാപാത്രങ്ങൾ ഒടുവിൽ അനശ്വരമാക്കി..\nപക്ഷെ അദ്ദേഹം കാര്യമായി സമ്പാദിക്കാൻ ശ്രമിച്ചിരുന്നില്ല, അതുകൊണ്ടുതന്നെ അദ്ദേഹത്തിന്റെ വിയോഗ ശേഷം ഭാര്യയും അമ്മയും ഏറെ ബുദ്ധിമുട്ടുകൾ അനുഭവിച്ചിരുന്നു എന്ന് നേരത്തെ പല റിപ്പോർട്ടുകളും ഉണ്ടയായിരുന്നു. സിനിമ താരങ്ങൾ വെള്ളിത്തിരയിൽ നിറഞ്ഞ് നിൽക്കുമ്പോൾ എല്ലാവരും ആഘോഷിക്കും പക്ഷെ അവരുടെ വിയോഗ ശേഷം അധികമാരും പിന്നെ അവരെ ഓർക്കാറുപോലുമില്ല, എല്ലാവരും അവരുടേതായ നെട്ടോട്ടത്തിലായിരിക്കും. 1975 ലാണ് പത്മജയെ ഒടുവില്‍വിവാഹം കഴിക്കുന്നത്.\nഇപ്പോഴിതാ അദ്ദേഹത്തിന്റെ ഓർമ ദിവസം സംവിധായകനും തിരക്കഥാകൃത്തുമായ റഫീക്ക് സീലാട്ട് പങ്കുവെച്ച കുറിപ്പാണ് ഇപ്പോൾ ശ്രദ്ധ നേടുന്നത്. ആ വാക്കുകൾ ഇങ്ങനെ സിനിമ ലോകത്ത് പലരും അദ്ദേഹത്തെ ഒടുവിലാന് എന്നാണ് വിളിച്ചിരുന്നത്. സത്യത്തില് അദ്ദേഹം ഒടുവിലാന് തന്നെയായിരുന്നു. അദ്ദേഹത്തിന് ശേഷം നാളിത് വരെ ഇത്തരം റിയലിസ്റ്റിക്കായിട്ടുള്ള ഒരു അഭിനേതാവിനെ നമുക്ക് കാണാന് കഴിഞ്ഞിട്ടില്ല. ഒരു വടവ്യക്ഷമായിരുന്നു ഒടുവില് ഉണ്ണികൃഷ്ണന് ചേട്ടന്.\nപക്ഷെ അദ്ദേഹത്തെ ആദ്യമായി നേരില് കണ്ടപ്പോള് വലിയ വിഷമം തോന്നിയിട്ടുണ്ട്. ഈ മഹാപ്രതിഭയുടെ പ്രകടനങ്ങള്‍ക്ക് മുന്നില് കട്ട് പറയാന് പോലും മറന്നു പോയ നിരവധി സംവിധായകരുണ്ട്. അവര്‍ക്ക് ഒരിക്കലും ഈ മഹാ പ്രതിഭയെ മറക്കാന് കഴിയില്ല ഒപ്പം നല്ല സിനിമകളേയും നമുക്ക് ചുറ്റുമുള്ള നാം കണ്ട് മറന്ന കഥാപാത്രങ്ങളായി മാറാന് കഴിവുള്ള ഒടുവില് ഉണ്ണികൃഷ്ണന് ചേട്ടനേയും മലയാളി പ്രേക്ഷകര് എന്നും മറക്കാതെയോര്‍ക്കും. പ്രണാമം… എന്നും അദ്ദേഹം കുറിച്ചു….\nഅദ്ദേഹം ഏറെ സാമ്പത്തികമായി തകർന്ന ആളായിരുന്നു. അതുകൊണ്ടു തന്നെ സമ്പാദ്യം ഒന്നും ഇല്ലായിരുന്നു. അദ്ദേഹത്തിന്റെ ഭാര്യയുടെ വാക്കുകൾ ഇങ്ങനെ… ഇപ്പോൾ കഴിയുന്നത് തന്നെ വാര്‍ദ്ധക്യകാല പെന്‍ഷനായി 1000 രൂപയും കിട്ടുന്നുണ്ട്. ഓണത്തിനോ, വിഷുവിനോ പെരുന്നാളിനുമൊക്കെയാണ് ഇതു ലഭിക്കുന്നത്. എങ്കിലും ഞങ്ങള്‍ക്ക് ജീവിക്കാന് ഇപ്പൊ ഇതൊക്കെ ധാരാളം ആണ്.” ആരോടും ഒന്നിനോടും പരാതിയും പരിഭവവും ഇല്ലന്നും അദ്ദേഹം പറയുന്നു….\nTags: oduvil unnikrishnan\n‘അഭിനയ പ്രതിഭ അരങ്ങൊഴിഞ്ഞിട്ട്’ 16 വർഷം ! സാമ്പത്തിക ബുദ്ധിമുട്ടുകൾ അദ്ദേഹത്തെ ഒരുപാട് അലട്ടിയിരുന്നു ! ഭാര്യ പദ്മജയുടെ ഇപ്പോഴത്തെ ജീവിതം !\nതനിക്ക് അന്ന് പണം ലഭിക്കാൻ കാരണക്കാരനായ ചാക്കോച്ചനോട് നന്ദി പറഞ്ഞ് ഒടുവിൽ ഉണ്ണികൃഷ്ണൻ ! പക്ഷെ അന്ന് സംഭവിച്ചത് ഇതാണ് !!!!\nഒടുവിലിന്റെ കുടുംബം ജീവിക്കുന്നത് എങ്ങനെ ! ഏതെങ്കിലും താരങ്ങൾ അന്വേഷിക്കാറുണ്ടോ ! ആ കുടുംബത്തിന്റെ ഇപ്പോഴത്തെ അവസ്ഥ !\nആർക്കും എന്ത് സഹായവും എപ്പോൾ വേണമെങ്കിലും ധൈര്യത്തോടെ ചോദിക്കാൻ കഴിയുന്ന ഒരേ ഒരു നടൻ ! ബിജു പപ്പന് പറയുന്നു !\n‘അമ്മയെ പോലെ സൗന്ദര്യമില്ല’ ! കുട്ടിക്കാലം മുതൽ പരിഹാസവും കളിയാക്കലുകളും ! ഖുശ്‌ബുവിന്റെ മകളുടെ വാക്കുകൾ ശ്രദ്ധ നേടുന്നു !\nഭർത്താവിന്റെ ജീവൻ നിലനിർത്താൻ സഹായം അഭ്യർത്ഥിച്ച് അവർ ഒരുപാട് അലഞ്ഞു ! മീനയെ തങ്കം പോലെ സൂക്ഷിച്ച മനുഷ്യൻ ! കുറിപ്പ് ശ്രദ്ധ നേടുന്നു !\nരാധിക ചേച്ചി കഴുത്തിൽ കിടന്ന സ്വർണ്ണമാല ഊരി നൽകിയിട്ടുണ്ട് ! നല്ല ചെരുപ്പ് വസ്ത്രങ്ങൾ എല്ലാം വാങ്ങി നൽകിയിരുന്നു ! ആ സ്നേഹത്തെ കുറിച്ച് അമൃത പറയുമ്പോൾ !\nനിയന്ത്രണങ്ങളും നിയമങ്ങളും എല്ലാവർക്കും ഒരുപോലെയാണ് ! മോഹൻലാലിന് ഇവിടെ ഒരു പ്രത്യേകതയും ഇല്ല ! രൂക്ഷ വിമർശനവുമായി ഹൈക്കോടതി !